
CERCUL DE CRETĂ CAUCAZIAN 


În romtneşte de 


EMMA BENIUC 


Versurile d e 


VERONICA PORUMBACU 


Gheorghi Abaşvili, guvernatorul. Natella, soția lui. Cneazul 
Kazbeki cel burdulhănos. Niko Mihadze şi Mikha Loladze, medici. 
Aghiotaniul. Cintărețul. Muzicanţi. Simon Hahava, un ostaş. 
Gruşa Vahnadze, slujnică, ajutoare la bucătărie. Meşteri zidari. 
Maro, dădacă. Bucătarul. Grăjdarul. Un bătrin. Două doamne 
din înalta societate. Hangiul. Argatul lui. Caporalul. Un ţăran 
şi soția lui. Trei negustori. Lavrenti Vahnadze, fratele Gruşei. 
Aniko, nevasta lui. O ţărancă, mai tirziu soacra Gruşei. 
lussup, fiul ei. Călugărul. Nuntaşi. Mihail, fiul guvernato- 
rului. Copii. Azdak, grămăticul satului. Polițaiul Şauva. 
Marele cneaz. Bizergan Kazbeki, nepotul cneazului burduhănos. 
Al medic. Invalidul. Șchiopul. Şantajistul. Ludovica, fiica 
hangiului. Trei chiaburi. O țărancă bătrină. Banditul. Bucătă- 
reasa. Illo Şuboladze şi Sandro Oboladze, avocaţi. Moşneagul 
şi baba lui. Cerşetori şi jălbari. Ostaşi. Călăreţi în zale. Slugi. 
Personajele din prolog. 


PROLOG 


Printre ruinele unui sat caucazian bombardat, 

reprezentanţii a două colhozuri — mai ales 

femei şi bărbaţi în virstă, precum şi cîțiva 

soldați — şed pe jos în cerc, beau vin şi fu- 

mează. Printre ei se află şi un delegat al 

Comisiei de Stat pentru Reconstrucţie, sosit 
din capitală. 


O ȚĂRANCĂ DIN STÎNGA (arătind cu mina): Uite, colo, 
între dealuri, am oprit noi trei tancuri fasciste, dar 
livada de meri tot au apucat s-o nimicească. 

UN ȚĂRAN BĂTRÎN DIN DREAPTA: Dar crescătoria 
noastră de capre? Ți-era mai mare dragul s-o pri- 

> veşti, și acum zace la pămînt. 

O TÎNĂRĂ TRACTORISTĂ: Eu i-am dat foc, tovarășe. 


(0 pauză.) 


DELEGATUL: Să vă citesc procesul-verbal: La Nukha 
s-a prezentat o delegaţie din partea colhozului cres- 

cătorilor de capre „Galinsk“. Colhozul acesta, 
care la apropierea trupelor hitleriste şi-a evacuat, 
din ordinul autorităţilor, turmele în răsărit, ar 
dori să se întoarcă acum înapoi. Delegații, făcînd 
cercetări la faţa locului, au constatat că atît satul, 
cît și pămînturile au suferit mari stricăciuni. (Dele- 
gaţii care stau în dreapta încuviințează dînd din cap.) 
Colhozui pomicol „Rosa Luxemburg“ (întorcîn-. 
du-se spre cei din dreapta) cere ca fostele pășuni 
ale colhozului vecin „Galinsk“, situate într-o vale: 
unde iarba crește anevoie, să fie mai bine valori“ 
ficate cu prilejul reconstrucției, plantîndu-se acolo 
livezi şi vii. le calitate de delegat al Comisiei de: 
Reconstrucţie, propun celor două sate colhoznice 
să hotărască singure dacă colhozul „Galinsk“ să 
se întoarcă la vechea sa vatră sau nu. 

ȚĂRANUL BĂTRIN DIN DREAPTA: În primul rînd mă 
ridic împotriva îngrădirii timpului cît avem dreptul 
să vorbim fiecare. Cum adică — noi, cei din colhozul 
„Galinsk“ am făcut trei zile şi trei nopţi pe drum 
pînă aici și acum soarta noastră să se hotărască 
într-o jumătate de zi?! | 

UN OSTAŞ RĂNIT CARE ŞADE ÎN STÎNGA: De, tovarășe, 
azi nu mai avem atîtea sate, nici atîtea braţe de 
muncă, și nici atîta timp ca pe vremuri. î 

TRACTORISTA CEA TÎNĂRĂ DIN STÎNGA: Acum nu ne 
putem pierde vremea stînd la taifas cît ne place; 
vezi bine că și tutunul și vinul se distribuie cu 
rația, deci trebuie să raționăm și timpul pentru 
discuţii. E 

BĂTRÎNUL DIN DREAPTA (oftînd): Moarte fasciştilor! 
Atunci să intru chiar în miezul lucrurilor și să vă: 
lămuresc de ce ţinem să ne întoarcem înapoi în: 
valea noastră. Pricini avem noi multe, dar ca să. 
nu vi le înşir pe toate, am să încep cu cea mai 
lesne de înţeles. Makine Abakidze, ia scoate cașul 
de capră și dă-l încoa. 

(O ţărancă din dreapta scoate dintr-un coş 

o roată uriaşă de caşcaval, învelită într-un 

ştergar, ceea ce stîrneşte exclamaţii de apro- 
bare, aplauze, riîsete.) 


BĂTRÎNUL DIN DREAPTA: Gustaţi, tovarăși, nu vă 
sfiiţi! 

UN ALT TARAN BĂTRÎN DIN STÎNGA (bănuitor): Nu 
cumva ai de gînd să ne mituiești? 

BĂTRÎNUL DIN DREAPTA (în timp ce rîd cu toţii): De 

“ce aş încerca să te mai și mituiesc, măi Surab, 
după ce ne-ai furat valea? Ştim noi prea bine că ai 
să ne iei și cașul şi valea pe deasupra. (Riîsete.) 
Nu-ţi cer decît un singur lucru: să-mi răspunzi 

| cinstit dacă brînza noastră ţi se pare gustoasă ori ba. 

BĂTRÎNUL DIN STÎNGA: Pe cinstea mea că-mi place. 

BĂTRÎINUL DIN DREAPTA: Aşa? (Sarcastic.) Trebuia 
să-mi închipui că nu te pricepi de fel la brînză. 

“BĂTRÎNUL DIN STÎNGA: De ce crezi că nu mă pricep? 
Ţi-am spus doar că-mi place. 

BĂTRÎNUL DIN DREAPTA: Păi, fiindcă n-are de ce să-ţi 
placă. Fiindcă nici nu aduce cu brînza noastră de 
pe vremuri. Şi de ce oare? Din pricină că nici 
caprelor noastre nu le place iarba de pe pășunea 
cea nouă, aşa cum le plăcea iarba de aici. După 
cum e iarba, așa-i și brinza, iată pricina. Vă rog 
să însemnați asta în procesul-verbal. 

BĂTRÎNUL DIN STÎNGA: Cașul vostru e minunat, zău 


aşa. 

BĂTRÎNUL DIN DREAPTA: Minunat? Da’ de unde! Nu-i 
nici bun, nici rău, cel mult bunicel. Orice ar spune 
cei tineri, păşunea cea nouă nu le priește caprelor 
noastre. Să știți că nu mai putem trăi acolo. Prin 
părțile acelea nici măcar dimineaţa nu miroase a 
dimineaţă ca pe la noi. 


(Unii rîd.) 


DELEGATUL: Nu te necăji că unii rîd. Fii sigur că şi 
ei te înţeleg. Ia să ne gîndim, tovarăşi, de ce ne 

iubim noi patria? Tocmai fiindcă la tine acasă 
l şi pîinea ți se pare mai gustoasă, cerul mai înalt, 
„ aerul mai înmiresmat, parcă și vocile răsună mai 
; puternic, parcă şi pașii te poartă mai ușor pe pă- 
'mîntul unde te-ai născut. N-am dreptate? | 

BĂTRÎINUL DIN DREAPTA: Valea asta a fost a noastră 
din moși-strămoși. 

OSTAŞUL DIN STÎNGA: Ce vorbă-i asta: „din moși-stră- 
moși“? Nimic nu aparţine nimănui din moși-stră- 
MOȘi. În tinerețea ta, nici măcar pe tine însuţi nu. 
erai stăpîn, căci şi tu aparţincai cneazului Kazbeki, 

BĂTRÎNUL DIN DREAPTA: Oare e totuna ce copac crește 
în faţa casei unde te-ai născut? Oare e totuna cu 
cine ești vecin? Între altele, vrem să ne întoarcem 
aici și pentru a fi iarăşi vecini cu voi, hoţomanilor, 
care încercaţi să ne furaţi valea strămoșească, 
N-aveţi decît să rîdeți iarăşi de vorbele mele, că 
nu-mi pasă. 

BĂTRÎNUL DIN STÎNGA (rîzînd): Dacă-i așa, atunci dë 
ce nu poţi asculta liniştit ce are de spus în privinţa 
văii Kato Vahtang, „vecina“ ta și agronomul nostru? 

O ȚĂRANCĂ DIN DREAPTA: Stai că noi încă n-am ispră- 
vit, mai avem destule de spus despre valea noastră, 
Unde mai pui că nici casele nu-s chiar toate dărt- 
mate, ba și din fermă tot ne-a rămas barem 
temelia. 

DELEGATUL: Ştiţi că oricum aveţi dreptul la ajutor din 
partea statului, fie că vă întoarceţi aici, fie că 
rămâîneţi unde vă găsiţi. V-am și adus o serie de 
propuneri de la centru, le am chiar în geanta asta. 

ȚĂRANCA DIN DREAPTA: Ascultă, tovarășe împuter- 
nicit, aici nu merge pe tocmeală. Ce-ai zice dacă 
i-a lua căciula din cap și ți-aș da alta în schimb; 
spunîndu-ţi că „a mea e mai bună“? Oricît o fi a 
mea de bună, tot n-ai să te învoiești, dacă a dumi» 
tale îți place mai mult. 

TRACTORISTA CEA TÎNĂRĂ: O bucată de pămînt e cu 
totul altceva decît o căciulă, cel puţin în țara 
noastră, tovarășă. e 

DELEGATUL: Staţi, nu vă pierdeţi cumpătul. E adevărat 
că noi trebuie să privim orice bucată de pămînt 
mai degrabă ca pe o unealtă cu ajutorul căreia 
putem făuri alte bunuri, dar nu e mai puţin adevărat 
că și noi trebuie să ţinem seama de dragostea care 
leagă pe om de o anumită bucată de pămînt. Dar ca 
să-mi pot spune și eu părerea, aș vrea să aflu mai 
precis cum aveţi dumneavoastră (către cei din 
stînga) de gînd să folosiţi valea. 

ALȚII: Aşa-i, lăsați- o pe Kato să vorbească. 

DELEGATUL: Ai cuvîntul, tovarășă agronom! 

KATO (în uniformă militară; se ridică): Tovarăşi, iarna 
trecută, pe cînd mai luptam ca partizani pe aceste 
dealuri, am discutat de multe ori cum vom face ca, 
după izgonirea fasciştilor, cînd ne vom. reconstrui 
colhozul, să plantăm pomi fructiferi pe o suprafață 
de zece ori mai mare decît cea dinainte de război. 
Am și elaborat proiectul de irigații necesar. Cu 
ajutorul unui baraj, vom aduce apa din lacul de 
munte din apropiere, pentru a iriga trei sute de 

„hectare de pămînt sterp, care va deveni astfel rodnic. 
Atunci colhozul nostru nu numai că va produce mai 
multe fructe, dar vom putea planta și viță de vie. 
Pentru ca proiectul nostru să fie rentabil, însă, 
trebuie să cuprindă și valea pe care colhozul 
„Galinsk“ o revendică. lată, aci sînt toate calculele. 
(Întinde delegatului un dosar.) 

BĂTRINUIL, DIN STÎNGA: Dacă-i așa, treceţi în procesul- 
verbal că și colhozul nostru plănuiește să înfiinţeze 
o crescătorie de cai. 

TRACTORISTA CEA TÎNĂRĂ: Țincţi seama, tovarăși, că 
proiectul nostru a fost întocmit în zilele și nopţile 
cînd eram nevoiţi să ne ascundem în munţi și 
cînd de multe ori n-aveam nici măcar un cartuș 
pentru cele cîteva puști ale noastre. Pe atunci era 

- tare greu să faci rost chiar și de un creion. 


(Azi grupul din stînga, cît şi cel din dreapta 
încuviințează. ) 

BĂTRÎNUL DIN DREAPTA: Mulţumim din inimă tovară- 
şilor din colhozul „Rosa Luxemburg“ și tuturor 
celor care au apărat Patri ! 


( Reprezentanţii celor două colhozuri îşistrîng 
mâinile şi se îmbrățișează.) 


ȚĂRANCA DIN STINGA: Nu ne gîndim decît la un lucru: 
ca atunci cînd s-or întoarce bărbaţii de pe front; 
ai noștri ca și i voştri, să găsească pămîntul de 
acasă. și mai mănos decit l-au lăsat. 

TRACTORISTA CEA TINĂRĂ: Bine zice poetul Maia- 
kovski: „Patria poporului sovietic trebuie să devină 
şi patria înţelepciunii!“ 


(Delegații din dreapta s-au ridicat cu toţii, 
afară de bătrin, şi acum studiază planurile 
agronomului, împreună cu delegatul de la 
centru. Se aud exclamaţii cum ar fi bunăoară: 
„Cum așa, căderea de apă să fie chi r de 
douăzeci şi doi de metri?“ — „Va să zică vreţi 
să aruncaţi stinca asta în aer?“ — „De fapt, 
n-au nevoie decit de ciment şi dinamită!“ 
— „Auzi, ai naibii, s“ ilească apa să coboare 
tocmai pînă aicil“) 


UN MUNCITOR FOARTE TÎNĂR, DIN DREAPTA (către 
bătrînul din dreapta): Ăştia vor să facă irigaţii pe. 
tot pămîntul dintre dealuri. Hai să vezi și tu, 
Alleko! o 

BĂTRÎNUL DIN DREAPTA: Ba nu vreau să văd de loc: 
Nici nu m-am îndoit că proiectul lor nu e bun. Dar 
eu nu las pe nimeni să-mi pună pistolul în piept. 

DELEGATUL: Ei aș! Ei nu-ţi pun decît creionul în piepte 
( Risete.) EA 

BĂTRÎNUL DIN DREAPTA (se ridică foarte posomării. 
şi se duce să examineze planurile): Din păcatt,. 
hoţomanii ăștia știu prea bine că în ţara noastră: 
toată lumea se închină înaintea mași ilor și-a: 
oricărui proiect îndrăzneţ. 

ȚĂRANCA DIN DREAPTA: Cine-mi ești, Alleko Bereșvili! 
Păi cînd e vorba de vreun proiect nou, nu ești tu 
primul care se grăbeşte să-l îmbrăţișeze? ! 

DELEGATUL: Dar cu procesul-verbal cum rămîne? Pot 
să scriu că veţi susține în adunarea generală a 

' colhozului vostru că trebuie să renunţaţi la vale, 
pentru ca să se poată realiza acest proiect? 

FĂRANCA DIN DREAPTA: Fu așa am să susţin. Dar tu, 
Alleko, ce ai de gînd? 

BĂTRÎNUL DIN DREAPTA (fără să ridice ochii de pe 
planuri): Eu propun să ne daţi și nouă o copie 
după aceste planuri. i 

ȚĂRANCA. DIN DREAPTA: Dacă-i așa, putem merge la 
masă. Cînd o avea desenele în mînă și le-o putea 
discuta cu de-amănuntul, îi convinge el și pe cei- 
lalți. Fiţi pe pace, îl cunosc eu. Şi apoi, așa-s ai 
noștri cu toţii. 


(Rizind, delegați celor două colhozuri se 
îmbrățișează din nou.) 


BĂTRINUL DIN STÎNGA: Trăiască colhozul „Galinsk“! 
Vă urăm să înjghebaţi o crescătorie de cai model! 
ȚĂRANCA DIN STINGA: Tovarăși, în cinstea oaspeţilor 
noștri, delegaţii colhozului „Galinsk“, și a împuter- 
nicitului de la centru, am pregătit o piesă de teatru, 
legată de problema noastră, în care va apărea și 
vestitul cîntăreţ Arkadi Tșeidze. (Aprobă cu toţii.) 


(Tractorista cea tînără a şi pornit în fugă să-l 
cheme pe cîntăreţ.) 


ȚĂRANCA DIN DREAPTA: Tovarăşi, spectacolul vostru 
trebuie să fie foarte bun ca să-și merite preţul: 
< doar vi-l plătim cu o vale întreagă. 
ȚĂRANCA DIN STINGA: Cine nu-l cunoaște pe Arkadi 
l S peiaze ! Ştie douăzeci şi unu de mii de versuri pe 
> de rost. : 
BÄTRİNUL DIN STÎNGA : Am repetat picsa sub îndrumarea 
lui. Nici nu vă mai spun cît de greu am putut pune 

mîna pe el. Dumneavoastră, tovarășii de la comisia 
de planificare, ar trebui să vă îngrijiţi să vină mai 
des pe la noi, prin părţile de miazănoapte. 

DELEGATUL: De fapt, noi ne ocupăm mai mult de 
problemele economice. 

BĂTRÎNUL DIN STÎNGA (zîmbind): De vreme ce dum- 
neavoastră hotăriţi cîți butuci de vie și cîte trac- 
toare revin fiecărui colhoz, de ce nu v-aţi îngriji 
să-şi primească fiecare și partea lui de cîntece? 


(Apare cîntăreţul Arkadi, condus de. trac- 
torista cea tînără. Tşeidze e un bărbat voinic, cu 
o înfăţişare simplă. Îl însoțesc patru muzicanți 
cu instrumentele lor. Colhoznicii salută prin 
aplauze sosirea artiştilor în mijlocul lor.) 


TRACTORISTA CEA TÎNĂRĂ: Tovarășul e delegatul de 
la centru, Arkadi. 


(Cîntăreţul stringe mîna celor ce s-au adunat 
în jurul său.) 


ȚĂRANCA DIN DREAPTA: Este o mare cinste pentru 
mine să vă cunosc. Încă de pe băncile școlii am 
auzit despre cîntecele dumneavoastră. 

CÎNTĂREȚUL: De astă dată veţi asista la un Sn 
de teatru cu cîntece, în care joacă aproape tot col- 
hozul. Am adus cu noi și măştile tradiţionale. 

BĂTRÎNUL DIN DREAPTA: Nu cumva piesa e o legendă 
din bătrîni? 

CINTA RETTE : Ba da, și încă una foarte veche. Se numeşte 

4 „Cercul de cretă « . Noi am preluat-o de la chinezi, 
i dar am adaptat-0, fireşte, la condiţiile noastre, 
j Iura, ia arată măştile. ; 

TĂRANUL BĂTRÎN DIN DREAPTA (recunoscînd una din- 
tre măşti): Ia te uită, ăsta-i cneazul Kazbeki! - 

CÎNTÄREȚUL: Tovarăşi, este o cinste pentru noi să vů. 
distrăm după o discuție grea și obositoare. Nădăj- 
duim că veţi fi şi dumneavoastră de părere că glasul 
poetului de demult vibrează tot atît de emoţionant 


356 


şi în umbra tractoarelor sovietice. Dacă ai amesteca 
vinuri diferite, ai face, desigur, o greșeală, dar în- 
ţelepciunea nouă se împacă de minune cu cea din 
bătrîni. Sper însă că înainte de spectacol vom 
căpăta cu toţii ceva de mîncare. Astfel și reprezen- 
taţia va avea numai de cîștigat. 

GLASURI: Firește! Haidem cu toţii la club. 


(Pe cînd ceilalți pornesc spre club, delegatul 
se întoarce spre tractorista cea tînără.) 


DELEGATUL (către cîntărej): Ascultă, Arkadi, cît o să 
dureze povestea asta? Eu trebuie să mă întorc 
la Tbilissi încă astă-seară. 

CÎNTĂREȚUL (în treacăt): De fapt, sînt două poveşti 
împletite. Vor ţine cîteva ore. 

DELEGATUL (foarte conțidenţial): Nu puteţi oare ter- 
mina mai repede? 

CÎNTĂREȚUL: Nu-i chip. 

(Se duc cu toţii voioși la masă.) 


COPILUL DE NEAM MARE, 


CÎNTĂREȚUL (şade pe jos în faţa muzicanților care-l 
acompaniază. Poartă pe umeri o bundă neagră de 
piele de oaie; din cînd în cînd răsfoieşte o cărticică 
de versuri veche şi ponosită, în care se găsesc o 

mulțime de hîrtii cu însemnări): 


În timpuri străvechi, în vremi sîngeroase, 
Domnea în orașul numit „Osîndita“ 

Un guvernator, Gheorghi Abașvili. 

Era bogat ca un Cresus. 

Avea o soţie de viţă înaltă 

Şi-un copil voinic, sănătos. 

Şi nici un guvernator gruzin nu avea 
Atîţi armăsari în grajd 

Și-atîţi cerșetori în prag; 

Atîţi mercenari în soldă 

Şi-atîţi jălbari în curte. 


Cum să vi-l zugrăvesc pe Gheorghi Abaşvili:? 

Îşi gusta din plin boierul viaţa. 

Dar într-o dimineaţă, în duminica de Paști, 
Guvernatorul cu familia-ntreagă-a purces la biserică. 


(Pe poarta boltită a unui palat iese buluc o 
ceată de cerşetori şi de jălbari, care ţin în 
mâinile ridicate copii pricăjiți, cirje, albe. 
În urma lor vin doi ostaşi în zale, apoi familia 
guvernatorului, în veşminte de preț.) 


CERŞETORII ŞI JĂLBARII: Îndură-te de noi, măria-ta, 
dările-s peste puterile noastre. — Mi-am pierdut 
piciorul în războiul cu Persia și iată în ce hal am 
ajuns... — Frate-mcu e nevinovat, măria ta, stă 
la închisoare în locul altuia. — Îmi moare copilul 
de foame. — Te rugăm din suflet, scapă-ne feciorul 
din cătănie, că numai ăsta ne-a mai rămas. — Às- 
cultă-ne și pe noi, măria-ta, controlorul apelor a 
fost mituit. 


(Un slujitor stringe jalbele de la oameni, 

în timp ce un altul împarte gologani dintr-o 

pungă. Ostaşii împing mulțimea la o parte, 
lovind-o cu cnutul.) 


UN OSTAŞ: În lături! Nu staţi în ușa bisericii! 


(În urma guvernatorului şi a soţiei sale vine 

aghiotantul, apoi dădaca, împingînd un căru- 

cior foarte bogat împodobit, în care se află 

odrasla guvernatorului. Mulțimea se îmbulzeşte 
să vadă copilul.) 

ÎÎNTĂREȚUL (în timp ce mulțimea e împinsă în lături 
cu lovituri de cnut): 


Întîia oară acuma, de Paşti, zărea norodul odrasla. 

Doi medici nu se depărtau nici cu un pas de 
moștenitor. 

Lumina ochilor era copilul pentru guvernator. 


(Strigăte din mulțime: „Copilul!“ — „Lă- 
sați-mă să-l văd şi eu, nu mai împingeţi aşa!“ 
„Domnul să-l binecuvînteze, măria-ta!“) 


CÎNTĂREȚUL: 


Puternicul cneaz Kazbeki, el însuși 
Veni să i se-nchine la intrarea-n biserică. 


(Cneazul cel burduhănos iese în întîmpinarea 
guvernatorului şi a familiei sale.) 


CNEAZUL CEL BURDUIIĂNOS: Sărbători fericite, Natella 

Abaşvili! 

(Deodată răsună un glas poruncitor şi un 
călăreț aleargă spre guvernator, întinzindu-i 

un sul de hîrtui. La un semn al guvernato- 
rului, aghiotantul, un tînăr chipeș, se în- 
dreaptă spre sol şi-l opreşte în loc. Urmează 

o scurtă pauză, în timpul căreia cneazul cel 
burduhănos îl măsoară pe călăreț cu o privire 

bănuitoare. 


CNEAZUL CEL BURDUHĂNOS: Ce zi minunată! Cînd a 
început să plouă astă-noapte, mi-am zis: o să avem 
parte de sărbători mohorîte. Dar azi-dimineaţă, 
ce să vezi: un cer senin, de ţi-era mai mare dragul. 
Grozav îmi place vremea senină, Natella Abașvili, 
că așa-s eu: o fire simplă și veselă. Uite-l și pe mi- 
cuțul Mihail, e leit guvernatorul. Ti-ti-ti! (Gidilă 
copilul.) Sărbători fericite, micuţule ! Ti-ti-ti! 

Sopra” GUVERNATORULUI: Nici n-o să crezi, Arsen: 
în sfîrşit Gheorghi s-a hotărît să înceapă zidirea 
aripii de răsărit a palatului! Mahalaua aceca mize- 

rabilă va fi dărîmată pînă la ultima cocioabă, 
şi pe locul ci se va planta un parc. 

CNEAZUL CEL BURDUHĂNOS: Binc că după atitea vești 
rele am parte și de una bună. Ce se mai aude cu 
războiul, Gheorghi? (Văzind că guvernatorul dă 
din mînă a pagubă.) Se vorbeşte despre o retragere 
strategică, mici înirîngeri. Așa-i în război: cînd. 
mai bine, cînd mai rău. Dar asta n-are prea mare. 
însemnătate, nu-i așa? 

SOȚIA GUVERNATORULUI: Aoleu, a tușit! Ai auzit, 
Gheorghi? (Pe un ton aspru, către cei doi medici care 
străjuiesc de aproape căruciorul.) Tuşește copilul! 

PRIMUL MEDIC (către al doilea): Îngăduie-mi să-ţi amin- 
tesc, Niko Mihadze, că eu am fost împotriva băii 
prea reci. E vorba de o mică eroare în ceea ce pri- 
veşte temperatura băii, măria-ta. 

AL DOILEA MEDIC (de asemenea foarte politicos): Din 
păcate, nu pot fi de acord cu dumneata, Mikha’ 
Loladze. Temperatura băii a fost cea indicată de 
marele și iubitul nostru Mișiko Oboladze. De vină 
e mai degrabă curentul de astă-noapte, măria-ta.. 

SOȚIA GUVERNATORULUI: Bine îl mai îngrijiţi, n-am ce 
zice! Copilul pare să aibă febră, Gheorghi. 

PRIMUL MEDIC (aplecat peste copil): Nu te neliniști, 
măria-ta. Ajunge să fie îmbăiat în apă ceva mai 
călduţă, și n-o să i se mai întîmple nimic. 

AL DOILEA MEDIC (aruncîndu-i primului o privire: 
plină de ură): Asta n-am să ţi-o iert niciodată, 
dragul meu Mikha Loladze. Măria-ta, n-ai de ce să. 
fii îngrijorată. 

CNEAZUL CEL BURDUIIĂNOS: Ț-ţ-ţ! Nu degeaba zic 
eu mereu: dacă mă înţeapă ficatul, să i se dea doc- 
torului meu cincizeci de vergi la tălpi. Şi asta 
numai fiindcă în veacul nostru ne-am moleșit cu: 
toţii; strămoșii noștri l-ar fi scurtat cu un cap. 
pentru așa ceva! i 

SOȚIA GUVERNATORULUI: Să intrăm mai bine în bi 
serică. Aici trage și s-ar putea ca într-adevăr să fie. 
curentul de vină. 

(Alaiul, alcătuit din familia guvernatorului 

şi slujitorii ci, coteşte spre portalul bisericii, 

urmat de cneazul cel burduhănos. Aghiotantul 

iese, din rînd, se apropie de guvernator şi i-l 
arată pe călăreț.) 


GUVERNATORUL: Să aștepte pînă după slujbă, Şalva. 

AGHIOTANTUL (către călăreț): Înainte de slujbă, guver- 
natorul nu doreşte să ia la cunoştinţă nici o veste, 
mai ales una carc ar putea să-l întristeze, cum bănu- 
iesc că e cea pe care i-o aduci. Pînă atunci, du-te 


la bucătărie, prietene, şi îmbucă ceva. 


(Aghiotantul se alătură cortegiului, în timp 

ce călăreţul intră suduind pe poarta palatului. 

Din palat iese tocmai un ostaş, care se opreşte 
în poartă.) 


CÎNTĂREŢUL: 
În oraș e liniște, 
Prin piaţa bisericii trec ţanţoș porumbeii. 


Un soldat din garda palatului 
Glumeșşte cu o fată de la cuhnie 


Care vine de jos, dinspre rîu 
Cu-o legătură în mînă. 
(O slujnică, ducînd în mînă ceva învelit în 
frunze mari, verzi, dă să intre pe 
poartă.) 
OSTAŞUL: Cum, domnişoară, nu te-ai dus la biserică? 
Frumos, tragi chiulul de la slujba de Paști! 
GRUŞA: Cînd eram gata îmbrăcată să plec la biserică, 
au băgat de seamă că mai lipsește o gîscă pentru 
ospăț, și m-au rugat pe mine să prind una, fiindcă 
mă pricep la gîşte. 
OSTAŞUL: O giscă? (Cu neîncredere prefăcută.) Ca să te 
cred, ar trebui s-o văd mai întîi. 


(Gruşa nu înţelege.) 

OSTAŞUL: Cu muierile trebuie să fii cu ochii în patru, 
Cînd îți spune o femeie „m-am dus doar să prind 
o gîscă“, poți fi sigur că e vorba de cu totul altceva, 

GRUŞA (se apropie cu hotărire de el şi-i arată gisca): 
Iacăt-o. Dacă- -mi dovedești că nu cîntăreste cel 
puțin opt chile şi că n-a fost îndopată cu porumb, 
așa cum se cere, sînt gata s-o mănînc cu pene cu tot, 

OSTAŞUL: Asta-i regina gîştelor! Însuși guvernatorul 
îi va face cinstea s-o mănînce. Va să zică, iar ai 
fost la rîu? 

GRUŞA: Da, am dat o fugă pînă la curtea de păsări, i 

OSTAŞUL: Aşa, la curtea de păsări? Nu cumva ai dat. 
o raită și pe la anumite sălcii? 

GRUŞA: Nici gînd. Ce era să caut la sălcii? Acolo nu mă 
duc decît atunci cînd spăl rufe. 

OSTAŞUL (cu înţeles): Bănuiam cu. 

GRUŞA: Ce bănuia? 

OSTAŞUL (făcindu-i cu ochiul): Lasă că ştii tu. 

GRUŞA: Şi mă rog, de ce n-aş spăla rufe lîngă sălciile: 
acelea? 4 

OSTAŞUL (7 îzind forțat): „De ce n-aş spăla rufe lingă: 
sălcii?“ Asta-i bună! Eşti grozavă! e 

GRUŞA: Zău că nu te înțeleg, domnule ostaș. Şi mă og, 
de ce-s grozavă? 

OSTAŞUL (cu subinţeles): „Ce ştie el, ea de-ar afla, vai; 
toată s-ar îmbujora.“ F 

GRUŞA: Habar n-am ce s-ar putea şti despre sălciile 
cu pricina. :; 

OSTAŞUL: Bunăoară, că peste drum de sălcii se găseşte: 
un tufiş, de unde poți vedea totul. Tot ce se întiraplă. 
atunci cînd o anumită domnişoară „spală rufe“ 
acolo! 

GRUŞA: Ce se întîmplă atunci? N-ai vrea să-mi R 
mie, domnule ostaș, la ce te gîndești, ca să nu mê 
lungim vorba? l 

OSTAŞUL: Se întîmplă uneori să ai ce vedea. PERET 

GRUŞA: Nu cumva m-ai văzut pe cînd îmi muiam:: 
tălpile în apă ca să mă răcoresc pe o zi de arşiţă ; 
Că altceva n-ai avut ce vedea. 

OSTAŞUL: Ba am avut. Tălpile și încă ceva. 

GRUŞA : Ce anume? Cel mult picioarele. 

OSTAŞUL: Picioarele şi încă ceva. (Ride cu hohote.) 

GRUŞA (minioasă): Să-ţi fie ruşine, Simon Hahava! 
Auzi, să te ascunzi în tufiș și să pîndești o fată pe 
o zi de arșiţă, pînă-și înmoaie picioarele în apă, 
ca să se răcorească! Şi de bună seamă ăi fi luat 
cu tine și vreun tovarăș, ca să faceţi haz împreună! 
(O ia la fugă.) 

OSTAŞUL (strigind după ea): Ba află că eram singur! 


(În clipa cînd îşi reia cîntărețul povestirea, 
ostaşul porneşte în fugă după Gruşa.) 


CÎNTĂREŢUL: 


În oraș e liniște, dar de ce sînt. oare atîția ostaşi? 
În palatul guvernatorului e pace, 
Dar de ce aceste ziduri de cetate? 


( Din stînga, pe portalul bisericii, iese în grabă 
cneazul cel burduhănos. Deodată se opreşte şi 
priveşte înapoi. În faţa porții din dreapta aş- 
teaptă doi călăreţi în zale. Cneazul îi vede, 
trece încet prin fața lor şi le face un semn. 
Unul dintre ei intră pe poartă, iar celălalt 
iese prin dreapia. Din fund se aud din diferite 
direcții comenzi rostite cu glas înăbuşit: 
„La posturi!“ Palatul e înconjurat. Cneazul 
pleacă grăbit. Din depărtare răsună clopote 
de biserică. Guvernatorul şi familia lui se 
întorc cu alai de la biserică.) 


CÎNTĂREȚUL: 


Şi s-a întors guvernatoru-n palat, 
Dar cetatea i-a fost o capcană. 
Gîsca era jumulită şi friptă, i 

Dar a rămas neatinsă pe tavă. 

Şi n-a mai fost vreme de masă, 

Ci la prînz a fost vreme de moarte. 

SOȚIA GUVERNATORULUI (din mers): E într-adevăr cu 


neputinţă să trăiești într-o hardughie ca asta, 
dar să nu credeţi cumva că Gheorghi clădește aripa 
cea nouă de dragul meu. Nu se gîndeşte decît la 
odrasla lui. Mihail c totul pentru el, tot ce face e 
pentru Mihail! 


GUVERNATORUL: Ai auzit cu ce ton ne-a urat fratele 


Kazbeki „sărbători fericite“?! Toate bune și fru- 
moase, dar, pe cîte știu, la Nukha n-a căzut astă- 
noapte nici o picătură de ploaic. Pesemne c-o fi 
plouat acolo unde se găsca fratele Kazbeki. Atunci 
se pune întrebarea: unde-o fi fost? 


AGIIIOTANTUL: Trebuie să cercetăm. 
GUVERNATORUL: Da, numaideciît. Chiar mîine. 


(Alaiul intră pe poarta palatului. Solul, care 
s-a întors în acest răstimp, se apropie de gu- 
vernator.) 


AGHIOTANTUL: N-aţi vrea să ascultați pe acest sol din 


capitală, excelenţă? A sosit azi-dimineaţă cu un 
mesaj secret. 


GUVERNATORUI, (fără să se oprească din mers): Să aj- 


tepte pînă după masă, Şalva. 


AGHIOTANTUL,. (către sol, în timp ce cortegiul dispare 


în palat, iar la poartă nu mai rămîn de strajă decit 
doi călăreţi în zale): Înainte de prînz guvernatorul 
nu dorește să ia la cunoștință nici o știre militară; 
iar după aceea, excelența sa are de gînd să discute 
cu niște meșteri zidari vestiți, pe care i-a poftit 
anume la masă.. Iată c-au și sosit. (Cei trei meşteri, 
zidari se apropie. Aghiotantul îi salută, în timp: cë: 
solul iese.) Domnilor, excelența sa vă așteaptă. Aziși 
va consacra tot timpul numai discuţiei cu dumnea: 
voastră despre măreţele sale planuri de viitor! 
Poftiţi, vă rog, n-avem nici o clipă de pierduti 


UNUL DINTRE MEȘTERII ZIDARI: Sîntem plini de ad; 


miraţie pentru excelența sa, care nu se teme să clă: a 
dească, .în ciuda zvonurilor alarmante cum -¢ să 


războiul cu Persia ar fi luat o întorsătură primej- 
dioasă. 

AGHIOTANTUL: Mai exact: tocmai din pricina zvonu- 
rilor! Desfășurarea războiului nu ne poate atinge, 
Persia e departe! Iar ostașii din garnizoana noastră 
sînt gata să se lase măcelăriți pînă la unul pentru 
guvernatorul lor. 


(Din palat se aud larmă, un țipăt ascuțit 

de femeie, comenzi militare. Descumpănit, 

aghiotantul porneşte spre poarta palatului, 

de unde îi iese înainte un călărej în zale, 
cu sulița îndreptată spre el.) 


AGHIOTANTUL: Ce se petrece aici? Dă sulița la o, parte, 
cîine! (Scos din sărite, către straja palatului.) 
Luaţi-i armele! Ce mai staţi? Nu vedeţi că s-a pus 

“la cale un complot împotriva guvernatorului? 


(Călăreţii în zale nu răspund, nici nu execută 

ordinul, mulțumindu-se să-i arunce aghio- 

tantului o privire rece şi nepăsătoare; nici 

mai tîrziu ei nu vor lua parte la ceea ce se 

petrece.  Aghiotantul izbutește numai prin 
luptă să pătrundă în palat.) 


UNUL DINTRE MEȘTERII ZIDARI: Asta-i isprava cnejilor. 
Noaptea trecută s-au întrunit în capitală toţi cnejii 
care sînt împotriva marelui cneaz și a guvernatorilor 
săi. Ar fi mai sănătos să ne luăm tălpășiţa, domnilor. 


(Toţi trei pleacă repede.) 
CINTĂREȚUL : 


Orbi mai sînt cei mari! Se preumblă de parc-ar 
Îi pururi mari, 
Călări pe spinările încovoiate şi siguri 
Pe pumnii luaţi cu chirie, încrezători 
n puterea ce nu s-a clintit vreme lungă. 
“Dar vremea oricît de lungă nu-nseamnă veșnicia. 
O, schimbare a timpurilor, nădejde-a poporului! 

(Din bolta porții iese guvernatoru-n cătuşe, 
pămîntiu la faţă, între doi ostaşi înarmaţi 
pină-n dinţi.) 


Capul sus, stăpîne! Binevoieşte să te ţii drept! 
Din palat ne urmăresc privirile multor dușmani! 
Nu-ţi mai trebuie meșteri zidari, un tîmplar îţi 
ajunge. 
Nu te muţi într-un nou palat, ci într-o groapă mică-n 
pămînt, 

Întoarce-ţi privirile încă o dată, orbule! 


(Arestatul se uită în jur.) 


Îţi place unde-ai ajuns? Între slujba de Paști și 
masa de prînz 
Pleci spre tărîmul de unde nimeni nu s-a întors. 


(E scos afară de soldaţi. Garda palatului îl 
urmează. Se aude goarna, care dă alarma. 
Zarvă mare îndărătul porţii.) 


Cînd se prăvale casa unui om mare, 

Îngroapă mulţi oameni mărunți. 

Cei care n-au împărţit fericirea celor puternici 

Adesea împart cu ei nefericirea. Căruţa cînd se 
răstoarnă 

Atrage după ca-n prăpastie 

Şi caii ce-au tras-o nădușind. 


( Slugile, speriate, dau buzna afară pe poarta 
palatului.) 


SLUGILE (strigînd care mai de care): Cuferele ! Aduceţi-le 

în curtea a treia! Luaţi mîncare pe cinci zile! 
Doamna zace leşinată. Trebuie s-o ducem jos, s-0. 


scoatem de-aici. — Dar noi, noi ce ne facem? —: 
Or să ne taie beregata ca la puiul de găină, fără 
doar și poate. — Doamne lisuse, ce se alege de 


noi? — Se aude că în oraș a și început să curgă 
sînge. — Prostii, nu s-a întîmplat nimic: guverna“ 
torul a fost poftit politicos să ia parte la o adunare 


a cnejilor şi totul se va încheia pașnic; am aflat 
de la oameni de încredere. 


(Cei doi medici se reped şi ei în curte.) 


PRIMUL MEDIC (căutînd să-l rețină pe al doilea): E 
datoria dumitale de medic, Niko Mihadze, să rămîi 
lîngă Natella Abașvili și s-o îngrijești. 

AL DOILEA MEDIC: A mea? Ba asta-i datoria dumitale! 

PRIMUL MEDIC: Cine e de gardă azi la copil, Niko Mi- 
hadze? Eu sau dumneata? 

AL DOILEA MEDIC: Nu cumva îţi închipui, Mikha Lo- 
ladze, că de dragul ţîncului o să mai stau o clipă 
în casa asta ciumată? 


(Cei doi medici se încaieră. Se mai aude: 
„Îți baţi joc de datoria de medic“ şi: „Ia 
mai slăbeşte-mă cu datoria!“ Apoi cel de al 
doilea medic îl trînteşte la pămînt pe primul.) 


AL DOILEA MEDIC: Așa-ţi trebuie, lua-te-ar naiba! 
( Pleacă.) 


(Ostaşul Simon Hahava îşi face loc prin 
învălmăşeală, căutind-o pe Gruşa.) 


SLUGILE: Mai avem timp destul pînă deseară, cînd s-or 
îmbăta soldaţii. — Cine ştie dacă s-au răsculat 
într-adevăr? — Garda palatului a încălecat și a 
şters-o. — Cum se face că nimeni nu știe ce se 
petrece? 

GRUŞA : Pescarul Meliva spune că în capitală s-a ivit pe 

l cer o stea cu coadă roșie. Așa ceva prevestește tot- 
deauna o mare năpastă. 

SLUGILE: Pe cît se pare, ieri s-a răspîndit în capitală 
vestea cum că războiul cu Persia ar fi pierdut fără 
nădejde. — Cnejii au pornit o răscoală mare. Se 
spune că marele cneaz ar fi apucat să fugă. Toţi 
guvernatorii lui vor fi căsăpiţi. — De cei de jos 
n-or să se atingă. Mi-a spus-o chiar fratele meu, 
care-i călăreț, și încă din cei în zale. 


367 


AGHIOTANTUL (apare în poartă): Duccţi-vă cu toţii 
în curtea a treia! Toată lumea să ajute la împa- 
chetat! 


(Alungă gloata. Simon o găseşte în sfirşit 
pe Gruşa.) 


SIMON: De cînd te caut, Gruşa! Ce ai hotărît? 

GRUŞA: Nimic deocamdată. Dacă n-oi avea încotro, 
mă duc în munţi la fratele meu, care are o fermă, 
Dar tu ce ai de gînd? 

SIMON: Nu m-am gîndit încă. (Iarăşi politicos din cale 
afară.) Află, Grușa Vahnadze, că întrebarea ta cu 
privire la planurile mele de viitor mă bucură nespus. 
Am primit ordin s-o însoțesc pe Natella Abașvili 
şi să-i apăr viaţa. 

GRUŞA: Cum așa, nu s-a răsculat și garda palatului? 

SIMON (serios): Ba da. 

GRUŞA: Atunci nu-i primejdios s-o însoţești? 

SIMON: La Tiflis este o zicală: „Nu cuțitul e în primej- 
die cînd înjunghie“. 

GRUŞA: Bine, dar tu ești om, nu cuțit. Şi apoi ce-ţi 
pasă ţie de femeia asta, Simon Hahava? 

SIMON: Nu de femeie îmi pasă, dar dacă am primit 
poruncă, trebuie să plec numaidecit. 

GRUŞA: După cum văd, ești cam mărginit, domnule 
ostaș, de vreme ce ţii să-ţi primejduieşti viaţa de 
florile mărului. (Auzind că o strigă cineva din palat.) 
Trebuie să mă duc în curtea a treia, căci e zor 
marc. 

SIMON: Atunci n-are rost să ne certăm, că de, o ceartă 
ca lumea cere timp, nu glumă. Îmi îngădui să 
te întreb, domnişoară, dacă părinţii dumitale mai 
trăiesc? p 

GRUŞA: Nu. N-am decît un frate. : 

SIMON: Și fiindcă timpul e scurt, ţi-aş mai pune încă 
o întrebare, domnişoară: ești sănătoasă și voioasă 


ca o păsărică pe ram? 

GRUŞA: Ce-i drept, mă cam doare uneori umărul drept, 
dar încolo, duc la orice muncă. Încă nu s-a plîns 
nimeni de mine că m-aș da îndărăt de la treabă. 

SIMON: Cine nu știe asta? Cînd e vorba să aducă cineva 
o gîscă din curte în ziua de Paști, domnișoara se 
duce fără să facă nazuri. Şi acum, a treia întrebare: 
ești aprigă și năbădăioasă, domnişoară? Nu cumva 
ai poftă de fragi iarna? 

GRUŞA: Nu sînt năbădăioasă de felul meu, dar dacă 
cineva pleacă fără rost la război și nu trimite măcar 
o veste, atunci mă fac foc. 

SIMON: Fii pe pace, ai să primeşti vești. (Cineva din 
palat o cheamă iar pe Gruşa.) Așadar nu mi-a rămas 
decît întrebarea cea mai însemnată... 

GRUŞA: Fiindcă trebuie să ajung cît mai repede în 
curtea a treia, mă și grăbesc să-ţi răspund: da, 
Simon Hahava. 

SIMON (foarte tulburat): Unii spun că: „Graba strică 
treaba“... Ce-i drept, alţii zic: „Bogatul nu știe 
ce-i zorul“. Află că m-am născut la... 

GRUŞA: La Kutsk... 

SIMON: După cum văd, ai și căutat să afli cîte ceva 
despre mine. Sînt sănătos tun, nu trebuie să port 
de grijă nimănui, am o leafă de o sută de piaștri 
pe lună, iar ca vistiernic al regimentului mai capăt 
două sute, și te rog din suflet să-mi fii soţie. 

GRUŞA: Bine, Simon Hahava, primesc. 

SIMON (scoţîndu-şi de la gît un lănţișor subţire, de care 
e atirnată o cruciuliță): Cruciuliţa asta mi-a dat-o 
mama, iar lanţul e de argint. Te rog să le porţi, 
Grușa Vahnadze. 

GRUŞA: Îţi mulţumesc foarte mult, Simon. 


(Îi pune lănţişorul la gît.) 


SIMON: Acum ar fi mai binc să te duci în curtea a treia, 
ca să nu dăm prilej de biîrfeală. Şi apoi, e timpul 
să înham și eu caii la trăsură, înţelegi? 

GRUȘA: Da, Simon. 


(Nu se pot hotări să se despartă.) 

SIMON: O însoțesc numai pe soţia guvernatorului pînă 
la trupele care i-au rămas credincioase, și, îndată 
ce se isprăvește războiul, vin înapoi. Nu cred să 
zăbovesc mai mult de două-trei săptămîni. Nădăj- 
duiesc că logodnicei mele n-o să-i fie prea urît pînă 
mă întorc. 

GRUŞA: 


Simon Hahava, am să te-aștept. 

Du-te la luptă, ostașule, 

În bătălia sîngeroasă, bătălia amară, 

Din care nu toţi se întorc: 

Cînd ai să vii, aici mă vei afla. 

Am să te aştept sub ulmul verde. 

Am să te aștept sub ulmul pleșuv. 

Am să te aştept pînă cînd se va-ntoarce şi cel din 
urmă soldat, 


Am să te aștept şi pe urmă. 

Cînd ai să te întorci din război, 

Nu vei găsi cizme la uşa mea, 

Așternutul va fi gol lîngă mine, 

Şi gura nesărutată. 

Cînd ai să te întorci — și te vei întoarce — 
Vei putea spune: totul e ca odinioară. 


SIMON: Îţi mulţumesc, Gruşa Vahnadze. Să ne vedem 
cu bine! (Îi face o plecăciune adincă, la care ea 
îi răspunde la fel. Apoi fata o ia la fugă, fără să: 
se mai uite îndărăt. În poartă apare aghiotantul.) 

AGHIOTANTUL (aspru): Înhamă caii la caleașca cea 
mare. Hai, ce mai aștepți, mirlane! 


(Simon ascultă stind smirnă, apoi pleacă să 
îndeplinească ordinul. Pe poartă ies doi 
servitori, gîrboviţi sub povara a două lăzi 
uriaşe. După ei vine împleticindu-se Natella 
Abaşvili, sprijinită de două dintre slujnicele 
ei, iar în urma lor o altă femeie, care îi duce 


copilul în braţe.) 

SOȚIA GUVERNATORULUI: Nimeni n-are grijă de nimic, 
ca de obicei. Nu mai știu unde mi-e capul. Dar 
unde-i Mihail? Nici să-l ţii nu te pricepi, toanto! 
Puneţi lăzile sus, pe caleașcă! Ai mai auzit ceva 
despre guvernator, Şalva? 

AGHIOTANTUL (clătinînd din cap): Trebuie să plecaţi 
imediat. 

SOȚIA GUVERNATORULUI: A mai sosit vreo veste din 
oraș? 

AGHIOTANTUL: Nu. Deocamdată e liniște, totuși nu 
avem nici o clipă de pierdut. Lăzile nu încap pe 
acoperișul trăsurii. Scoateţi din ele numai cele 
de trebuinţă. (Iese în grabă.) 

SOȚIA GUVERNATORULUI: Numai cele de trebuinţă! 
Staţi pe loc! Deschideţi repede lăzile să vă arăt 
ce iau cu mine. 

(Lăzile sînt puse jos şi deschise.) 


SOȚIA GUVERNATORULUI (arătînd diferite rochii de 
brocart): Rochia verde şi, bineînţeles, cea garnisită 
cu blăniţă! Dar medicii unde-s? După cum mă dor 
tîmplele, simt că mă apucă iar o migrenă îngrozi- 
toare. Așa începe totdeauna. O iau şi pe cea cu 
nasturii de mărgăritar... 


(Apare Gruşa.) 


SOȚIA GUVERNATORULUI: Se vede că ai timp berechet, 
de te mişti ca melcul! Adu numaideciît sticlele cu 
apă fierbinte... 


(Gruşa dă fuga şi se întoarce cu sticlele, apoi 

îndeplineşte toate poruncile pe care soția 

guvernatorului i le dă prin semne, fără să 
scoată însă o vorbă.) 


SOȚIA GUVERNATORULUI: Vezi să nu rupi mâîneca. 
“O SLUINICĂ TÎNĂRĂ: Fiţi pe pace, doamnă, rochia n-a 
So păţit nimic. 

SOȚIA GUVERNATORULUI :Fiindcă ţi-am atras eu atenția. 
z De mult te urmăresc. Văd eu că-i tot faci ochi 

dulci lui Şalva Azeretelli! La altceva nu te duce 
capul! Am să te omor, căţea ce ești! (O pălmuieşte.) 

AGIIOTANTUL (înapoindu-se): Vă rog să vă grăbiţi, 
Natella Abașvili. Din oraș se aud împușcături. 
(Pleacă iar.) 

SOȚIA GUVERNATORULUI (dînd drumul slujnicei celei 
tinere): Doamne, Dumnezeule! Credeţi că ăștia sînt 
în stare să sc atingă și de noi? De ce? Spuneţi, de 
ce? (Văzind că nimeni nu-i răspunde, începe să 
cotrobăiască singură prin lăzi.) Caulă-mi haina de 
brocart! Ajut-o şi tu! Ce face Mihail? Doarme? 

FEMEIA. CARE ŢINE COPILUL: Da, doamnă. 

SOȚIA GUVERNATORULUI: Atunci pune-l jos o clipă şi 
adu-mi din iatacul meu cizmuliţele de marochin, 
să am ce purta la rochia verde. (Femeia pune copilul 
Jos şi fuge spre palat. Către slujnica cea tînără.) 
Stai pe loc, că de nu, poruncesc să te spînzure. 
(O pauză.) Aţi azvirlit toate de-a valma în lăzi, 
fără nici o tragere de inimă, fără un dram de minte. 
Așa-i cînd nu supraveghezi totul singură.. . În ase- 
menea clipe îţi dai seama ce fel de slugi ai. Nu știți 
decît să vă îndopaţi, iar recunoștinţa e o vorbă 
goală pentru voi. Lasă că mi-o plătiţi voi! 

AGHIOTANTUL (foarte speriat): Hai să fugim, Natella, 
Preşedintele tribunalului suprem a fost spînzurat 
adineauri de către ţesătorii răsculați. 

SOȚIA GUVERNATORULUI: De ce? Doar n-am să las 
aici rochia din fir de argint, a costat o mie de piaștri, 
Şi pe asta o iau, și toate blănurile. Dar unde-i: 
rochia vișinie? i 

AGHIOTANTUL (încercînd s-o tragă după el): Cartierelë 
mărginaşe s-au şi răsculat. Nu mai putem zobovi 
nici o clipă. Unde-i copilul? 

SOȚIA GUVERNATORULUI (strigă către femeia care are: 
copilul în grijă): Maro! Pregătește copilul de drumt: 
Unde dracu te-ai dus? l 

AGHIOTANTUL ( plecînd ): Cred că va trebui să renunţă 
la trăsură și să plecăm călare. 

(Soţia guvernatorului scotoceşte prin ladă, 

mai azvirle cîteva rochii peste maldărul pe 

care vrea să-l ia, apoi le aruncă iar înapoi. 

Se aud tot mai desluşit larmă, tobe. Cerul 
începe să se înroşească.) 


SOȚIA GUVERNATORULUI (scotocind cu desperare): N-o 
găsesc pe cea vișinic. (Un servitor o ia la fugă. 
Ridicînd din umeri, ea se adresează primei femei.) 
Du toată grămada asta la trăsură. De ce nu se mai 
întoarce Maro odată? Ce, aţi înnebunit cu toţii? 
Nu v-am spus eu că trebuie să fie în fundul lăzii! 

AGHIOTANTUL  (întorcîndu-se): Haideţi mai iute! 

SOȚIA GUVERNATORULUI (către prima femeie): Dă-i zor! 
Aruncă-le la nimereală în trăsură! 

AGHIOTANTUL: Trăsura rămîne aici! Dacă nu veniţi 
imediat, încalec și plec singur. 

SOȚIA GUVERNATORULUI: Maro! Adu copilul! (Către 
prima femeie.) Du-te de o caută, Mașa! Dar întîi 
pune rochiile în trăsură. Ar fi o nebunic să plec 
călare. Nici nu mă gîndesc la așa ceva! (Întoarce 
capul, vede cerul înroşit de pirjol şi rămîne încre- 
menită.) A luat foc orașul! (Aghiotantul se apropie 
şi o trage cu sila după el.) 


Prima femeie o urmează, clătinînd din cap, 
cu maldărul de rochii în braţe. Pe poartă iese 
o ceată de servitori.) 


BUCĂTĂREASA: Pe cît se pare, arde poarta de răsărit. 

BUCĂTARUL: Au șters-o fără să mai aștepte trăsura cu 

| provizii. Atunci noi cu ce mai plecăm? 

UN GRĂJDAR: Așa-i, pentru un timp e mai sănătos să 
ocolești casa asta. Stai, Sulika, să aduc cîteva 

| pături și o întindem și noi. 

MARO (aducînd cizmuliţele, strigă din poartă): Doamnă! 

O FEMEIE GRASĂ: A și plecat. 

MARO: Dar copilul? (Aleargă la copil şi-l ia în braţe.) 
Au lăsat copilul în plata Domnului, n-au inimă 

nici cît o fiară. (Întinzindu-i Gruşei copilul.) Ţine-l 
o clipă. (Minţind.) Mă duc să văd unde-i trăsura, 


(O ia la fugă în direcţia în care a plecat 
soția guvernatorului.) 


GRUŞA: Ce au făcut cu stăpînul nostru? 

SE (arătînd printr-un gest că i s-a tăiat capul): 

rșt! 

FEMEIA CEA GRASĂ (văzînd gestul grăjdarului, e cuprinsă 
de panică): Of, Doamne, Doamne, Doamne! Stă- 
pînul nostru Gheorghi Abaşvili! Încă azi-dimineaţă 
la sfînta slujbă, chipul îi era alb ca laptele, avea şi 
bujori în obraz, iar acum... Duceţi-mă de aici! 
Sîntem pierduţi cu toţii, păcătoşii de noi, o să 
murim ca niște păgîni, așa cum a pierit stăpînul 
nostru, Gheorghi Abaşvili. 

SULIKA (încercînd s-o potolească): Linişteşte-te, Nina. O 
să te luăm de aici. Şi apoi, dumneata n-ai făcut 
nimănui nici un rău. 

FEMEIA CEA GRASĂ (pe cînd e scoasă afară): Of, Doamne, 
Doamne, Doamne, haideţi mai iute, să fugim cu 
toţii, mai iute, să nu ne prindă aici! 

O FEMEIE TÎNĂRĂ: Nina a pus mai tare la inimă moartea 
stăpînului decît nevasta lui. Ăștia nici măcar morţii 
nu și-i jelesc singuri, își tocmesc bocitoare! (Zăreşte 

; copilul în braţele Gruşei.) Uite copilul! Ce faci cu el? 

GRUŞA: A rămas aici. 

FEMEIA CEA TÎNĂRĂ: Cum, l-a lăsat aici? Pe Mihail, 
care trebuia ferit și de adierea vîntului?! 


(Slujitorii se string în jurul copilului.) 


GRUŞA: lată că s-a trezit. 

GRĂJDARUL : Pune-l mai bine jos, fetiţo ! Nici nu vreau 
să mă gîndesc ce-ai păţi dacă te-ar găsi cineva cu, 
pruncul ăsta în braţe. Aşteptaţi-mă aici, pînă ce 
aduc calabalicul nostru. 


(Intră în palat.) 

DUCĂTĂREASA: Are dreptate omul. Ăştia cînd se în- 
caieră, se măcelăresc între ei cu familii cu tot. Mă 
duc să-mi iau catrafusele. 


(Au plecat cu toții, afară de două femei şi 
de Gruşa, care ţine copilul în brațe.) 


SULIKA: Pune-l jos! N-ai auzit ce ţi-a spus? 

GRUŞA: Păi mi l-a dat dădaca să-l ţin pînă se 
întoarce. 

BUCĂTĂREASA: Neroadă mai ești! Crezi oare că se mai 
întoarce vreodată? 

SULIKA: Descotorosește-te de el! 

BUCĂTĂREASA: Au să urmărească pruncul îi mai dihai 
decît pe maică-sa, că de, el e moștenitorul. Tu ești 
tare inimoasă, Gruşa, dar din păcate, nu eşti la 
fel de ageră la minte. Ascultă-mă pe mine: copilul 
ăsta e mai primejdios decît un lepros. Mai bine ai 
grijă să scapi tu teafără de aici. 


(Grăjdarul s-a înapoiat cu diferite legături 
şi boccele, pe care le împarte femeilor. Se 
pregătesc cu toții de plecare, afară de Gruşa.) 


GRUŞA (îndărătnică): Dar nu-i lepros. Te privește în 
ochi ca un om. 

BUCĂTĂREASA: Atunci întoarce-ţi ochii de la el. Eşti 
o proastă, pe care oricine o poate pune să tragă la 
jug. Cînd te mînă cineva să dai o fugă după salată, 
fiindcă ești, cică, mai iute de picior, tu alergi cu 
sufletul la gură. Noi plecăm cu carul cu boi; dacă 
nu stai mult pe gînduri, te luăm și pe tine. Doamne, 
mi se pare că arde toată mahalaua! 

SULIKA: Nu ţi-ai strîns încă lucrurile? Acuși or să dea 
peste noi călăreţii în zale din cazarma de colo. 


(Cele două femei şi grăjdarul pleacă.) 
GRUŞA: Vin şi eu. 

(Gruşa pune jos copilul adormit, îl priveşte 
citeva clipe, apoi ia nişte haine din cuferele 
părăsite şi-l înveleşte. După aceea fuge în 
palat să-şi ia lucrurile. Deodată se aud tropole 
de cai şi ţipete de femei. Apare cneazul cel 
burduhănos însoţit de cîţiva călăreţi în zale. 
Unul dintre ei, beat ca şi ceilalți, poartă capul 
guvernatorului în virful suliţei.) 


CNEAZUL CEL BURDUHĂNOS: Uite aici să-l pui, la 


mijloc! (Unul dintre soldaţi se urcă pe umerii altuia, 
ia capul şi-l ţine peste bolta porţii, căutînd să-i 
găsească locul potrivit.) Nu-i la mijloc, dă-l ceva 
mai la dreapta, acum e bine. Mie îmi place ordinea. 
Cînd dau o poruncă, fraţilor, nu mă las pînă n-o 
văd îndeplinită ca lumea. (În timp ce soldatul ia 
un ciocan şi fixează capul deasupra porţii, bătîndu-i 
nişte cuie în păr.) Azi-dimineaţă, cînd să intrăm în 
biserică, îi spuneam lui Gheorghi Abașvili că mie 
îmi place un cer senin ; de fapt și mai mult îmi place 
un fulger care se iscă din senin, da, da. Din nefe- 
ricire au apucat să-i ducă odrasla de-aici, că aș îi 
avut mare nevoie de ea. 


(Pleacă împreună cu cei cîţiva călăreţi în zale. 
Se aud iarăşi tropote de cai. Gruşa iese pe poarta 
palatului, cu o legătură în mînă, şi se uită cu 
băgare de seamă în jur, apoi se îndreaptă spre 
portalul bisericii. Dar cînd să ajungă în 
dreptul lui, se întoarce să vadă dacă pruncul 
a rămas unde-l lăsase. Atunci începe cîntăreţul 
să cînte şi Gruşa rămîne în picioare, nemişcată.) 


CÎNTĂREȚUL: 

Cînd a ajuns între ușă și poartă, ea auzi 

sau i se păru că aude un zgomot: copilul 

o chema; nu scîncea, o striga pe-nțeles, a „fa 

sau cel puţin ei așa îi părea. „Femeic“, așa îi spuneâ: 
„ajută-mă“. 


Şi mai departe tot nu sciîncea, ci vorbea pe-nţeles: 
„Află, femeie, cine n-aude un strigăt de-ajutor, 
ci trece pe lîngă cl cu urechi astupate, niciodată 
nu va auzi chemarea iubitului şi nici 

mierla în zori sau fericitul 

oftat al culegătorilor, 

cînd toaca-ntrerupe truda. în vic“, 


(Gruşa face cîţiva paşi spre copil şi se apleacă 
peste el.) 


Glasul acesta o sili să se întoarcă la prune 

Să-l mai vadă o dată. Să mai rămînă o clipă 
Lîngă el, doar-doar va veni cineva. — 

Mama adevărată, poate, sau poate vreo rudă. 


(Se aşază în faţa copilului, rezemîndu-se de 
o ladă.) 


Căci nu-l putea lăsa, fiindcă era prea mare primejdia 
În oraşul cuprins de pîrjol şi de vaier. 


(Lumina scade treptat, ca şi cum s-ar lăsa 

seara, apoi noaptea. Gruşa s-a dus în palat 

să aducă o lampă şi o cană de lapte, din care 
îi dă copilului să bea.) 


CÎNTĂREȚUL (cu glas tare): 
- Grea cumpănă-i cînd inima la bine te îndeamnă! 


(Din ceea ce se petrece pe scenă reiese că 
Gruşa veghează copilul o noapte întreagă. 
O dată aprinde un opaij ca să-l vadă, altă 
dată îl înveleşte mui bine într-o haină căldu- 
roasă. Din cînd în cînd trage cu urechea şi 
se uită împrejur, dacă nu cumva vine cineva.) 


CÎNTĂREȚUL;: 


Mult timp a stat lîngă prune 

Pînă s-a lăsat seara, pînă a coborit noaptea, 
Pînă s-au ridicat zorii. Prea mult a stat în preajmă-i, 
Prea mult a privit 

Răsuflarea lui liniștită, pumnii micuţi, 

Pînă ce în zori o-nvinse ispita; 

Se ridică, se-aplecă şi luă c-un oftat copilul 
Braţe și-l duse cu ea. 


(Gruşa face ceea ce spune cîntăreţul, cu miş- 
cările pe care el le descrie.) 


Ca pe o pradă a luat copilul, 
Ca o hoaţă a fugit cu cl. 


FUGA ÎN MUNȚII DE MIAZĂNOAPTE. 


CÎNTĂREȚUL: 


Cînd Grușa Vahnadze plecă din oraș, 
Pe Calea Oștirii din Gruzia, 

Fugind către munţii din nord, 

Cînta un cîntec de leagăn 

Şi lapte căta pentru prunc. 


MUZICANŢII : 


Cum vrea sărmana să scape 

Din capcană, din calea copoilor? 
În munţii pustii pribegea, 

Pe Calea Oştirii din Gruzia 
Fugind către munţii din nord. 
Cînta un cîntec de leagăn 

Şi lapte căta pentru prunc. 


(Gruşa Vahnadze a pornit în pribegie, purtind 


în spinare copilul, într-o raniță, o legătură 
într-o mînă şi un toiag mare în cealaltă.) 

în 


GRUŞA (cîntă): 


Patru generali 

Au purces spre Iran. 

Întîiul nu a purtat război, 

Al doilea — fără lauri s-a întors înapoi, 
Celui de-al treilea vremea-mpotrivă-i stătu, 
Ultimul parte de ostași stîngaci avu. 


Patru generali — 

Şi toţi la aman. 

Sos6 Robakidze 

Porni spre Iran. 

A dat o luptă înfricoșată 
Şi-a cîştigat izbînda-ndată. 
Lui nu i-a părut vremea rea, 
Soldaţii săi ştiau lupta. 

Sos6 Robakidze 

Ne-a scos la liman. 


(Deodată se zăreşte o căsuţă ţărănească.) 


GRUŞA (către copil): Soarele e la amiază, ar fi vremea 
să îmbucăm și noi ceva. la șezi tu cuminte aici 
pe iarbă să-ţi facă rost Grușa ta de o cană de lapte. 
(Aşază copilul jos şi bate la uşa căsuţei; un ţăran 
bătrîn îi deschide.) Fii bun și dă-mi o căniţă de 
lapte, unchiașule, și o bucăţică de mălai, dacă te 
lasă inima. 

BĂTRÎNUL: Lapte? N-avem. Au venit soldaţii din oraş 
şi ne-au luat caprele. Duceţi-vă de le cereţi dum- 
nealor, dacă vreţi lapte. 

GRUŞA: Dar o căniţă de lapte tot s-o mai găsi pentru un 

© copilaş, ce zici, unchiașule? 

BĂTRINUL: De pomană, nu-i așa? Să aştept răsplată de 
la Dumnezeu? j 

GRUŞA: Cine ţi-a cerut de pomană? (Îşi scoate punga.) 
Plătim împărătește, că de, sîntem și noi boieri din 
cei cu nasul pe sus și rupţi în coate! (Bătrînul aduce 
bodoginind o cană cu lupte.) Şi cu cît dai cana? 

BĂTRÎNUL: Cu trei piaștri. De, s-a scumpit laptele. 

GRUŞA.: Trei piaștri i? Pentru cîteva picături? ( Bătrînul 
îi trînteşte uşa în nas, fără să-i răspundă.) Ai auzit, 
Mihail? Trei piaştri! Nu-i de buzunarul nostru. 
(Se întoarce la copil, se aşază şi-l pune la pieptul 
ei.) N-avem încotro, trebuie să mai încercăm o 
dată așa. Suge, puiule, gîndește-te la cei trei 
piaștri! Chiar dacă nu te alegi cu nimic, îţi închipui 
că sugi şi-ţi mai amăgești foamea. (Clatină din cap, 
văzînd că mititelul nu mai vrea să sugă, se ridică, 
se îndreaplă iar spre căsuţă şi bate la uşă.) Deschide, 
unchiașule, că-ţi dăm cît ceri! (În şoaptă.) Lua- 
te-ar naiba! (Cind bătrînul deschide ușa pentru a 
doua oară.) Credeam că o să ceri o jumătate de 
piastru, dar n-am ce face, copilul e flămînd. Un 
piastru primeşti? 

BĂTRINUL: Numai doi. 

GRUŞA: Nu te grăbi să închizi iar ușa. (Scotocind mult 
timp prin punguă. ) Ține doi piaștri. Bine ar fi să se 
ieftinească mîncarea, că mai avem un drum tare 
lung de făcut. Prea ne jcfuiţi, mare păcat vă faceţi! 
cu noi! 

BĂTR INUL: Dacă vreţi lapte, veniţi de hac soldaţilor 
care ne jefuiesc pe noi. 

GRUŞA (dîndu-i copilului să bea): Ne costă cam scump: 
plăcerea asta. Bea cu grijă, Mihail, că înghiţi leafa. 
mea pe o săptămînă. Pe aici oamenii își închipuie 
că noi cîştigăm banii stînd cu burta la soare. Of, 
Mihail, Mihail, mi-am găsit beleaua cu tine! 
(Privind haina de brocart în care e înfăşurat copilul.) 
Avem o haină ţesută cu fir de aur, care face o mie 
de piaștri, și nici o leţcaie pentru lapte. (Aruncă 
o privire îndărăt.) Uite colo trăsura unor bogătași 
fugiţi și ei de prăpăd; bine ar fi să ne ia și pe noi, 


(În faja unui han. Apare Gruşa, îmbrăcată 
în haina de brocart, cu copilul în brațe şi se 
apropie de două doamne de neam mare.) 


GRUŞA: Vai, doamnelor, mi se pare că și dumneavoastră 
aţi dori să poposiţi aici peste noapte. E îngrozitor: 

cîtă lume s-a îngrămădit pretutindeni. N-ai unde 
să-ţi pui capul şi nici nu-i chip să găseşti o trăsură 
sau barem o căruţă. Vizitiul meu m-a lăsat în drum 
și a făcut cale întoarsă, așa că am fost nevoită să 
merg pe jos mai bine de o jumătate de poștă! Şi 
încă desculţă! Cu pantofii mei aduși din Persia, 
nu puteam face nici zece paşi — știți şi dumnea- 
voastră ce tocuri înalte au! Dar de ce nu vine ni- 
meni să ne întîmpine? 

DOAMNA MAI ÎN VÎRSTĂ: Hangiul se lasă așteptat cam 
mult. De cînd cu întîmplările acelea din capitală, 
nu mai găseşti în toată țara un om binecrescut, 


(Se iveşte hangiul, un moşneag cu barbă mare, 
foarte impunător, urmat de un argat.) 


HANGIUL: Vă rog să fiţi îngăduitoare, doamnelor, 
față de un om bătrîn, care v-a lăsat să așteptați. 
Nepoţelul meu mă chemase să-mi arate un piersic 
în floare, tocmai pe coasta aceea, dincolo de po- 
rumbiști. Am sădit acolo cîțiva pomi, ia, nişte 
cireși. Mai spre apus (arătind cu mina) pămîntul 
e cam pietros şi ţăranii îl folosesc ca pășune pentru 
oi. Ar merita să vedeţi și dumneavoastră piersicul 
acela înflorit,e o frumuseţe,cu florile lui trandafirii. 

DOAMNA MAI ÎN VÎRSTĂ: Trăiţi într-o regiune foarte 
mănoasă. 

HANGIUL: E'un ţinut binecuvîntat de Dumnezeu. 
Dar cum arată livezile către miazăzi, doamnelor? 
Dacă nu mă înșel, dumneavoastră din partea accea 
veniţi? 

DOAMNA CEA TÎNĂRĂ: Drept să-ţi spun, nu m-am prea 
uitat cu atenție la peisaj. 

HANGIUL (politicos): Înţeleg, din pricina prafului, 
desigur. Eu aș sfătui pe orice călător să-și miîlie 
caii la pas pe șoseaua noastră militară, bineînţeles 
dacă nu-i foarte grăbit. 

DOAMNA ÎN VÎRSTĂ: Înfășoară-ți vălul pe după gît, 
draga mea. Seara trebuie să bată pe aici un vînt 
destul de răcoros. 

HANGIUL: Firește, doamnelor, vîntul acesta vine dinspre 
ghețarii de pe munţii langa-Tau. 

GRUŞA : Chiar mă tem să nu-mi răcească băiatul. 

DOAMNA ÎN VÎRSTĂ: Ce han încăpător! N-aţi vrea să 
intrăm? 

HANGIUL: Ah, doamnele ar dori cîte o odaie? Din păcate, 
doamnelor, hanul e ticsit de călători, iar servitorii 
au fugit cu toţii. Îmi pare foarte rău, dar nu mai pot 
primi pe nimeni, nici chiar cu recomandaţii.., 

DOAMNA CEA TÎNĂRĂ: Doar n-o să rămînem toată 
noaptea pe șosea. 

DOAMNA ÎN VÎRSTĂ (tăios): Cât costă? 

HANGIUL: Înţelegeţi şi dumneavoastră, doamnelor. 
că pe asemenea vremuri, într-o casă unde s-au 
adăpostit atîţia refugiaţi, persoane, desigur, foarte 
onorabile, totuși suspectate de autorităţi, trebuie să 
fim cu cea mai mare băgare de seamă. De aceea. - 

DOAMNA ÎN VÎRSTĂ: Bine, omule, dar noi nu sîntem fu 
gari. Noi ne ducem la vila noastră din munți 
unde vrem să ne petrecem vara ca de obicei. Nici nu 
ne-am fi gîndit să-ți cerem ospitalitate, dacă 
n-am fi fost silite s-o facem. T 

HANGIUL (încuviinţind din cap): N-am nici o îndoială 
în privința asta. Mă îndoiesc numai dacă doamnelo 
le va conveni singura odăiță pe care le-o pot pune i 
dispoziție. Sînt nevoit să socotesc șaizeci de piast s 
de persoană. Doamnele sînt împreună? alai 

GRUŞA: Oarecum. În orice caz trebuie să-mi Petr 
şi eu noaptea sub un acoperiş. Se 

DOAMNA CEA TÎNĂRĂ: Şaizeci de piaştri! Asta-i 
ne pui cuțitul în git! 

HANGIUL: Doamnelor, eu nu vreau să pun nimănui 
cuțitul în gît, de aceea... (Dă să plece.) ai 

DOAMNA ÎN VÎRSTĂ: Ce rost are să vorbim de cuțite? 
Hai, vino. (Intră în casă, urmată de argat.) Š 

DOAMNA CEA TÎNĂRĂ (desperată): O sută Optzeci q 
piaștri pentru o odaie! (Întorcind capul spre Gruşa : 
Şi pe deasupra să mai suporţi și un copil! Ce d: 
facem dacă plînge? ne; 


jaf, 

HANGIUL: Camera costă o sută optzeci de piaştri, indi- 
ferent dacă locuiesc în ca două sau trei persoane. 

DOAMNA CEA TÎNĂRĂ (la auzul acestor cuvinte, o pri- 
peşte cu alţi ochi pe Gruşa): Pe de altă parte, nu mă 
îndur să te las noaptea în drum, draga mea. Te rog, 
vino cu noi. 


(Intră în han. Din fund, de cealaltă parte a 
scenei, vine argatul, care aduce nişte bagaje. 
În urma lui intră doamna î în vîrstă, apoi cea 
tînără şi, după ele, Gruşa cu copilul în braţe.) 


DOAMNA CEA TÎNĂRĂ: Auzi, o sută optzeci de piaștri! 
Numai cînd l-au adus pe bietul Igor acasă m-am 
necăjit atît de tare. 

DOAMNA ÎN VÎRSTĂ: Ce-ţi veni să pomenești de Igor 
tocmai acum? 

DOAMNA CEA TÎNĂRĂ: De fapt sîntem patru persoane, 
doar și copilul e o făptură omenească, la fel ca și 
noi, nu-i aşa? (Către Gruşa.) Nu crezi că ar trebui 
să plătești dumneata măcar jumătate din preţ? 

GRUŞA: Mi-e cu neputinţă. Înţelegeţi și dumneavoastră 
că noi am fost siliți să plecăm în pripă și în zăpă- 
ceala accea aghiotantul a uitat să-mi dea destui 
bani pentru drum. 

DOAMNA ÎN VÎRSTĂ: Nu cumva n-ai nici cei șaizeci de 
piaștri? 

GRUŞA: Fiţi pe pace, îi voi plăti. 

DOAMNA CEA TÎNĂRĂ: Dar unde-s paturile? 

ARGATUL: Paturi n-avem. lată aici cîteva pături și 
nişte saltele de paie. Culcușul o să vi-l așterneţi 
singure. Fiţi mulţumite că nu s-a găsit nimeni 
să vă culce într-o groapă adîncă, așa cum dorm azi 

- destui, (Jese.) 

DOAMNA CEA TÎNĂRĂ: Ai auzit? E nemaipomenit! 
Mă duc chiar acum să-i spun hangiului. Am să-i 
cer să-l biciuiască pînă la sînge pe nerușinatul 

= - ăsta, 

DOAMNA ÎN VÎRSTĂ: Aşa cum au făcut alții cu bărbatul 

„tău? 

DOAMNA CEA TÎNĂRĂ: Eşti prea brutală. (Începe să 
plingă.) 

DOAMNA ÎN VÎRSTĂ: Cum o să izbutim să ne facem un 
culcuș din așa ceva? 

GRUŞA: Lăsaţi-mă pe mine, că-l fac eu. (Pune copilul 
Jos.) Cînd sînt mai mulţi oameni laolaltă, se descurcă 
totdeauna mai ușor decît unul singur. Bine că ați 
rămas barem cu trăsura. ( Măturînd duşumeaua.) 
Pe mine m-au luat pe neașteptate. „Dragă Anastasia 
IKatarinovska — mi-a spus soțul meu înainte de 
prînz — odihneşte-te puţin, știi doar că una-două 
te apucă migrena.“ (Aduce tiriş saltelele de paie 
şi potriveşte culcuşurile; cele douŭ doamne o urmăresc 
cum munceşte şi schimbă priviri între ele.) „Gheorghi 
— i-am răspuns cu guvernatorului — cînd aştepţi 
șaizeci de oaspeţi la masă" nu- -ți arde de odihnă, 
că pe slugi nu te poţi bizui, iar Mihail Gheorghevici 
ştii bine că nu mănîncă dacă nu-s și eu de faţă. 
(Către Mihail.) Ei, vezi, Mihail, că totul are să fie 
bine; nu ţi-am spus eu?! (Işi dă seama deodată că 
cele două doamne o cercetează într-un fel ciudat şi 
șuşotesc între ele.) Așa, cel puţin, n-o să dormim pe 
pămîntul gol. Am așternut păturile în două. 

DOAMNA ÎN VÎRSTĂ (cu un ton poruncitor): ări te 
pricepi bine să faci paturile, draga mea! la să-ţi 
vedem mîinile! 

GRUŞA (speriată): Ce vreţi să spuneţi? 

DOAMNA CEA TÎINĂRĂ: Să ne arăţi mîinile dumitale; 


(Grusa își arată mîinile.) 


DOAMNA CEA TÎNĂRĂ. (triumfătoare): Sînt bătucite! 
Mîini de slujnică! 

DOAMNA ÎN VÎRSTĂ (se duce la uşă, o deschide şi strigă): . 
Servitor! să vină servitorul! 

DOAMNA CEA TÎNĂRĂ: Te-am prins, pungășoaico! Să 
mărturisești numaidecît ce lovitură volali să dai?. 

GRUŞA (descumpănită): Nu voiam să dau nici o lovitură»: 

Nădăjduiam că poate o să ne luaţi și pe noi cu tră-. 

sura măcar o bucată de drum. Vă rog, nu faceţi 

__ gălăgie, iacă mă duc de bunăvoie. 

DOAMNA CEA TINĂRĂ (în timp ce doamna în virstă 
continuă să cheme servitorul): Fireşte c-ai să te duci, 
dar însoțită de poliţie. Deocamdată rămîi pe loc. 

| N-ai să te mişti de aici, auzi? ! 
GRUȘA: Păi cu voiam să și plătesc cei șaizeci de piaștri, 
~, iată-i. (Arătindu-şi punga.) Poftim, aici sînt patru 
bucăţi de cîte zece și una de cinci, ba nu, și asta-i 
tot de zece, iar împreună fac tocmai şaizeci. Dacă 
vreţi să ştiţi adevărul, nu urmăream decît să ajungă 
copilul în trăsură. 

DOAMNA CEA TINĂRĂ: Aha, în trăsură voiai să ajungi! 

~ fhn sfîrşit, te-a luat gura pe dinainte. 

GRUŞA : Doamnă, vă mărturisesc că sînt o femeie de rînd, 
dar, vă rog, nu chemaţi poliţia. Copilul e de neam 
mare, se vede și după rufele lui, și a fost nevoit să 

„„ “fugă, la fel ca și dumneavoastră. 

DOAMNA CEA TÎNĂRĂ: De neam mare! A doua oară nu 
ne mai păcălești tu! Nu cumva o îi chiar fiu de 
prinţ? 

GRUŞA (scoasă din sărite, către doamna în vîrstă): Nu mai 

=.: strigaţi! N-aveţi nici un pie de inimă? 

DOAMNA CEA TÎNĂRĂ (către cea în vîrstă): Bagă de seamă 

© să nu se repeadă la tine, asta-i în stare de orice! 

-= Ajutor! Săriţi că ne omoară! 

ARGATUL (intrînd): Ce s-a întîmplat? 

DOAMNA ÎN VIRSTĂ: Dumneaci s-a strecurat prin înșe- 
lăciune aici, făcînd pe doamna din lumea mare. 
E desigur o hoaţă. 

DOAMNA CEA TÎNĂRĂ: Şi încă una primejdioasă. 

* Voia să ne facă de petrecanie. Trebuie dată pe 

mîna poliţiei. Ah, Doamne, simt că mă apucă 

i. migrena. 

ARGATUL: Acum nu mai este poliţie. (Către Gruşa.) 
Adună-ţi catrafusele, soro, și ia-ți tălpășiţa. 

z ŞA (mînioasă, ia copilul î în braţe): Fiare ce sînteţi! 

Tot neoameni aţi rămas și acum, cînd vă bat cape- 

ele în cuie pe zidul orașului! 


. 

ARGATUL (impingînd-o încetişor afară): 'Ține-ţi gura, 
să nu te audă bătrînul, că ăsta nu știe multe. 
DOAMNA ÎN VÎRSTĂ (către cea tînără): la vezi dacă n-a 

apucat să și fure ceva! 


(Pe cînd cele două doamne cotrobăiesc cu în- 

frigurare printre lucruri să vadă dacă nu li s-a 

furat ceva, argatul iese împreună cu Gruşa 
pe poarta din stinga.) Š 


ARGATUL: Pe viitor deschide bine ochii pe mîna cui 
te dai. Ascultă-mă pe mine, nu te încrede prea uşor 
în nimeni. 

GRUŞA: Socoteam c-or să se poarte mai cumsecade tu 
cineva de teapa lor. 

ARGATUL: Nici prin gînd nu le trece. Crede-mă pe mine: 
nimic nu-i mai greu decît să faci pe trîntorul cînd 
nu ești. Dacă le trezești ăstora bănuiala că-ți poți 
şterge singur fundul, sau că ai muncit măcar o dată 
în viaţă, s-a zis cu tine. Așteaptă puţin să-ţi aduc 
o bucată de mălai și cîteva mere. 

GRUŞA: Lasă, nu-i nevoie. Mai bine să plec înainte 
de a veni hangiul. Dacă m-oi grăbi și oi merge întins 
toată noaptea, nădăjduiesc să scap de primejdie 
pînă mîinc. ( Pleacă.) 

ARGATUL (încet, în urma ei): Cînd ajungi la prima răs- 
cruce, s-o ici la dreapta. 


(Gruşa se face nevăzută.) 
CÎNTĂREȚUL: 


Cînd Grușa Vahnadze o luă către miazănoapte; 
Oştenii prințului porniră călare pe urmele ei 


MUZICANȚII: 


Cum va putea să scape, sărmana desculţă, | 
Dinaintea copoilor dornici de sînge, iscusiţi-:în 
capcane? 


Pînă și noaptea o fugăresc. Gonacii nu cunosc 


Călăii dorm puţin. 

(Doi călăreţi în zale merg pe jos pe Şoseaua 
Militară Grusină.) 


CAPORALUL: Neghiobule, n-o să se aleagă nimic de tine. 
Fiindcă nu te trage inima la datorie. Superiorului 
nu-i trebuie mult să-şi dca seama de asta. Alaltă- 
ieri, pe cînd îi făceam de petrecanie grăsunei aceleia, 
îl ţineai pe bărbatul ei și-l izbeai cu cizma în pîntec, 
după cum îţi poruncisem, dar ia spune drept: 
o făceai din toată inima, ca un ostaș sîrguincios, 
sau numai de ochii lumii? Lasă că te-am urmărit 
eu, nătărăule! Ești gol pe dinăuntru ca un pai; 
şi clopotul face zgomot, dar tot gol e pe dinăuntru. 
lacă de aceea n-o să avansezi niciodată. (Merg un 
timp în tăcere mai departe.) Să nu-ţi închipui că 
eu nu bag de seamă din fiecare mișcare a ta cît ești 
de nesupus. Îţi ordon să nu mai șchiopătezi. Tragi 
piciorul numai fiindcă am vîndut mîrţoagele, că de, 
așa preţ bun n-aş fi căpătat nicicînd pe ele. Umbli 
şontîc-şontic ca să-mi arăţi că nu-ţi place să mergi 
pe jos, lasă că te știu eu. Dar află că asta nu-ţi folo- 
scște la nimic, ba, dimpotrivă, îţi strică. Hai, 
cîntă! 

CEI DOI CĂLĂREȚI ÎN ZALE: 


Plec la luptă, jale mi-i de mine, 
Eu mă duc, și mîndra mea rămîne. 
La prieteni ain s-o las în scamă 
S-o păzească pîn-oi li cătană. 


“CAPORALUL: Mai tare! 
CEI DOI CĂLĂREȚI ÎN ZALE: 


De-am să mor, iubita o să vină 

Şi-o s-aducă o mînă de ţărînă. 

Are s-o presare pe mormînt 
Lăcrimâînd din ochi și cuvîntînd: 
„Pe picioare, că-l purtau spre mine, 
Și pe braţe, că-mbrăţișau bine“. 


(Mai merg o bucati de drum în tăcere.) 

CAPORALUL: Un ostaş bun punc sullet în tot ce face. 


Cînd primeşte un ordin, îl îndeplinește, iar cînd 
își vîră sulița în pîntecele duşmanului, îi pare bine, 
Pentru superiorul lui e gata să se lase sfișiat şi 
moare fericit cînd zărește cu ochii împăienjeniţi 
un semn de recunoștință din partea caporalului 
său. Asta-i singura răsplată pe care o aşteaptă, 
ie n-o să-ţi facă nimeni un semn de mulţumire, 
dar de crăpat tot ai să crăpi. Drace, mă întreb cum 
o să găsesc plodul guvernatorului cu un subaltern 
ca tine! își 


(Îşi văd de drum.) 


CÎNTĂREŢUL: 


Cînd Grușa Vahnadze ajunse la rîul Sirra, 
Era istovită şi pruncu-i părea o povară. 


MUZICANŢII: 


GRUŞA: Iar te-ai udat, Mihail! Doar ţi-am spus cănu 

Pentru cel ce-nnoptează pe cîmp, ascuns în porumb; 

zorii trandafirii: 

Nu-s decît reci. Şi clinchetul vesel al şiștarelor!:: 
Din ogrăzile unde fumul se-nalţă paşnic din horn, 

Fugarului îi pare o ameninţare. Copilul din braţe; 

atît de greu îi par; 

Că simte doar povara, nimic altceva. CUN 
(Gruşa stă în dreptul unei gospodării ţărăneşti. 
O ţărancă durdulie duce o oală de lapte în 
casă. Gruşa aşteaptă pînă ce femeia intră pe 

uşă, apoi se îndreaptă tiptil spre casă.) . - 


mai am scutece curate. Acum ne-am depărțat 
destul de oraș. Doar n-or purta ei chiar atîta arä 
unui ţînc murdar ca tine, încît să te urmărească 
pînă aici. Stăpîna casei pare o femeie -pritie: 
noasă și simţi ce plăcut miroase aici a lapte- £i; 
acum rămîi cu bine, Mihail, eu am să uit cît dă:tare 
m-ai lovit astă-noapte cu picioarele în spâts; iat 


tu nu-mi lua în nume de rău că te-am hrănit cam 
prost. Cu dragă inimă ţi-aș fi dat mai mult, dar n-am 
avut de unde. Tare mi-ar fi plăcut să te păstrez, 
fiindcă ai un năsuc atît de mititel și de drăgălaș, 
dar nu-i chip. Ți-aş fi arătat pentru prima oară un 
iepure și... Ai grijă să nu-ţi mai uzi scutecele. 
De, n-am ce face, trebuie să mă întorc, căci în 
curînd s-o înapoia iubitul meu și se poate să nu mă 
găsească. Asta nu mi-o poţi cere. 


(Se furişează pînă la uşă şi pune copilul în 

prag. Apoi se ascunde după un copac şi aş- 

teaptă pînă cînd ţăranca iese iar afară şi gă- 
seşte copilul înfăşurat în scutece.) 


ȚĂRANCA: Doamne lisuse, ce-o mai fi şi asta? Ia vino-n- 
coa, bărbate! 

ȚĂRANUL (ivindu-se în prag): Ce s-a întîmplat? Nici 
cînd mănînc nu-mi dai pace! 

PĂRANCA (către copil): Unde-i maică-ta, ori poate n-ai 
mamă? E băiat. Şi apoi are scutece de pînză scumpă, 
trebuie să fie un copil de ncam mare. Ni l-a pus 

„__ „cineva în prag şi a şters-o. Of, ce vremuri! 

ȚĂRANUL: Dacă-și închipuie c-o să li-l hrănim noi, 

` se înșală. Du-l pînă în sat la popa și descotoro- 
sește-te de el. 

ȚĂRANCA: Ce să facă popa cu el? Copilașul are nevoie 
de o mamă. Uite că se trezeşte. Ce zici, n-am putea 

~ oare să-l oprim la noi? 

ȚĂRANUL (strigând): Nu! Nici gînd! 

ȚĂRANCA: Ar avea loc în colț, lîngă-jilţ. Nu mi-ar mai 

“~v trebui decît un coș pentru el, iar cînd mă duc la 

“cîmp, îl iau cu mine. Uită-te la el cum rîde! Lasă, 

'bărbate, sîntem oameni aşezaţi și ne putem în- 

gădui atîta lucru. 


- (Duce copilul în casă; ţăranul o urmează 
-:bombănind. Gruşa iese rizînd din ascunzişul 
ei şi o porneşte repede înapoi.) 


389 


CÎNTĂNREȚUL: 
De ce ești veselă-acum la-ntoarcere-acasă? 
MUZICANŢII: 


Pentru că pruncul fără-ajutor 

A zîmbit altor părinţi, 

Pentru că eu am scăpat de cel ce mi-e drag, 
Tată de ce sînt veselă azi. 


CÎNTĂREŢUL: 
Şi de ce ești tristă? 
GRUSA: 


Pentru că-s slobodă și de nimeni legată, 
Ca un om prădat, 
Ca un scăpătat. 


(Abia a apucat Gruşa să se depărteze cîţiva 
paşi, cînd îi ies înainte cei doi călăreţi în zale, 
care îi ajin calea cu suliţele întinse.) 


CAPORALUL: De astă dată, copilă, te-ai ciocnit de forţa 
armată. De unde vii? Cind ai pornit? N-ai cumva 
legături neîngăduite cu duşmanul? Unde se află 
inamicul? Ce mișcări de trupe ai observat acolo 
de unde vii? Ce poziţii ocupă dușmanul pe dealuri, 
pe văi? Ce întărituri a ascuns prin mlaștini? í 


(Gruşa se opreşte în loc speriată.) 


GRUŞA: S-au întărit grozav. Mai bine aţi face calea 
„întoarsă. = 
CAPORALUL: Cînd e vorba de o retragere strategică; 
te poți bizui pe mine. De ce te uiţi aşa la suliță? 
„În campanie ostașul nu lasă nici o clipă sulița 
din mînă“, aşa scrie la regulament. Să-l înveţi 
pe de rost, dobitocule! Așadar, încotro ai pornit, 
fetiţo? 
GRUŞA: La logodnicul meu, domnule ostas. Simona 
Ilahava îi zice și face de strajă la palatul din 

Nukha. Iar dacă-i scriu că v-aţi legat de minc, 
o să vă rupă oasele. 


“CAPORALUL: Pe Simon Hahava îl cunosc, fireşte. 


M-a şi însărcinat să te urmăresc și să am grijă 
de tine. Bag seama, neghiobule, că lumea a început 
să ne privească cu ochi răi. Trebuie să spunem 
răspicat, ca să se știe, că noi avem gînduri cinstite. 
Află, copilă, că eu sînt un om serios și glumesc 
doar ca să-mi ascund firea adevărată, de aceea 
îţi şi declar oficial: vreau să mă aleg cu un copil 
de la tine. 


(Gruşa scoate un strigăt înăbuşit.) 


-GAPORALUL: Să știi că m-a înţeles, neghiobule! Te 


înfioară o dulce spaimă, nu-i așa? „Mai întîi să 
scot plăcinta din cuptor, domnule ofiţer! Aşteptaţi 
să-mi schimb cămașa ruptă, domnule colonel!“ 
Dar să lăsăm gluma și sulița deoparte, fetiţo: noi 
cutreierăm ţinutul ăsta în căutarea unui copil. 
Tu n-ai auzit de copilul cu pricina, care a fost 
răpit din oraș şi adus aici peste noapte? N-ai văzut 
cumva un copil de neam mare, înlășurat în scutece 
scumpe? 


-GRUŞA: Nu, n-am văzut și n-am auzit de așa ceva. 


_CÎNTĂREȚUL: 


 MUZICANȚII : 


Fată inimoasă, fugi că vin călăii! 
Tu însăți făr-ajutor, ajută-l pe neajutorat! 
Şi fata o luă la fugă. 


(Gruşa se întoarce deodată şi, cuprinsă de o 
spaimă nebună, aleargă într-un suflet înapoi. 
Cei doi călăreţi în zale schimbă o privire, apoi 
se iau după ea suduind.) 


Şi-n vremurile cele mai aspre 
Se găsesc oameni de omenie. 

(În clipa cînd Gruşu Vahnudze dă buzna în 
casa ţărănească, făranca cea trupeşă stă aple- 
cată peste un coş, în care se află copilul.) 


GRUŞA: Ascunde-l repede! Vin îndată niște călăreţi 
în zale. Eu vi l-am pus în prag, dar nu-i al meu, e 
copil de boier. 

ȚĂRANCA: Cine ziceai că vine? Ce călăreţi în zale? 

GRUŞA: Nu mai întreba atîta, că nu-i timp. Sînt pe 
urmele copilului. 

TĂRANCA: În casa mea n-au ce căuta. Dar mai întîi am 
o vorbă cu tine. 

GRUŞA: Schimbă-l iute, să nu ne dea de gol scutecele 
scumpe. 

ŢĂRANCA: Ce-i tot dai zor cu scutecele? La mine în 
casă eu hotărăsc și tu să nu te amesteci unde nu-ţi 
fierbe oala. De ce l-ai părăsit? Mare păcat ţi-ai 
luat pe suflet! , 

GRUŞA (privind afară): Într-o clipă or să se ivească 
dintre copaci. N-ar fi trebuit s-o iau la fugă, asta 
i-a întărîtat. Acum ce să mă fac? - 

ȚĂRANCA (aruncînd şi ea o privire afară, se sperie îngro- 
zitor): Doamne Iisuse, călăreţi în zale! 

GRUŞA: Caută copilul. 

ȚĂRANCA: Ce ne facem dacă intră în casă? 

GRUŞA: Să nu dai copilul nici în ruptul capului. Spune-le 
că-i al tău. 

ȚĂRANCA: Binc. 

GRUŞA: Dacă pun mîna pe el, or să-l tragă în, 
țeapă. a 

ȚĂRANCA: Şi dacă mi-l cer? Nu demult vîndui grinele: 
şi am toţi banii în casă. : 

GRUŞA: Dacă le dai copilul, au să-l străpungă cu sulița 

chiar aici, în fața ta. Trebuie să le spui. aa 
al tău. É 

TĂRANCA: Bine, dar dacă nu mă cred? 

GRUŞA: Dacă ai s-o ţii una și bună, te-or crede. 

ȚĂRANCA: Mi-e teamă să nu dea foc casei și să ne lasa: 
pe drumuri. 

GRUŞA: Tocmai de aceca trebuie să spui că-i al tău. 
Mihail îl cheamă. Asta-i o taină, dar m-a luat 
gura pe dinainte. 

(]ăranca dă din cap.) 


CRUŞA: Nu mai clătina din cap. Şi nu mai tremura așa, 
că te dai de gol. 

ȚĂRANCA: Bine. | 

GRUŞA: Nu tot îndruga „bine“, că mă scoţi din sărite. 
(O ia de umeri şi o zgilţiie.) Tu n-ai copii? 

ȚĂRANCA (în şoaptă): Al meu e plecat în război. 

GRUŞA: Te pomenești c-o fi și el tot călăreț în zale! 
Ce-ai zice dacă l-ai vedea că vrea să străpungă un 
copil cu sulița? Sînt sigură că l-ai lua la rost așa 
cum se cuvine: „la nu te mai învîrti cu sulița prin 
casa mea! Ce, vrei să-mi scoţi ochii cu ea? Pentru 
asta te-am crescut? Să-ţi ștergi mai întîi cașul de 
la gură, cînd vorbeşti cu maică-ta, mucosule!“ 

ȚĂRANCA: Ai dreptate, nici în ruptul capului nu l-aș 
lăsa să facă așa ceva. 

GRUŞA: Făgăduiește-mi că le spui că-i al tău. Îmi 

1 făgăduiești? 

ȚĂRANCA: Bine. 

GRUŞA: Uite-i că vin. 

(Se aude o bătaie în uşă. Femeile nu răspund. 
Cei doi călăreţi în zale intră. Țăranca le face 
o plecăciune adîncă.) 

CAPORALUL: lacăt-o! Nu ţi-am spus cu? Nasul meu, 
săracul, nu mă înșală niciodată! Am mirosit eu unde 
se ascunde dumneaci. Vreau să-ţi pun o întrebare, 
fetiţo: de ce ai luat-o la fugă? Ce ţi-ai închipuit că 
vreau de la tine? Pun rămășag că te-ai gîndit la 
ceva necuviincios. Mărturisește! 

GRUŞA (în timp ce ţăranca continuă să facă temenele): 

© Mi-am adus aminte că lăsasem laptele pe foc, de 

~ aceea am fugit. 

“GAPORALUL: Eu am crezut că ai şters-o fiindcă ţi s-a 

07 părut că m-am uitat cu subînţeles la tine, de parcă 
aș fi vrut să te dezbrac cu privirea, mă înţelegi? 

GRUŞA: Nici n-am băgat de scamă. 

CAPORALUL: Totuşi era cu putinţă, nu-i așa? Trebuie 
să recunoşti. Se putea să fiu un porc de cîine. Eu, 
însă, vreau să fiu sincer cu tine şi-ţi spun pe șleau: 
dacă am fi între patru ochi, mi-ar trece prin cap fel 
de fel de gînduri. (Către jărancă.) Nu cumva ai 
treabă pe afară? N-ar fi vremea să dai grăunțe la 
păsări? 

ȚĂRANCA (căzând deodată în genunchi): Domnule ostaș, 
cu n-am știut de nimic. Nu daţi foc casei, nu mă 
lăsaţi pe drumuri! 

CATORALUL: Ce tot îndrugi, femeie? 

ȚĂRANCA: Eu n-am nici o vină, domnule ostaș. 
Dînsa mi l-a pus în prag, vă jur! 

CAPORALUL (dind cu ochii de copil, fluieră de uimire): 
la te uită la mititelul din coș, neghiobule! Nasul 
meu îmi spune că-i rost de o mie de piaștri. Scoate-o 
pe bătrînă afară și n-o lăsa să facă nici o mișcare, 
cît voi fi cu ocupat aici cu interogatoriul. 


(Țăranca se lasă dusă afară de către ostaş, 
fără să cricnească.) , 


CAPORALUL: Va să zică aici cra copilul pe care voiam 
să-l capăt de la tine. (Se îndreaptă spre coş.) 
GRUŞA: E copilul meu, domnule ofiţer. Nu-i cel pe 

care-l căutaţi. 
CAPORALUL: Să-l văd și cu. (Se apleacă peste coş. Gruşa 
aruncă o privire deznădijduită împrejur.) 
GRUŞA: E al meu, al meu e! 
CAPORALUL: Ce scutece fine! 


(Gruşa se repede la el şi încearcă să-l tragă 
de lingă copil. El o îmbrinceşte şi se apleacă 
din nou peste coş. Îngrozită, Gruşa îşi roteşte 
ochii prin încăpere, zăreşte o buturugă, o 
ridică deznădăjduită şi, pe la spate, îl izbeşte 
pe caporal cu toată puterea în cap, aşa încît 
acesta se prăbuşeşte. Apoi ia repede copilul 
în braţe şi fuge cu el.) 

CÎNTĂREŢUL: 


Şi fugind dinaintea călărilor în zale, 

După douăzeci și trei de zile pribege, 

La picioarele ghețarului langa-Tau, 

A-nfiat Grușa Vahnadze copilul, îndrăgindu-l ca 
Pe al ei. 


MUZICANȚII: 


Cea fără-ajutor l-a ocrotit pe cel neajutorat ca pe 
odrasla ei. 


(Gruşa Vahnadze stă- aplecată peste un piriu 
pe jumătate îngheţat şi cu mîna făcută căuș 
scoate din el apă pentru copil.) 


GRUŞA: 


Dacă nimeni nu te vrea, 
N-am ce face, eu te-oi lua. 
Vremea-i grea și traiul rău. 
Ce-i al meu va fi și-al tău; 
Asta-i, dacă-ţi place! 


Mult în braţe te-am purtat 
Tălpile mi-am sfîșiat, 
Scump eu laptele-am plătit, 
De aceea, mai mult poate 
Mi te-am îndrăgit. 


Zvîrle cămășuţa ta, 
Zdrenţele te-or înfășa, 
Şi cu dalbele zăpezi, 

Să te speli, să te botezi, 
Chiar dacă te doare! 


(Senate copilul din scutecele fine şi-l înfăşoară 
într-o zdreanţă.) 


CÎNTĂREŢUL: 


Cînd Grușa Vahnadze, fugărită prin munţi de călări, 
Ajunse pe puntea ghețarului, către satele rîpei 

dinspre Soare-Răsare, 
Ea îngînă un cîntec despre puntea șubredă 
Punînd două vieţi în primejdie. 


(S-a ridicat un vînt puternic. Prin întunericul 
ce se lasă, abia se zăreşte o punte peste ghețar. 
Deoarece una din funuile de care atirna s-a 
rupt, puntea e gata să se prăbuşească în pră- 
pastie. Nişte negustori — do. bărbaţi şi o 
femeie — stau nehotăriți lingă punte în clipa 
cînd Gruşa se apropie cu copilul în braţe. 
Totuşi unul dintre bărbaţi caută să prindă 
cu o prăjină capătul rupt al funiei.) 


PRIMUL BĂRBAT: Degeaba te grăbești, femeie, ăi fi 
tu tînără, dar peste ghețar tot nu-i chip să 
treci. 

GRUŞA: Dar eu trebuie să-mi duc numaidecît copilașul 
la fratele meu, colo, pe coasta de răsărit. 

NEGUSTOREASA: Auzi, trebuie! Ce înscamnă trebuie? | 
Şi eu trebuie să ajung dincolo, fiindcă trebuie să 
cumpăr de la Atum două covoare, pe care trebuie 
să le vîndă o femeie, al cărui bărbat a trebuit să 
moară tocmai acum, draga mea. Dar pot eu 
oare să fac ceea ce trebuie și ceca ce vreau? Oare 
văduva aceea poate? Iacă, de două ceasuri se tot 
căznește Andrei să prindă capătul funiei și chiar 
dacă izbutește, mă întreb cum o să-l legăm. 

“PRIMUL BĂRBAT (trăgind cu urechea): Taci, mi s-a 
părut că aud ceva. 

GRUŞA (în gura mare): Puntea nu pare putredă de tot: 
Cred că aş putea să încerc să trec dincolo. i 

NEGUSTOREASA: Eu nu m-aș încumeta, să știu de bine 
că aleargă după mine însuși Necuratul. Ar însemnă 
să-ţi pui de bunăvoie capăt zilelor. 

PRIMUL BĂRBAT (strigă tare): Ia! A-a! 

GRUŞA: Nu răcni aşa! (Către negustoreusă.) Spune-i să 
nu mai strige. 

PRIMUL BĂRBAT: Cum să nu răspund, dacă se aud stri- 
găte din vale? Te pomenești că s-o fi rătăcit 
cineva. 

NEGUSTOREASA: De ce să nu strige? Nu cumva te simţi 
cu musca pe căciulă? Te pomenești c-oi fi urmărită? 

GRUŞA: Văd că n-am încotro, așa că vă mărturisesc: 
într-adevăr mă urmăresc niște călăreţi în zale. Am 
ucis pe unul de-al lor. 

AL DOILEA BĂRBAT: Dosiţi marfa! 


(Negustoreasa ascunde un sac după un bolovan.) 


PRIMUL BĂRBAT: De ce nu ne-ai spus de la început? 
(Către ceilalți.) Dacă ăştia pun mîna pe ea, o 
sfîșie! 

GRUŞA: Daţi-vă la o parte, vreau să trec puntea cu orice 
preţ. 

AL DOILEA BĂRBAT: Nu-i chip. Prăpastia are o adîncime 
de vreo două mii de picioare. 

PRIMUL BĂRBAT: Chiar dacă am izbuti să prindem 
capătul frînghiei, .nici atunci n-ar avea rost. Să 
zicem că am ţine capătul cu mîna ca să treci, 
dar în felul ăsta ar putea ajunge dincolo Şi 
călăreţii. 

GRUŞA.: Dați- -vă la o parte! 


(De la oarecare depărtare se aud strigăte: 
„Haideţi s-o luăm în sus!“) 


NEGUSTOREASA: Sînt destul de aproape. Oricum, nu 
poţi lua și copilul cu tine. Puntea o să se rupă, 
fără doar și poate. Şi acum, privește în jos. 


(Gruşa se uită în prăpastie. Din vale răsună 
iarăşi strigătele călăreților în zale.) 


AL DOILEA BĂRBAT: Sînt pe puţin două mii de 
picioare. 


GRUŞA: Dar oamenii ăștia-s și mai primejdioşi. 


897 


PRIMUL BĂRBAT: N-ai dreptul s-o faci, fie și numai de 
dragul copilului. Dacă ești urmărită, pune-ţi la 
bătaie viaţa ta, nu și pe a lui. 

AL DOILEA BĂRBAT: Apoi, dacă ia și copilul, greutatea 
crește şi puntea se rupe cu siguranţă. 

NEGUSTOREASA: Poate că e într-adevăr nevoită să 
ajungă dincolo cu orice preţ. Dă-mi copilul să ţi-l 
ascund, iar tu treci singură peste prăpastie. 

GRUŞA: Asta nu! Nu ne despărţim nici în ruptul capului. 
(Către copil.) 


Noi ne căţărăm împreună, 
Adîncă-i prăpastia, fiule! 
Şubredă, puntea s-a frînt, 
' Dar nu ne alegem noi singuri 
t Drumul pe acest pămînt! 
Trebuie să mergi pe drumul 
Ce-l știu pentru tine, 
Trebuie să muști din pîinea 
Ce-o am pentru tine. 
S-o împărţim: tu trei bucături, 
Eu una voi lua. 
Dar cît de mari: sînt, nu știu, 
Nici dacă te-or sătura. 


GRUŞA: M-am hotărît să încerc. 
NEGUSTOREASA: Asta înseamnă să-l pui pe Dumnezeu 
la încercare. 


(Se aud strigăte de jos.) 
GRUŞA: Vă rog să azviîrliţi prăjina, ca nu cumva să 


prindă ei capătul frînghici și să se ia după 
mine. i 


(Gruşa păşeşte pe puntea care se clatină. Negus- 
toreasa dă un țipăt atunci cînd puntea e cît 
pe-aci să se rupă. Dar Gruşa merge mai departe 
şi ajunge de partea cealaltă a prăpastiei.) 


PRIMUL BĂRBAT: Uite-o c-a ajuns dincolo! 

NEGUSTOREASA (care căzuse în genunchi, rugîndu-se; 
cu mînie în glas): Şi totuşi a păcătuit. 


(Apar călăreţii în zale. Caporalul e oblojit la 
cap.) 


CAPORALUL: N-aţi văzut o femeie cu un copil în braţe? 

PRIMUL BĂRBAT: Ba da. Iat-o colo. Dar pe voi n-o 
să vă ţină puntea. 

CAPORALUL: Asta mi-o plătești tu mie, neghiobule! 


(De pe malul celălalt, Gruşa, rizînd, le arată 
călăreţilor copilul. Apoi, în ciuda vîntului, 
porneşte mai departe, lăsînd puntea în urmă.) 


GRUŞA (întorcînd capul spre Mihail, pe care-l poartă 
în cîrcă): De vînt să nu te temi, şi pe el îl hăitu- 
iesc alţii ca pe un cîine de pripas. Lui i-e dat să 
gonească mereu norii din urmă și să diîrdîie mai 
tare ca oricine. 


Începe să ningă. 
P 8 


GRUŞA: Nici zăpada nu-i primejdioasă, Mihail. Rostul 
ei e să acopere brazii cei tineri, ca să nu se prăpă- 
dească iarna pe ger. Şi acum ascultă: am să-ţi cînt 
un cîntec despre tine! 


(Cintă.) 


Tatăl ţi-e tîlhar 

Mama ta, o tîrfă, 

Dar înainte ţi se va pleca, 

Şi cel mai cinstit dintre oameni. 


Fiul tigrului 

Va hrăni mînjii, 

Fiul șarpelui 

Va aduce lapte mamelor. 

ÎN MUNȚII DE MIAZĂNOAPTE. 


CÎNTĂREŢUL: 


Sora a pribegit şapte zile. 

Pe ghețari, coborînd povîrnișul, a pribegit. 

„Cînd intru în casa fratelui — își spunea sora — 
Se va ridica să mă strîngă în braţe; 

«Tu eşti, soră? — îmi va spune — 

De mult te aștept. Aici e nevasta mea dragă, 
Aici e curtea ce mi-o aduse de zestre, 

Cu unsprezece cai și treizeci și una de vaci. 
Așază-te cu pruncul tău la masa noastră șimănîncă.p“ 
Şi casa fratelui era așezată într-o vale primitoare, 
Cînd sora ajunse în casa fratelui său 

Era sleită de atîta pribegie. 

Şi fratele se ridică într-adevăr de la masă. 


( Într-o casă țărănească, gospodarul şi soția 

lui, amindoi graşi şi voinici, s-au aşezat 

tocmai la masă. Abia a apucat Lavrenti Vahna: 

dze să-şi lege un ştergar în jurul grumazului, 

cînd intră Gruşa, Joarte palidă, cu copilul 
în braţe, sprijinită de un argat.) 


LAVRENTI VAHNADZE: De unde ai răsărit, Grușa? l 

GRUŞA (cu glasul stins): Abia am izbutit să străbat 
trecătoarea langa-Tau, Lavrenti. 

ARGATUL: Am găsit-o zăcînd lîngă şura de fin. Pe 
deasupra mai are și un plod. ; 

CUMNATA: Du-te de ţesală sosul! (Argatul iese.) 

LAVRENTI: Asta-i Aniko, nevastă-mea. S 

CUMNATA: Noi credeam că ești slujnică la Nukha. ` ei 

GRUŞA (care abia se mai jine pe picioare): Am fost; 
pînă mai ieri. 

CUMNATA: Ai nimerit cumva la un stăpîn rău?) Noi 
auzisem că ai un loc cît se poate de bun. 

GRUŞA: Guvernatorul a fost ucis. 
LAVRENTI: Aşa-i, au fost tulburări pe acolo. Şi mătușa 
3 ta ne-a povestit despre asta. Îţi amintești, Aniko? 
‘CUMNATA: Pe aici, pe la noi, e linişte deplină. Numai 
ii orășenii n-au astîmpăr. (Se duce la uşă şi strigă.) 
Sosso, Sosso, nu scoate încă plăcinta din cuptor, 
auzi? Unde cești, de nu răspunzi? (ese, continuînd 
să strige.) 
‘LAVRENTI (şoptind, în grabă): Are tată copilul? (Văzind 
că ea clatină din cap în semn că nu.) Mi-am închipuit 
eu. Trebuie să născocim ceva pe loc. Nevastă-mea 
l e tare cuvioasă. 
“CUMNATA (întorcîndu-se): Mare pacoste mai sînt și 
slugile! (Către Gruşa.) Ai și un copil? 
GRUŞA: Da, e al meu. (E cît pe-aci să se prăbuşească, 
=~ dar Lavrenti o prinde în braţe.) 
CUMNATA: Doamne Dumnezeule, e bolnavă! Ce ne 
facem cu ea? 


(Lavrenti vrea s-o aşeze pe Gruşa pe laviţa de 
lingă cuptor. Aniko, îngrozită, îl opreşte 
printr-un gest şi-i arată un sac rezemat de 
perete.) 


LAVRENTI (ducînd-o pe Gruşa la perete): Şezi. Şezi 
| aici. Ți se taie picioarele din pricina slăbiciunii. 
CUMNATA: Mi-e teamă să n-aibă scarlatină. 

LAVRENTI: Da? de unde! Vezi bine că n-are pete pe 
nicăieri. Nu-i decît o sfîrşeală, Aniko, fii pe pace. 
(Către Gruşa.) Aşa-i că te simţi mai bine cînd stai 

jos? 

.CUMNATA: Copilul e al ei? 

„GRUŞA: Al meu e. 

LAVRENTI: Se ducea tocmai la bărbatul ei. 

CUMNATA: Așa? la seama că ţi se răcește friptura. 
(Lavrenti se aşază iar la masă şi începe să mănînce.) 
Nu-ţi priește mîncarea sleită. Ştii bine ce stomac 
gingaș ai. (Către Gruşa.) Cum așa, bărbatul tău 
nu-i la oraş? Atunci unde se găseşte? 

LAVRENTI: Zice că-i măritată cu un om de pe celălalt 
povîrniș al muntelui. 

CUMNATA: Așa va să zică, acolo stai. (Se aşază şi ea 
la masă.) 

GRUŞA: Cred că ar trebui să mă întind puţin, 
Lavrenti. 

CUMNATA (continuînd s-o descoasă): Dacă are friguri, 
ne molipsim cu toţii. Bărbatul tău are și el o gospo- 
dărie cît de cît? 

GRUŞA: Nu, e ostaș. 

LAVRENTI: Totuși are şi o mică gospodărie, moștenită 
de la taică-său. 

CUMNATA: Cum se face că n-a plecat în război? 

GRUŞA (rostind cu greu cuvintele): Ba a plecat. 

CUMNATA: Atunci ce cauţi la el acasă? 

LAVRENTI: Vrea s-o găsească acolo cînd s-o întoarce 
de pe front. 

CUMNATA: Așadar te duci să-l aștepți de pe acum? 

LAVRENTI: Firește. 

CUMNATA (strigînd cît o ţine gura): Sosso, adu plă- 
cinta! 

GRUŞA (aiurcază, bolborosind încet): O gospodărie. 
Ostaş. Să aștepți. Şezi şi mănîncă. 

CUMNATA: E scarlatină, nu încape nici o îndoială. 

GRUŞA (tresărind): Da, are şi pămînt. 

LAVRENTI: Eu cred că-i numai slăbită, Aniko. Nu 
vrei să vezi ce-i cu plăcinta, draga mea? 

CUMNATA : Cine știc cînd o să se întoarcă, căci după cum 
se aude, iarăși a izbucnit războiul. (Iese, legă- 
nîndu-şi şoldurile şi strigînd.) Sosso, ce păzeşti? 
Sosso! 

LAVRENTI (se ridică repede şi se apropie de Gruşa):. o. 
să- vi facă numaidecît patul î în odăiță. Să știi că are 
inimă bună, dar numai după masă. 5. 

GRUŞA (dîndu-i copilul): Ia-l! (Lavrenti ia copilul: 
uitîndu-se cu teamă împrejur. ) < 

LAVRENTI: Să știi însă că aici n-o să puteţi rămâne” 
multă vreme. i-am spus că e tare bisericoasă;. 

(Gruşa se prăbuşeşte. Fratele ei o ridică de 
Jos.) 


CÎNTĂREŢUL: 


Sora era prea greu bolnavă, 

Fricosul ei frate o adăposti de nevoie. 
Toamna trecu, veni iarna, 

Iarna ceg lungă 

Trecea prea iute, 

Lumea nu trebuia să afle, 

Guzganii nu aveau voie să muște, 
Primăvara nu trebuia să vină. 


(În cămara de unelte, Gruşa ţese la război. 
Atit ea, cît şi copilul, care şade pe jos, au cîte 
o pătură pe umeri.) 


GRUŞA (cîntă în timp ce ţese): 


Atunci se pregăti iubitul de drum, 

Atunci logodnica lui fugi după el rugîndu-l, 
Rugîndu-l și plîngînd, plîngînd și-nvăţîndu-l: 
Iubitul meu, dragul meu, 

Dacă ţi-e dat să pleci la război, 

Dacă ţi-e dat să-nfrunţi pe dușmani, 

Nu te avînta înaintea tuturor, 

Nici să rămâi în urma tuturor. 

Înainte e focul cel roșu 

În urmă e fumul, tot roșu, 

În război stai în mijlocul oștii, 

Pe lîngă stegar. 

Cei dintîi mor întotdeauna, 

Cei din urmă sînt și ei atinși, 

Dar cei din mijloc se întorc teferi. 


GRUDA: Trebuie să fim şireți, Mihail. Dacă ne pitim 

ca niște goange, o să uite cumnata de noi și atunci 
ne putem adăposti aici pînă s-o topi zăpada. Dar 
nu cumva să scîncești de frig. Cînd cești sărac, 
nu ţi-e îngăduit nici să dîrdii, dacă nu vrei să te 
faci și mai nesuferit. 

(Intră Lavrenti şi se așază lingă sora lui.) 


LAVRENTI: De ce te-ai îmbrobodit așa, de parcă ai fi 
un surugiu? Oare nu-i prea frig în cămara asta? 

GRUŞA (luîndu-şi repede broboada de pe umeri): Ba nu-i 
frig de loc, Lavrenti. 

LAVRENTI: Dacă te prinde frigul, n-ar trebui să mai staţi 
aici, nici tu, nici copilul. Mi-e teamă să n-o mustre 
conștiința pe Aniko. 


(0 pauză.) 


LAVRENTI: Nădăjduiesc că popa nu te-a descusut 
despre copil. 

GRUŞA: A încercat el să mă tragă de limbă, dar nu i-am 
răspuns. 

LAVRENTI: Bine ai făcut. Voiam să stau de vorbă cu 
Aniko în privinţa ta. Ştii, ca are suflet bun, numai 
că prea e simţitoare. Lumea încă nici n-a început 
să vorbească pe socoteala noastră, dar uite că ea 
s-a și speriat. Aşa-i ea, pune totul la inimă. Să 
vezi: o dată slujnica de la vaci s-a dus cu ciorapul 
găurit la biserică și de atunci scumpa mea Aniko. 
poartă totdeauna două perechi de ciorapi duminica, 
Pare de necrezut, dar de, așa-s neamurile astea cu 
vază. (Trage cu urechea.) Eşti sigură că nu-s șobo- 
lani în încăperea asta? Dacă ar fi, n-aţi mai putea 
rămîne aici. (Se aude un zgomot, ca şi cum ar picura 
de pe acoperiş.) De unde o fi picurînd? 

GRUŞA: S-o fi găurit vreun butoi. 

LAVRENTI: Ai dreptate, trebuie să fie un butoi. — -Se 
împlinesc şase luni de cînd eşti aici, nu-i așa? 
Ți-am spus ce am vorbit cu Aniko? Fireşte, nu i-am 
povestit pățania cu călăreţul în zale, ştii doar că 
suferă de inimă. Nici că nu-ţi poți căuta de lucru 
nu i-am spus, așa că nu trebuie să iei în nume de rău 
că te-a mustrat ieri. (Ascultă iarăşi amindoi cum 
cad picăturile de zăpadă topită de pe acoperiş, J 
Nici nu-ţi închipui cum îi poartă de grijă a 
tău! „Dacă se întoarce acasă și n-o găseşte?“ — 

mă tot întreabă noaptea și nu poate închide ochii. 
„Nici varbă să se întoarcă înainte de a se împrimă- 
văra de-a binelea“ — o liniștesc eu. Vezi cît e de 
bună? (Picăturile se aud acum căzind tot mai des.) 
Tu cînd crezi c-o să vină acasă? Pe cînd îl aştepţi? 


(Gruşa nu răspunde.) 
LAVRENTI: Abia în primăvară, nu-i aşa? 
(Gruşa tace.) 


LAVRENTI: După cum văd, nici tu nu mai tragi nădejde 
că o să se întoarcă vreodată. 


(Gruşa nu răspunde nici acum.) 


LAVRENTI: Dar cînd s-o face primăvară și s-o topi 
zăpada, pe aici și prin trecători, n-o să mai poţi 
rămîne la noi, fiindcă atunci or să vină să te caute. 
Unde mai pui că gura lumii a şi răspîndit fel de fel 
de zvonuri despre copil. 


(Se aude din ce în ce mai tare zăpada topită 
picurînd neîntrerupt, cu un sunet ca de clo- 


popei.) 


LAVRENTI: Grușa, se topeşte zăpada de pe acoperiș, 

= va să zică e primăvară. 

GRUŞA: Da. 

LAVRENTI (stăruitor): Lasă-mă să te învăţ ce-i de făcut. 
ie îţi trebuie un adăpost, unde să te poţi duce cînd 
ăi pleca de aici, şi fiindcă ai și un copil (oftează) 
îți trebuie negreșit și un bărbat, ca să nu te biîr- 
fească lumea. De aceea am şi căutat să aflu, fireşte, 
cu multă băgare de seamă unde s-ar putea găsi un 
bărbat pentru tine. Află, Grușa, că ţi-am şi găsit 
unul. Am vorbit cu o femeie, care are un fecior și o 
mică gospodărie, pe aici pe aproape, cum treci 
muntele. M-am și înţeles cu femeia. 

GRUŞA: Bine, dar eu îl aştept pe Simori Hahava şi nu 
mă pot mărita cu altul. 

LAVRENTI: Desigur. Fii pe pace, m-am gîndit eu la 
toate. Se înţelege că tu n-ai nevoie de un bărbat 
în pat, ci de un soţ pe hîrtie. Așa unul ţi-am și găsit; 
S-a nimerit ca feciorul femeii cu care m-am învoit 
să fie pe moarte. Aşa-i că se potrivește de minune? 
Azi-mîine își dă sufletul. Şi, totul se va dovedi în- 
tocmai cum am spus noi: vei avea „un bărbat de prin 
părţile astea, de peste munte“! Şi cum vei ajunge 
la el, va da ortul popii, iar tu vei rămîne văduvă.: 
Ce zici, nu m-am gîndit bine? k 

GRUŞ$A: Mi-ar trebui mai ales o hîrtie cu ștampilă pentru 
Mihail. | 

LAVRENTI: Sigur că ştampila e totul. Fără o hîrtie la 
mînă, nici măcar șahul Persici nu poate dovedi 
cine este. Unde mai pui că vei avea și un 
adăpost. 

GRUŞA: Dar femeia pentru ce o face? 

LAVRENTI: Pentru patru sute de piaștri. 

GRUŞA: De unde ai tu atîția bani? 

LAVRENTI (cu un aer vinovat): Sînt banii cîştigaţi de 
Aniko pe lapte. 

GRUŞA: Acolo n-o să ne cunoască nimeni. — Dacă-i așa, 
primesc. 

LAVRENTI (ridicîndu-se): Mă şi duc să-i trimit vorbă 
femeii. (ese grăbit.) > 

GRUŞA: Multe necazuri mai am din pricina ta, Mihail. 
M-am dat cu totul pe mîna ta, parcă aș fi un cireș la 
cheremul vrăbiilor. Şi asta usii fiindcă un om de 
omenie e dator să ridice de jos chiar și o coajă de 
pîine, căci nu-i îngăduit să piară ceva fără rost. 
Oare nu era mai cuminte să fi plecat în ziua de 
Paști din Nukha fără să mai stau pe gînduri? Reun 
am căzut în cursă, Mihail. na 


CÎNTĂREȚUL: 


Mirele era pe moarte la sosirea miresei. i 
Mama mirelui aștepta înaintea ușii, zorind-0, 
Mireasa avea un copil, iar martorul l-ascunse - 

în timpul cununiei:: 

(O încăpere împărțită în două printr-un perete 
de scînduri; într-o parte se află un pat, pe 
care zace nemişcat un om grav bolnav, apărat 
de muşte şi ţînțari printr-o rețea deasă. În 
partea opusă dă buzna stăpîna casei, trăgînd-o 
după ea pe Gruşa, viitoareu-i noră. După ele 
intră Lavrenti cu copilul în braţe.) 


SOACRA: Hai mai iute, mai iute, nu cumva să-și deie 
duhul înainte de cununie. (Către Lavrenti.) Bine, 
dar nici n-ai pomenit că are și un copil. 

LAVRENTI: Ce-are a face? (Arătind spre muribund.) 
Lui nici că-i pasă, vezi bine în ce stare e. 

SOACRA: Nu i-o fi păsînd lui! Dar eu? Rușinea asta o 
să mă bage în mormâînt. Noi sîntem oameni cinstiţi. 
(Începe să plingă.) Lui lussup al meu nu-i trebuie 
o fată cu copil din flori. 

LAVRENTI: Bine, lasă că-ţi mai dau două sute de piaștri 
peste tocmeală. Pe deasupra ţi-am dat în scris că 
tu vei moșteni toată gospodăria, dar să nu uiţi 
că are și ea dreptul să stea aici încă doi ani. 

SOACRA (ştergîndu-şi lacrimile): Asta de abia ajunge 
pentru înmormâîntare. Dar trag nădejde c-o să-mi 
dea și ea o mînă de ajutor la treabă. Dar unde-o fi 
călugărul? Te pomenești c-a şters-o pe fereastra de la 
bucătărie. Să ştii că ne facem de poveste în tot satul, 
dacă se află că lussup e pe moarte. Of, Doamne! 
Mă duc să-l caut, dar aveţi grijă să nu vadă 

' copilul. 

LAVRENTI: Fii pe pace că-l ascund eu. Dar de ce ai adus 

l un călugăr și nu un preot? 

SOACRA: Parcă nuri totuna? Doar c-am făcut greșeala 
să-i dau înainte de cununie jumătate din ceea ce i 
se cuvine, aşa că a avut cu ce s-o întindă la cîrciumă. 
Nădăjduiesc să... (Iese în fugă.) 

LAVRENTI: Pînă și la preot s-a scumpit, zgripțoroaica! 

© “A tocmit un călugăr, fiindcă-i mai ieftin. 

GRUŞA : Să-l îndrepţi încoace pe Simon Hahava, dacă o 
mai veni după mine. 

LAVRENTI: Binc. (Arătind spre bolnav.) Nu vrei să-l 
vezi? (Gruşa, care l-a luat pe Mihail în braţe, cla- 
tină din cap în semn că nu vreu.) 

LAVRENTI: Nu dă nici un semn de viaţă. Numai de 
n-am fi sosit prea tîrziu. 


(Deodată tresar amindoi şi trag cu urechea. 
În cealaltă parte a încăper ii intră nişte vecini, 
privesc în jur, apoi se înşiră de-a lungul pe- 
reților şi încep să mormăie încet o rugăciune. 
Soacra se reîntoarce, însoţită de călugăr.) 


SOACRA (mirată şi furioasă, către călugăr): Poftim ce 
ispravă îmi făcuși! (Se înclină înaintea oaspeților.) 
Vă rog să mai așteptați cîteva clipe. Mireasa fiului 
meu a sosit abia acum de la oraș și vor să se cunune 
cît mai e timp. (Îndreptindu-se cu călugărul spre 
iatac.) Ştiam eu c-o să-ţi umble gura. (Către Gruşa.) 
Cununia se poate face pe loc. Iată și certificatul de 
căsătorie. Eu și cu fratele miresei... (Lavrenti îl 
ia repede pe Mihail din braţele Gruşei şi încearcă să 
se ascundă cu el în fundul odăii. Dar soacra îi face 
semn să se apropie.) Eu și fratele miresei vom fi 
martori la cununie. (Gruşu face o plecăciune călugă- 
rului. Apoi se apropie cu toţii de pat. Soacra dă re- 
țeaua la o parte. Călugărul începe să oficieze căsătoria, 
bolborosind în grabă un tezt latinesc. În timpul acesta 
soacra îi face mereu semne lui Lavrenti, să pună jos 
copilul, pe care îl ţine în braţe, ca acesta să nu plingă 
în timpul cununiei. Cînd Gruşa întoarce capul ca 
să vadă unde-i copilul, Lavrenti îi jace semn cu mt- 
nuja lui Mihail.) <. 
CĂLUGĂRUL: Te legi să fii o soție bună, credintei oaia 
şi supusă soţului tău și să-l urmezi întotdeauna, 
și oriunde, pînă cînd moartea vă va despărţi?. 
GRUŞA (privind copilul): Da. za 
CĂLUGĂRUL (către muribund): lar tu te legi să fii 
pînă la moarte un soţ bun și să-i porţi de grijă 
soţiei tale? 

( Deoarece muribundul nu răspunde, călugărul 
repetă întrebarea, apoi se uită, nedumerit 


la ceilalţi.) 


“SOACRA: Firește că se leagă. N-ai auzit ce deslușit ţi-a 
răspuns „da“? 

CĂLUGĂRUL: Bine, atunci putem declara căsătoria 
încheiată ; dar cum rămîne cu ultima împărtășanie? 

SOACRA: Să nu mai aștepți nimic. Mi-ai luat destui bani 
pentru cununie. Acum trebuie să mă îngrijesc de 
priveghi. (Către Lavrenti.) Dacă nu mă-nșel, 
ne-am învoit cu şapte sute? 

LAVRENTI: Ba nu, cu şase sute. (Îi numără banii.) 
Eu n-am de gînd să stau cu oaspeţii, nici măcar 
să fac cunoștință cu ci. Așadar, rămîi cu bine, Grușa, 
şi cînd vreodată sora mea, rămasă văduvă, o să vină 
să mă vadă, nevastă-mea o s-o întîmpine cu „bine 
ai venit“, că de nu, o să aibă de-a face cu mine. 


(Pleacă. Vecinii veniţi la priveghi îl privesc 
cu nepăsare, cînd trece pe lingă ei.) 


CĂLUGĂRUL: Dacă mi-e îngăduit să întreb: ce-i cu acest 
copil? 

SOACRA: Despre ce copil e vorba? Nu văd nici un copil 
aici. Nici tu n-ai văzut nimic. Ţi s-a năzărit doar, 
ai înţeles? Că de nu, s-ar putea să fi văzut și eu 
ce s-a petrecut în dosul cîrciumii. Şi acum să tre- 
cem dincolo. (Se duc în cealaltă parte a încăperii, 
după ce Gruşa a aşezat mai întîi copilul pe jos şi i-a 
făcut semn săstea liniştit. Soacra o prezintă vecinilor.) 

SOACRA: Asta-i noră-mea. Bine că l-ai mai găsit în viaţă 
pe iubitul nostru lussup. 

UNA DINTRE FEMEI: S-a împlinit un an de cînd bolește, 
sărmanul, nu-i așa? Cînd l-au luat cătană pe Vasili 
al meu, venise și el să-l petreacă. 

ALTĂ FEMEIE: Nici că se poate o mai mare năpastă 
pentru o gospodărie: porumbul nesemănat și gazda 
zace-n pat! Ar fi o izbăvire pentru el să nu se mai 
chinuie atîta, zău așa. 

PRIMA FEMEIE (în şoaptă şi cu tîle): La început ne-am 
închipuit că de, s-a pus omul la pat numai ca să 
scape de cătănie. Şi, cînd colo, se stinge, sărmanul. 

SOACRA: Vă rog să vă aşezaţi și să gustaţi din colacii 
noștri. 

(Soacra îi face un semn Gruşei şi amîndouă 

trec în iatac, să aducă tipsiile cu colaci 

pregătite pe duşumea. Oaspeţii, printre care 

se află şi călugărul, seaşază pe Jos şi încep 
să stea de vorbă cu glas coborit.) 


UN 'ŢĂRAN (după ce călugărul i-a întins un clondir, 
pe care l-a scos din buzunarul anteriului): Ziceai 
că are și un copil? De unde o mai fi căzut și beleaua 
asta pe capul lui lussup? l 

O FEMEIE: Oricum, a avut mare noroc că a mai apucat 
să se căpătuiască, înainte ca el să-și dea duhul. 

SOACRA: Au și început să trăncănească, și pe deasupra 
îmi mai înfulecă și colacii pregătiţi pentru pomană. 
Dacă nu moare azi, mîine trebuie să coc alţii. 

GRUŞA: Lasă că i-oi coace eu. 

SOACRA: Aseară, cînd au trecut pe aici călăreţii, numai 
ce am icșit și eu pînă în ogradă să văd cine a venit, 
și cînd m-am întors l-am găsit ţeapăn ca un mort. 
D-aia am şi trimis în grabă după voi. Nu mai poate 
s-o ducă mult. (Trage cu urechea.) l 

CĂLUGĂRUL: Dragi oaspeţi veniți la nuntă și priveghi! 
Adînc mișcaţi stăm în faţa acestui pat de nuntă 
și de moarte, căci femeia își va găsi un adăpost pe 
pămînt, iar bărbatul sub pămînt. Mirele a și fost 
spălat, iar mireasa e tulburată, căci pe patul pregătit 
de nuntă abia mai pîlpîie viaţa; de aceea e firesc 
să fie ncrăbdătoare. Of, dragii mei, fiecare cu soarta 
lui! Unul moare să-și găsească un adăpost, iar celš: 
lalt se căsătorește pentru ca trupul să i se prefacă din 
nou în colbul din care a fost zămislit, amin. 5. 

SOACRA (care a auzit totul): Se răzbună nemernicul! 
Aşa-mi trebuie, dacă m-am lăcomit să iau unul 
ieftin: cît dai, atîta ai. Un popă care cere bani mulți 

barem ştie să se poarte. La Sura este unul căruia i-a 
mers faima că ar fi un sfînt, de aceea şi ia o avere. 
Un călugăr de-ăsta de cincizeci de piaștri n-are nici 
un pic de demnitate, și evlavie are-tot de cincizeci 
de piaştri, mai multă nu-i poţi cere. Cînd m-am 
dus după el la cîrciumă, ţinea tocmai o cuvîntare 
și striga cît îl ţinea gura: „Războiul s-a isprăvit, 
de acum să vă fie teamă de pace!“ Hai să ne ducem 
dincolo. 

GRUŞA (dindu-i un colac lui Mihail): Mănîncă frumos 
colacul, Mihail, şi stai liniștit. Doar acum am ajuns 
și noi oameni la rînd cu lumea. (Duc tipsiile cu 
colaci alături, să le împartă oaspeților. În timpul 
acesta se vede cum muribundul se ridică pe jumăiate, 
scoate capul de după reţea şi priveşte în urma celor 
două femei, apoi se lasă iarăși ostenit pe pat. Între 
timp, călugărul a mai scos din antereu două clondire 
pe care le întinde ţăranului de lingă el. Intră trei 
muzicanți, cărora călugărul, rînjind, le-a făcut semn 
să se apropie.) 

SOACRA (către muzicanți): Ce căutaţi aici cu instrumen- 
tele astea? 

UN MUZICANT: lacă fratele Anastasie (arătînd spre că- 
lugăr) ne-a spus că aici e nuntă. 

SOACRA : Cum, îmi mai aduci încă trei nemîncaţi pe cap? 
Voi nu știți că alături zace un om pe moarte? 
CĂLUGĂRUL: Ce dilemă ispititoare pentru un artist: 
să cînte un marș nupţial în surdină, sau un dans 

funebru săltăreţ. 

SOACRA: Barem cîntaţi ceva, hămesiţilor, dacă tot aţi 
venit să vă îndopaţi. 

(Muzicanţii cîntă frînturi de cîntece, ames- 
tecate. Femeile împart colaci.) 

CĂLUGĂRUL: Trompeta sună jalnic ca un scîncet de 
copil; dar tu, măi toboșarule, ce vestești lumii 
de baţi cu atîta nădejde în tobă? 

ȚĂRANUL DE LÎNGĂ CĂLUGĂR: Ce-ar fi dacă mireasa 
s-ar porni să joace, să ne mai însullețim și noi? 

CĂLUGĂRUL: Cu cine să joace: cu noi, sau cu trupul 


neînsufleţit? 
ȚĂRANUL DE LÎNGĂ CĂLUGĂR (cîntă): 


Duduia cu dos rotofei a luat 

un moșneag de bărbat. 
„Hei, totul e cununia“ — zicea 

şi glumea, 
Dar cînd să-și facă datoria ca orice nevastă 
Dădu înapoi şi tot amînă: 
Mai bine-o lumînare-n mînă, 
Decît o asemeni năpastă. 


(Soacra îl scoute afară pe țăranul beat. Muzica 
încetează. Oaspeţii sînt descumpăniţi şi. ru- 
şinaţi.) 

OASPEȚII (cu glas tare): Aţi auzit că marele cneaz s-a 
întors? 
— Cum așa? Doar ceilalţi cneji sînt împotriva lui.. 
— Ce-are a face? Se spune că șahul Persiei i-a îm-: 

| prumutat o armată mare, ca să pună rînduială în: 
. Gruzia. 

:— Oare e cu putinţă? Păi șahul Persiei e dușmanul 
de moarte al marelui eneaz! 
— Dar e şi mai mare dușman al neorînduielii. 
—.Oricum, bine că războiul s-a isprăvit. Ostașii 
noștri au şi început să se întoarcă. 


(Gruşa scapă tipsia din mînă.) 


O FEMEIE (către Gruşa): Ți-e rău? Asta-i din pricină că: 
te amărăști cu bietul fussup. Stai jos şi te odihnește; 
dragă. 

(Gruşa se clatină pe picioare.) 

OASPEȚII: Acum toate o să fie iarăşi ca înainte. 
— Numai că or să ni se mărească dările, doar: 
tot noi trebuie să plătim cheltuielile de război. 

GRUŞA (cu glas stins): A spus cineva că s-au întora, 
ostașii? l 

UN OM: Da, cu spusei. 

“GRUŞA: Asta-i cu neputinţă! 

BĂRBATUL (către o femeie): Arată-i broboada! Am 
cumpărat-o de la un ostaş. A adus-o din Persia. 

GRUŞA (cercetind şalul): Va să zică s-au întors. 


(Se lasă o tăcere prelungită. Gruşa îngenun- 
che, ca şi cum ar vrea să adune colacii de pe 
Jos, dar scoate din sîn lănţişorul cu cruciulița 
de argint, o sărută şi începe să se roage.) 


SOACRA (păzînd că oaspeţii s-au întors spre Gruşa şi 
o privesc în tăcere): Ce-i cu tine? De ce nu te îngri- 
jești de oaspeţi? Doar pe noi nu ne privesc toate 
bazaconiile cîte se petrec la oraș! 

OASPEȚII (deoarece Gruşa rămine nemişcală, cu fruntea 

la pămînt, îşi reiau cu glas tare convorbirea întreruptă): 

Ostașii mai vînd și cîte o șa persană, unii le schimbă 

chiar pe cîrje. 

— Numai mărimile dintr-o tabără au de cîștigat 

i de pe urma războiului, în schimb ostașii din 

-amîndouă taberele n-au decît de pierdut. 

— Oricum, e bine că războiul s-a sfîrșit. Dacă n-o 
să vă mai ia cătane, tot e un cîştig. (]ăranul din 
iatac s-a ridicat şi ascultă.) 

— De-ar mai ţine vremea bună măcar vreo două 
săptămîni, am scoate-o la capăt. 

— Anul ăsta n-o să prea avem poame. 

SOACRA (îmbiind oaspeţii cu colaci): Mai luaţi colaci. 
Miîncaţi sănătoși, nu vă sfiiţi, că mai avem destui. 


(Soacra se duce cu tipsia goală în iatac, se 
apleacă să ia de jos o tipsie plină, fără să se 
uite la bolnav, care deodată începe să vorbească 
răguşit.) 
ȚĂRANUL: Cu cîţi colaci ai de gînd să-i mai îndopi? 
Crezi că am o găină care ouă galbeni? 
(Soacra tresare, se întoarce brusc spre el şi 
înlemneşte cu ochii holbaţi. Țăranul dă rețeaua 
la o parte şi se trage către marginea patului.) 

PRIMA FEMEIE (în cealaltă încăpere; prietenoasă, către 
Gruşa): Ai pe cineva în armată, draga mea? 
PRIMUL BĂRBAT: Va să zică ţi-am adus o veste bună, 

spunîndu-ţi că se întorc ai noștri, nu-i aşa? 
'ȚĂRANUL: Nu te mai holba la mine! Unde-i muierea pe 
care mi-ai vîrît-o pe gît cu de-a sila? 


( Deoarece nu obține nici un răspuns, se dă 

Jos din pat, clătinîndu-se, trece pe lingă mai- 

că-sa şi, numai în cămașă, intră în încăperea 

de alături. Ea îl urmează tremurînd, cu tipsia 
de colaci în mînă.) 


OASPEȚII (dînd cu ochii de el, încep să strige): Doamne 
Iisuse! Dumnezeule! lussup! 


(Toţi se ridică speriaţi, femeile se reped buluc 

la uşă. Gruşa, care mai e încă în genunchi, 

întoarce capul şi rămîne cu privirea pironită 
la stăpinul casei.) 


ȚĂRANUL: Ştiu eu că v-ar plăcea să-mi mîncaţi pomana! 
Afară cu voi, pînă nu vă alung cu biîta. 


(Oaspeţii se grăbesc să iasă din casă.) 


ȚĂRANUL (încruntat, către Gruşa): Ți-am stricat soco- 
` telile, nu-i așa? (Văzind că eu nu răspunde, se 
întoarce şi ia un colac de pe tipsia din mîna bătrinei.) 


CÎNTĂREŢUL: 
} Ce-ncurcătură! Nevasta află că are-un bărbat! 
j Ziua o hărţuiește copilul, noaptea, bărbatul. 
“Iubitul estimp e pe drum și ziua și noaptea. 
Soții se pîndesc şi odaia prea strîmtă le pare. 


(Țăranul, despuiat, se imbăiază într-o cadă 

de lemn mare şi înaltă iar bătrîna îi toarnă 

apă dintr-o cană. În iatac, Gruşa stă ghemui tă 

pe duşumea, lîngă Mihail, care se joacă cu 
o rogojină ruptă.) 

ȚĂRANUL: Asta-i datoria ei, nu a ta. Unde dracu s-a 
ascuns iar? 

SOACRA (strigind): Gruşa! Te cheamă bărbatu-tău. 

GRUŞA (către Mihail): Uite aici mai sînt încă două 
găuri, și pe astea trebuie să le peticeşti. 

ȚĂRANUL (cînd Gruşa intră pe uşă): Freacă-mă pe spate! 

GRUŞA: Oare nu poţi și singur? 

ȚĂRANUL: lacă nu pot! Pune mîna pe perie, cînd îţi 
spun! Ei drăcie! Mi-ești nevastă, ori o străină? 
(Către maică-sa.) E prea rece! 

SOACRA: Mă duc fuga să mai aduc apă fierbinte. 

GRUŞA: Lasă că mă duc eu. 

ȚĂRANUL: Tu rămîi aici! (Soacra iese grăbită.) Freacă 
mai tare! la nu mai face pe mironosiţa, că nu e prima 
oară cînd vezi un bărbat gol. Doar copilul nu ţi-a 
picat din cer. 

GRUŞA: Află că nu m-am ils cu el fiindcă am alergat 
după plăceri. 

ȚĂRANUL (întoarce capul spre ea, rizînd răutăcios): 
Cînd mă uit la tine, nu-mi prea vine a crede. 


(Gruşa încetează să-l mai spele şi se dă îndirăt. 
Intră soacra.) 


ȚĂRANUL: Halal nevastă mi-ai găsit, n-am ce zice! 
E un arici, nu o muiere! 

SOACRA: N-are nici un pic de bunăvoință, ăsta-i răul. 

ȚĂRANUL: Toarnă, dar cu băgare de seamă. Aoleu! 
Ți-am spus să iei seama. (Către Gruşa.) Tare m-aș 
mira să nu fi făcut vreo boroboaţă la oraş, altfel 
ce-ai căuta aici? Dar nu mă sinchisesc eu de asta. 
Nici măcar nu te-am mustrat pentru că mi-ai adus 
un copil din flori în casă, dar să ştii că încep să-mi 
pierd răbdarea. Purtarea ta e ncîngăduită şi nefi- 
rească. (Către maică-sa.) Mai toarnă! (Către a .) 
Chiar de s-ar întoarce ostașul tău, tot degeaba, 
acum ești măritată. 

GRUŞA: Da. 

ȚĂRANUL: Nu te mai amăgi în zadar, că ostașul tău n-o 
să mai vină în veci. 

GRUŞA: Nu. 
ȚĂRANUL: Mă scoţi din sărite. Sînt cununat cu tine, 


dar nu-mi ești nevastă. Locul tău în pat e gol, dar 
nici alta nu se poate culca lingă mine. Dimineaţa 
cînd mă duc la cîmp, sînt obosit mort; iar seara, 
cînd aș vrea să dorm, sînt treaz de parcă a intrat 
dracu-n mine. Pentru ce ţi-a dat Dumnezeu poală? 
Ogorul meu nu-mi aduce destul ca să-mi mai cumpăr 
o femeie de la oraș și unde mai pui că pînă acolo 
e cale lungă. De cînd lumea, femeia plivește ogorul 
și face copii, așa scrie și la carte! M-auzi, ori ba? 


GRUŞA: Da. (Aproape în șoaptă.) Îmi pare rău că te. 


scot din sărite, 


ȚĂRANUL: Auzi, cică îi pare rău! Mai toarnă-mi! 


( Soacra mai toarnă apă.) Aolcu! 


CÎNTĂREȚUL: 


Cînd sta la pîrău şi rufe spăla, 

În undă vedea chipul iubitului și obrazu-i pălea 

În fiece lună mai mult. . 

Şi cînd se ridica să stoarcă rulele, 

Auzea vuind vocea-i de corn, și glasu-i în fiece 
lună. 

Mai mult îi slăbea. l 

Fugi şi suspine se înmulţeau, 

Năduşeală şi lacrimi curgeau 

Şi cu fiece lună-mplinită, copilul creștea. 

(Gruşa stă aplecată peste un pîrău și clăteşte 


nişte rufe. La o oarecare depărtare se Joacă 
cîțiva copii. Gruşa vorbeşte cu Mihail.) 


GRUŞA: Poţi să te joci cu ei, Mihail, dar nu- i lăsa: s 


te muştruluiască, numai fiindcă ești cel mai mic. 


(Mihail dă din cap în semn că a înţeles, se 
apropie de ceilalți copii, şi încep să se Joace 
cu toţii.) 


BĂIATUL CEL MAI MARE: Azi ne jucăm de-a tăierea 

capului. (Către un copil rotofei.) Tu ai să fii cneazul. 


şi ai să rîzi cu hohote. (Către Mihail.) Tu să fii 
guvernatorul. (Către o fetiţă. ) Iar tu ai să fii nevasta 
guvernatorului și ai să plîngi cînd o să i se taie 
capul. Capul o să i-l tai eu. (Le arată sabia lui de 
lemn.) Cu sabia asta. Mai întîi guvernatorul este 
adus în curte. În frunte merge cneazul, iar la urmă 
vine nevasta guvernatorului. 


(Se alcătuieşte procesiunea. Grăsunul merge 
inainte, rîzind. Apoi vine Mihail cu băiatul 
cel mare, iar în urma lor fetiţa care plinge.) 


MIHAIL (oprindu-se în loc): Vleau și eu să tai capul. 

BĂIATUL CEL MARE: Asta eu o fac. Tu ești cel mai mic. 
Să fii guvernator nu e greu de loc. Trebuie doar să 
îngenunchezi şi să lași să ţi se taie capul. Nici nu 
se poate ceva mai uşor. 

MIHAIL: Vleau și eu sabie. 

BĂIATUL CEL MARE: Nu se poate, c a mea. (Îl loveşte cu 
piciorul în spate.) 

FETIȚA (strigă spre Gruşa): Nu vrea să facă ce-i spunem. 

GRUŞA (rîzînd): De, ce naşte din pisică șoareci 
mănîncă. 

BĂIATUL CEL MARE: Dacă știi să rîzi cînd trebuie, poţi 
să faci pe cneazul. 


(Mihail dă din cap în semn că nu vrea.) 


GRĂSUNUL: Eu știu să rîd cel mai bine. Lasă-l întîi pe 
cl să taie capul, apoi îl tai tu și la urmă eu. 


( Băiatul cel mare îi dă în silă sabia lui Mihail 
şi îngenunchează. Grăsunul se aşază pe jos, 
se bate cu palmele peste coapse şi rêde în ho- 
hote. Fetiţa plînge cît poate mai tare. Mihail 
ridică sabia, care. e prea mare pentru el, şi, 
. în timp ce loveşte cu ea, cade pe spate.) 
BĂIATUL CEL MARE: Aoleu! Stai că-ţi arăt eu cum se 
taie cu sabia! 

(Mihail o ia la fugă,iar copiii se țin după el. 

Gruşa ride privindu-i. Cînd întoarce capul, 

îl vede pe ostaşul Simon Hahava, îmbrăcat 

într-o uniformă zdrențuită, stînd pe celălalt 
mal al piîrăului.) 


GRUŞA: Simon! 
SIMON: Ce-mi văd ochii ! Să fie chiar Grușa Vahnadze? 
GRUŞA: Simon! 

SIMON (solemn): Bine te-am găsit, domnişoară. Dumne: 
zcu să-ţi dea sănătate! 

GRUŞA (se ridică bucuroasă de jos şi îi face o plecăciune 
adincă): Bine ai venit, domnule ostaş. Slavă Dom- 
nului că te-ai întors teafăr. 

SIMON: Am scăpat, fiindcă au găsit pești mai mari 
decît mine de înghiţit, ăsta a fost norocul: meu, 
— zise păstrăvul șiret. 

GRUŞA: Asta se numeşte curaj — ar spune bucătarul; 
de noroc vorbeşte numai un erou. 

SIMON: Dar ce se aude pe aici? Nădăjduiesc că iarna 
n-a fost prea grea și că ai avut parte de vecini 
inimoși? 

GRUŞA: Ba iarna a fost destul de aspră, Simon. cit 
despre vecini, nu-s nici mai răi, nici mai buni 
decît alţii. 

SIMON: Pot să te mai întreb dacă o cunoștință de-a 
noastră mai are obiceiul să-și sumeată poalele pînă 
peste genunchi cînd spală rufe? 

GRUŞA: Află că nu, de teamă să n-o pîndească cineva: 
de după un tufiș! 

SIMON: Te gîndești, pesemne, la vreun ostaş de rind, 
domnişoară. Să știi că ai în fața dumitale pe casierul 
regimentului. i 

GRUŞA: Asta înseamnă două sute de piaștri pe lunt; 
nu-i aşa? x 

SIMON: Ba și locuinţă pe deasupra. p 

GRUŞA (cu lacrimi în ochi): Ştiu. În spatele cazărmii, 
sub curmali. 

SIMON: Chiar acolo. După cum văd, nu ţi-a scăpat nici 
un amănunt. 

GRUŞA : Nici cel mai mic. 

SIMON: Şi n-ai uitat nimic. 


(Gruşa încuviințează dînd din cap.) 
SIMON: Va să zică, toate au rămas cum le-am lăsat? 
(Gruşa îl priveşte în tăcere, apoi clatină din cap.) 


SIMON: Cum adică? S-a întîmplat ceva rău? 

GRUȘA: Simon Hahava, nu mă pot întoarce niciodată 
la Nukha. A dat o pacoste peste mine. 

SIMON: Ce pacoste? 

GRUŞA: Am fost nevoită să ucid un călăreț în zale, așa 
au fost împrejurările. 

SIMON: Dacă Grușa Vahnadze a omorît un om, înseamnă 
că n-a avut încotro. 

GRUŞA: Află, Simon Hahava, că nu mă mai cheamă ca 
pe vremuri. 

SIMON (după o clipă de gîndire): Acum nu te mai 
înțeleg. 

GRUŞA: Ia gîndește-te, Simon, cînd îşi schimbă femeile 
numele? Dar trebuie să-ţi spun că totul a rămas între 
noi ca mai înainte, crede-mă. 

SIMON: Cum se poate să fi rămas totul între noi ca mai 
înainte, și totuși să fie altfel? 

GRUŞA: Cum să te fac să înţelegi, așa, dintr-o dată?! 
Şi unde mai pui că ne desparte și pîrăul ăsta! Nu 
vrei să treci podeţul de colo? 

SIMON: Poate că nici nu mai are rost. 

GRUŞA: Ba are, mai mult ca oricînd. Vino încoace, 
Simon, vino mai repede! 

SIMON: Nu cumva vrei să zici, domnişoară, că am sosit 
prea tîrziu? 


(Gruşa îl priveşte deznădăjduită, cu faja 

scăldată în lacrimi. Simon ia de jos o creangă 

uscată şi începe s-o cioplească. Apoi rămîne 
cu ochii pironiţi în gol.) 

CINTĂRIELUV: 


Multe cuvinte sc spun, dar multe nu se rostesc, 

Ostașul s-a-ntors. De unde-a venit, nu spunea. 

Auziţi ce gîndea, însă nu grăia: 

Bătălia începu în zori, la amiază era sîngeroasă; 

În faţa mea, primul căzu, al doilea- ndărătu- -mi, 
al treilea alături de mine pieri. 

Peste cel dintîi am călcat, l-am părăsit pe al doilea, 
pe al treilea îl străpunse căpitanul. 

Pe cel dintîi frate mi-l ucise fierul, 
pe al doilea, plumbul. 

Ceafa mi-era scăldată în sudoare, mîinile îmi 

îngheţau în mănuși, 

picioarele îmi degerau în bocanci. 

Mîncam muguri de plopi, și beam fiertură de-arţar, 
pămîntul jilav mi-era patul și pernă un bolovan. 


SIMON: Văd o căciuliţă pe iarbă. Te pomenești că s-a 


ivit şi un plod? 


GRUŞA: Așa-i, Simon, de ce ţi-aș ascunde-o? Dar nu-ţi 


face inimă rea, că nu-i al meu. 


SIMON: Vorba ceea: cînd s-a pornit vintul, apoi suflă 


prin. toate crăpăturile. Nu mai ce nevoie să spui. 
nimic. 


(Gruşa lasă ochii în jos şi tace.) 


CÎNTĂREȚUL: 

Dor le-a fost, dor, dar ea nu l-a așteptat. 

Jurămâîntu-i călcat. De ce, nu se mai spune. 

Auziţi ce gîndea Grușa, însă nu rostea: 

Cînd erai pe cîmpul de hătaie, ostașule, 

În lupta sîngeroasă, în lupta amară, 

Am găsit un copil. Nimeni nu-l ajuta, 

Şi n-am avut inima să-l părăsesc. 

Trebuia să port de grijă celui ce pierea fără mine, 

Trebuia să m-aplec, să-i adun de pe jos fărîme:de 
pîine; 

Trebuia să mă zbucium pentru un copil care iv 

Era al meu, pentru un copil străin. 


Cineva trebuia să-l ocrotească: 
Orice mlădiţă cere apă şi grijă. 
Şi un vițel se rătăcește, cînd doarme păstorul, 
Şi mugetul lui neauzit rămîne. 


SIMON: Să-mi dai înapoi cruciulița pe care ţi-am dăru- 
it-o. Sau mai bine arunc-o în pîrău. 


(Se întoarce şi dă să plece.) 


GRUŞA (ridicîndu-se în picioare): Nu pleca, Simon 
Hahava, copilul nu-i al meu, auzi? Nu-i al meu! 
(Copiii încep să strige.) Ce s-a întîmplat, copii? 

GLASURI: Au venit niște ostași! Vor să-] ia pe Mihail 
cu ci! 


(Gruşa rămîne înmărmurită. Doi călăreți 
în zale se apropie de ea, ducindu-l pe Mihail 
de mină.) 


UN CĂLĂREȚ ÎN ZALE: Tu ești Grușa? (Ea încuviințează 
din cap.) E al tău copilul? 

GRUŞA: Da. (Simon pleacă.) Simon! 

CĂLĂREȚUL ÎN ZALE: Avem poruncă de la judecător să 
ducem în oraș acest copil, care se află în grija ta, 
deoarece se bănuiește că este Mihail Abașvili, fiul 
guvernatorului Gheorghi Abașvili și al soţiei lui, 
Natella Abașvili. Iată și împuternicirea cu pecetea 
judecătorească. 


(Duc copilul cu ei.) 


GRUŞA (aleargă după ei sirigind): Lăsaţi-l aici, vă rog 
„din suflet, este al meu! 
CÎNTĂREȚUL: 
Călării în zale îi iau copilul, odorul ei scump. 
Nefericita i-a urmat în orașul plin de primejdii. 
Mama care-l născuse îl cerea înapoi. Mama care l-a 
crescut 
Era tîrîită în faţa judecății; 
Cine va hotărî al cui e copilul? 
Cum va fi judele: om bun, sau hain? 
În oraşul ce ardea, judecător era Azdak. 

POVESTEA JUDECĂTORULUI. 


CÎNTĂREŢUL: 


Acum ascultați povestea judecătorului: 
Cum a ajuns el jude, cum împărțea dreptate, ce fel 
de om era, 

În duminica de Paști a marii răscoale, cînd 
marele cneaz a fost răsturnat, 

Şi guvernatorul său Abașvili, tatăl copilului, 
a plătit cu capul, 

Atunci a găsit Azdalk, grămăticul satului, un fugar 
în dumbravă, și în coliba lui l-a ascuns. 


(Azdak zdrenţăros şi cam ameţit de băutură 
împinge în cocioaba sa un bătrin cerşetor.) 


AZDAK: Nu mai fornăi aşa, doar nu eşti cal. Degeaba 


alergi ca un bezmetic, că de poliţie tot nu scapi. 
Stai pe loc, n-auzi?! (Îl prinde din urmă pe bătrin, 
care a pornit-o repede înainte, ca şi cum ar vrea să 
treacă prin zidul cocioabei.) Mai bine șezi jos şi 
înfulecă ceva. Na, ţine o bucată de brînză. (Sco- 
ioceşte într-o ladă cu zdrenţe, scoate de acolo un boț. 
de brînză'şi i-l întinde cerşetorului, care începe să 
mănînce cu lăcomie.) De mult n-ai mai îmbucat 
nimic, așa-i? (Bătrinul încuviințează mormăindi) 
De ce ai alergat așa, tîmpitule? Dacă n-o luai la. 
goană, polițistul nici nu s-ar fi uitat la tine. 


BĂTRÎNUL: N-am avut încotro. 
AZDAK: O băgaseși pe mînecă? (Bătrinul îl priveşte cu: 

ochii holbaţi fără să înţeleagă.) Aşa-i că de spaimă. 
ai ţișnit ca din puşcă? Mde! la nu mai plescăi ca: 
un mare cneaz ori ca o scroafă. Numai pe un bădăran: 
de viţă nobilă trebuie să-l rabzi așa cum l-a făcut 
Dumnezeu, pe tine însă nu. Am auzit că un mare: 
judecător s-a bășit odată pe cînd lua masa în bazar;, 
numai ca să arate că el nu se sinchisește de nimeni: 


şi de nimic. Cînd mă uit la tine cum mănînci, îmi 
trec prin cap fel de fel de grozăvii. De ce nu scoţi 
nici un cuvînt? (Cu glas aspru.) la să-ţi văd mîna! 
N-auzi? Arată-mi numaidecît mîinile! (Bătrinul 
îi întinde şovăind o mînă.) Da’ albă mai e! Va să 
zică nu ești cerșetor! Umbli cu cioara vopsită! 
Minciună întrupată ce ești! Şi eu te mai ascund de 
poliţie, ca pe un om cumsecade. Şi, mă rog, de ce 
fugi dacă ești moșier? Căci desigur asta ești! Degeaba 
tăgăduiești |! Se vede cît de colo că te simţi cu musca 
pe căciulă. (Se ridică.) leşi afară! (Bătrinul îl pri- 
veşte descumpănit.) Ce mai aștepți? Prea mulţi 
ţărani ai biciuit ca să te ascund! 

BĂTRÎNUL: Sînt urmărit. Te rog să mă asculţi cu aten- 
ție: îţi fac o propunere. 

AZDAK: Ce vrei să faci? O propunere?! Asta e culmea 
nerușinării! Auzi, dumnealui mai face și propuneri! 
După ce ţi-a supt sîngele, lipitoarea îţi mai face 
şi propuneri, nu-ți dă pace nici măcar să-ţi oblo- 
jești rănile. Ţi-am spus să ieși afară! 

BĂTRINUL: Înţeleg punctul de vedere, respect convin- 
gerile. Îţi plătesc o sută de mii de piaștri pentru o 
noapte. Primești? 

AZDAK: Cum, îţi închipui că mă poţi cumpăra? Pentru 
o sută de mii de piaștri? Ăsta e preţul unei moşioare 
părăginite. Să zicem o sută cincizeci de mii. Unde-s 
banii? 

BĂTRINUL: Bineînţeles, nu-i am la mine. Îi capeţi, 

ai cuvîntul meu. Nu încape îndoială. 

AZDAK: Ba mă-ndoiesc profund. Afară cu tine! 


( Bătrînul se ridică şi porneşte repede spre uşă. 
De afară se aude o voce.) 


VOCEA: Azdak ! 


(Bătrinul se întoarce şi porneşte în grabă 
spre colțul opus al încăperii, unde se opreşte.) 


AZDAK (strigă): N-am timp de vorbă, am treabă. (ese 
© în prag.) Ce tot adulmeci pe aici, Şauva? 

POLIȚISTUL ŞAUVA (cu mustrare): Iar ai prins un iepure, 
Azdak. Mi-ai făgăduit doar că te lași de asemenea 
isprăvi. 

AZDAK (aspru): Nu vorbi de lucruri pe care nu le pri-. 
cepi, Şauva. Iepurele este un animal primejdios și 
dăunător, care se hrănește cu ierburi; mănîncă 
mai cu seamă așa-zisele buruieni, de aceea trebuie 
stîrpit. 

POLIȚISTUL ŞAUVA : De ce-mi faci greutăţi? O să-mi pierd 
slujba dacă nu iau măsuri împotriva ta. Eu ştiu că 
ai inimă bună. 

AZDAK: Ba n-am inimă de fel. De cîte ori să-ţi mai spun 
că n-am decît minte?! 

POLIȚISTUL ŞAUVA (cu şiretenie): Ştiu, Azdak. După cum 
spui chiar tu, cești într-adevăr un om înţelept; 
de aceea eu, un biet creştin neşștiutor, te întreb pe 
tine: cînd i se fură cneazului un iepure, ce trebuie 
să facă un poliţist cu hoţul? 

AZDAK: Ruşine să-ţi fie Şauva! Ai venit la mine să mă 
ispiteşti cu întrebări viclene, căci ce poate fi mai 
ispititor decît o întrebare? Te porţi ca o femeie, 
ca tîrfa aceea de Nunovna, bunăoară. Crezi că dacă 
ca ar veni la mine, mi-ar arăta picioarele și m-ar 
întreba ce să facă împotriva mîncărimii de pe coapsă, 
ar fi oare atît de nevinovată pe cît se preface? 
De bună seamă că nu. Eu am prins un iepure, iar 
tu vrei să prinzi un om. Omul e făcut după chipul 
și asemănarea lui Dumnezeu, pe cînd iepurele nuj; 
și asta o știi prea bine. Așadar cu sînt un mîncător 
de iepuri, iar tu, Şauva, un mîncător de oameni; 
Dumnezeu ne va judeca pe amîndoi după faptele 
noastre. Du-te acasă, Şauva, şi căieşte-te. Ba ru 
stai puţin, s-ar putea să am ceva pentru tine. (] n- 
toarce capul spre bătrîn, care tremură într-un colț.). 
Nu, m-am înșelat, deocamdată n-am nimic. Du-te. 
acasă și căiește-te. (Îi trînteşte uşa în nas.) Te mirt. 
că nu te-am dat pe mîna lui, așa-i? Păi unei ase. 
menea vite n-aş putea să-i dau pe mînă nici măcar! 
o ploșniţă, mi-ar fi silă de mine! De ce tremuri pînă: 


424 


și de un poliţist? N-am văzut în viaţa mea un bătrîn 
atît de fricos. Hai, mănîncă brînza, dar cuviincios, 
ca un om sărac, că de nu, te recunosc ăștia și te-n- 
haţă. Nu cumva trebuie să te învăţ tot eu cum se 
poartă un om sărac? (îl ia de umeri şi-l apasă, si- 
lindu-l să se aşeze, apoi îi pune iar bucata de brînză 
în mînă.) Lada asta ține loc de masă. Reazemă-ți 
coatele de masă și ține bine farfuria în mînă, ca și 
cum te-ai teme să nu-ţi fure cineva bucata de brînză, 
mai ştii? Mînuieşte cuțitul ca pe o seceră prea mică 
și uită-te cu mai multă amărăciune la brînză, care 
dispare văzînd cu ochii, ca tot ce-i frumos în viață. 
(Îl priveşte.) Faptul că eşti urmărit ar putea să mă 
înduioșeze, dar de unde să știu dacă nu se înșală 
și ei în privinţa ta? La Tiflis au spînzurat odată un 
turc, un moșier, care a putut să le dovedească 
că a jupuit zece piei de pe ţăranii lui,și nu numai 
șapte cum e obiceiul, ba și biruri storsese de la ei 
de două ori mai mari decît alţii, nici credinţa lui 
faţă de stăpînire nu putea fi pusă la îndoială, 
pi totuși a fost spînzurat ca un tîlhar de rînd, 
numai fiindcă era turc, deşi de asta măcar nu era 
el vinovat. Ce nedreptate! A nimerit la spînzură- 
toare ca Pilat în crez. Ce mai tura-vura: n-am nici 
6 încredere în tine! 
CÎNTĂREŢUL: 


Astfel îl adăposti Azdak pe bătrînul cerşetor. 
Cînd Äzdak află că era marele cneaz, că era însuşi 
călăul, 

Se rușină și singur se predă, poruncind străjii 

Să-l ducă la Nukha, la judecată, la osîndă. 

(În curtea judecătoriei, trei călăreţi în zale 

şed turceşte pe jos și beau. De un stilp e spin- 

zurat un om în haină de judecător. Apare 

Azdak, cu mîinile legate, trăgîndu-l după el pe 
Sauva, care ţine celălalt capăt al funiei.) 


AZDAK (strigînd cît îl ţine gura): Eu l-am ajutat pe marele 
cneaz să fugă! Pe cel mai mare tîlhar, pe cel mai 

cumplit călău! În numele dreptăţii, cer să fiu ju- 
i_decat în văzul şi în auzul lumii! 

PRIMUL CĂLĂREȚ ÎN ZALE: Cine mai e şi zănaticul ăsta? 

POLIȚISTUL ŞAUVA: E Azdak, grămăticul nostru. 

AZDAK: Eu sînt ticălosul, trădătorul, blestematul! 

"Raportează, dobitocule, că cu ţi-am cerut să mă duci 
legat în capitală, fiindcă, din nebăgare de seamă, 
l-am adăpostit chiar pe marele cneaz, mai bine zis, 
pe tîlharul ăl mare. Abia într-un tîrziu m-am du- 
merit cine era. “lată, răufăcătorul cere singur 
_să fie judecat! Raportează” cum te-ar silit să-viiGu 
“mine încoace şi cum te-am purtat pe drumuri aproape 
toată noaptea, ca să lămurim lucrurile pînă la 
capăt. l 

POLIȚISTUL ŞAUVA: Unde mai pui că m-ai și amenințat 
tot drumul! Asta n-a fost frumos din partea ta, 
Azdak. 

AZDAK: Ține-ți gura, Şauva. Nu ești în stare să pricepi 
aşa ceva. Acum s-au schimbat vremurile și or să 
treacă peste tine ca un tăvălug. Eşti un om mort, 
căci s-a zis cu poliţia, pfuit! Toate se vor cerceta, 
toate vor ieși la iveală. E mult mai bine să se predea 
omul singur, căci de judecata poporului tot nu scapă, 
(Către Şauva.) Raportează ce am strigat cînd tre- 

. ceam pe uliţa cizmarilor! (Reproduce scena, gesti- 
culind patetic şi totodată trăgînd cu ochiul la călăreţii 
în zale.) „Din prostie l-am lăsat pe tîlharul ăl mare 

să fugă, sfîșiaţi-mă, fraţilor! Mai bine mărturisesc 
eu singur, decît să aştept să mă dea alţii în vileag. 

PRIMUL CĂLĂREŢ ÎN ZALE: Şi ce ţi-au răspuns oamenii?: 

ŞAUVA : Cei de pe uliţa măcelarilor au căutat să-l liniş- 
tească, iar cei de pe uliţa cizmarilor s-au prăpădit 
de rîs, ascultîndu-l. Atita tot. 

AZDAK: Aici, la voi, lucrurile se petrec altfel. Ştiu că voi 
sînteţi neînduplecaţi, fraților. Unde-i judecătorul? 
Să înceapă pe loc cercetările. | 

PRIMUL CĂLĂREȚ ÎN ZALE (arătîndu-i omul spînzurat): 
Uite-l pe judecător. la nu ne mai lua pe noi cu. 
„fraţilor“! Astă-seară ne sare repede ţandăra. ` 

AZDAK: „lată-l pe judecător!“ Un astfel de răspuns 
încă nu i-a fost dat nimănui să audă în Gruzia. 
Dar unde e excelența sa domnul guvernator, tîrgo- 
veţilor? (Arată spre pămînt.) Uite, aici e excelența 
sa, călătorule! Unde e marele vistiernic care jupuia 
bietul om de șapte piei? Unde e boierul care ne lua 
flăcăii cu arcanul la cătănie? Dar patriarhul? Dar 
ispravnicul cu jandarmii lui? I-am spînzurat pe 
toţi, aici sînt cu toţii, — iată răspunsul pe care l-am 
așteptat de la voi, fraţilor. 

AL DOILEA CĂLĂREȚ ÎN ZALE: Stai! Ce te așteptai să 
găseşti aici, bezmeticule? 

AZDAK: Ceea ce s-a petrecut în Persia, fraţilor. 

AL DOILEA CĂLĂREȚ ÎN ZALE : Şi, mă rog, ce s-a petrecut 
în Persia? 

AZDAK: Acum patruzeci de ani i-am spînzurat pe toţi: 
viziri, perceptori... Bunicul meu — strașnic om — 
a văzut cu ochii lui i isprava asta. În trei zile le-au 
venit de hac în toată ţara. 

AL DOILEA CĂLĂREȚ ÎN ZALE: Dar după ce l-au spînzurat 
pe vizir, pe cine au pus la cîrma ţării? 

AZDAK: Pe un ţăran. 

AL DOILEA CĂLĂREȚ ÎN ZALE: Şi cine era mai mare 
peste oaste? 

AZDAK: Un ostaș ca tine, ostașule. 

“AL DOILEA CĂLĂREȚI ÎN ZALE : Şi cine împărțea simbriile? 

AZDAK: Simbriile le împărțea un vopsitor. 

AL DOILEA CĂLĂREȚ ÎN ZALE: Nu cumva era un ţesător 
de covoare? 

PRIMUL CĂLĂREȚ ÎN ZALE: Dar ia spune tu, care te dai 
în vînt după persani, de ce s-au întîmplat toate 

| astea? 

AZDAK: Mai întrebi de ce? Crezi că pentru așa ceva e 

O nevoie de o pricină anume? Dar tu din ce pricină te 
\ scarpini? Toate se trag de pe urma războiului. De 
prea multă vreme se tot poartă războaie! Şi nicăieri 
nu găseşti dreptate! Bunicul meu a învățat acolo 
un cîntec în care se povestește cum s-au petrecut 
lucrurile. Prictenul meu, polițistul, şi cu mine, 


427 


o să vi-l cîntăm numaidecit. (Către Şauva.) Vezi 
de ţine bine funia, că şi asta face parte din cîntec, 
(Începe să cînte, în timp ce Şauva ţine capătul funiei 
cu care e legat Azdak. ) 


AZDAK: 


De ce nu mai sîngeră fiii noștri, de ce nu mai 
plîng fiicele noastre? 
De ce doar viţeii la tăiere mai au sînge în ci? 
De ce mai pling doar sălciile în zori pe malul 
lacului Urmi? 
Vestitului rege îi mai trebuie un ţinut, ţăranului 
i sc iau și banii cîştigaţi pe lapte. 
Ca domnii palatelor să fie stăpîni peste-o lume 
Intreagă, 
Cei din colibe rămîn și făr-adăpost. 
Bărbaţii noștri sînt tîrîţi peste nouă mări și nouă 


ări 

Ca domnii cei mari şi avuţi să chefuiască-n Mimi 
acasă, 

Soldaţii se ucid între ei, iar capii de oști își fac 
plecăciuni, 


Bănuţul de bir al văduvei îl încearcă între dinţi; 
să vadă e calp ori nu e, iar oţelul săbiilor se: 
frînge, 
Bătălia-i pierdută, dar coifurile-s plătite cu bani 
grei, 

Aşa e? Aşa e? 
POLIȚISTUL ŞAUVA: Da, da, aşa-i, da, da, întocmai. 
AZDAK: Vreţi să ascultați cîntecul pînă la capăt? . & 


( Primul călăreț în zale încuviinţează din cap.) 


AL DOILEA CĂLĂREȚ ÎN ZALE (către polițist): El tera 
învăţat cîntecul ăsta? 

POLIȚISTUL ŞAUVA: Da. Dar nu prea se potrivește 
vocea mea. a 

AL DOILEA CĂLĂREȚ ÎN ZALE: Nu prea. (Către Adak) 
Cîntă mai departe. 

AZDAK: În strofa a doua se arată cum stau lucrurile 
în timp de pace. (Ciîntă.) 


Dregătoriile sînt ticsite, slujbaşii stau şi în stradă. 
Fluviile se revarsă din matcă și pustiesc ogoarele. 
Cei ce nu-s în stare să-și tragă singuri ciubotele 
A domnesc peste împărății. 
Bogaţii ce nu știu să numere nici pînă la patru 
înfulecă 
opt feluri la un prînz. 
Țăranii care au porumb degeaba-și caută 
mușterii, căci în jur văd numai flămînzi. 
Femeile ce viața întreagă-și petrec ţesînd umblă 
numa-n zdrenţe. 
Așa e? Aşa e? 

POLIȚISTUL: Da, da, așa-i, da, da, întocmai. 

AZDAK: 

De aceea nu mai sîngeră fiii noştri, de aceea nu mai 
pling fiicele noastre. 

De accea doar viţeii mai au sînge-n ei, 
Şi mai plîng doar sălciile în zori, pe malul lacului 
Urmi. 

PRIMUL CĂLĂREȚ ÎN ZALE: Cîntecul ăsta vrei să-l cînţi 
în oraş? 

AZDAK: De ce nu? Crezi că nu se cade? 

PRIMUL CĂLĂREȚ ÎN ZALE: Vezi cum s-a înroșit cerul în 
partea aceea? (Azdak întoarce capul; cerul e roşu 
ca în timpul unui incendiu.) Arde o mahala întreagă. 
Şi la noi s-au molipsit nişte ţesători de covoare de 
„boala persană“ şi acum întreabă dacă nu cumva 
cneazul Kazbeki se îndoapă cu prea multe bunătăţi. 
lar azi-dimineaţă l-au înălţat pe judecătorul ora- 
şului pe stîlpul de colo. Dar noi i-am bătut măr 
pentru cîte o sută de piaştri pe fiecare ţesător, 
pricepi? 

àZDAK (după o clipă de gîndire): Pricep. 

(Îi priveşte cu sfială, apoi se depărtează tiptil, 
se aşază pe Jos mai la o parte, cu capul în 
mâini.) 

PRIMUL CĂLĂREŢ ÎN ZALE (către cel de al treilea, după 
ce au mai tras cu toții cîte o duşcă): Acum ţin'te bine, 
să vezi ce haz o să facem! 


(Primulşi al treilea călăreț în zale se îndreaptă 
spre Azdak, tăindu-i orice cale de reiragere.) 


ŞAUVA: Eu nu cred că este un om într-adevăr rău, dom- 
nilor, cu toate că mai șterpelește cîte o găină, 
şi uneori chiar cîte un iepure. 

AL DOILEA CĂLĂREŢ ÎN ZALI: (făcînd un pas către Azdak): 
Nu cumva ai venit încoace ca să pescuiești în apă 
tulbure? 

AZDAK (ridicînd ochii spre el): Nu știu nici cu de ce 
am venit. 

AL DOILEA CĂLĂREȚ ÎN ZALE: Te pomenești c-oi fi şi 
tu de partea ţesătorilor de covoare? 


(Azdak tăgăduieşte clătinînd din cap.) 


AL DOILEA CĂLĂREȚ ÎN ZALE: Atunci ce înseamnă cîn: 
tecul acela? 

AZDAK: L-am moștenit de la bunicul meu, un om. 
prost şi neştiutor. 

AL DOILEA CĂLĂREȚ ÎN ZALE: Aşa o fi, dar ce-i cu vop- 
sitorul care împărțea siubriile? 

AZDAK: Asta s-a întîmplat în Persia. 

PRIMUL CĂLĂREȚ ÎN ZALE: Bine, dar parcă adineauri 
te căiai că nu l-ai spînzurat pe "marele cneaz cu mîna 
ta? 

AZDAK: Nu v-am spus că l-am lăsat să fugă? 

ŞAUVA: Pot să depun și eu mărturie că l-a lăsat să 
fugă. 


(Călăreţii în zale îl tirăsc spre spinzurătoare > 

pe Azdak, care se zbate şi strigă. Apoi îi dau l 

drumul şi izbucnesc în hohote de ris. Azdak 

le ține isonul, rizînd cel mai tare. În cele din 

urmă, ei îl dezleagă şi încep să bea cu toţii. 

Deodată apare cneazul Kazbeki cel burdu- 
hănos, însoțit de un tînăr.) 

PRIMUL CĂLĂREȚ ÎN ZALE (către Azdak): lacă au sosit 
şi vremurile noi, pe care le vestești tu. 


(Izbucnesc iar în ris.) 


CNEAZUL CEL BURDUHĂNOS: După cum văd, sînteţi 
tare voioşi, prieteni. .. Dacă-mi îngăduiţi, eu am să 
vă spun ceva serios. Ieri cnejii din Gruzia au răs- 
turnat de la domnie pe marele cneaz, veşnic însetat 
de război, și au înlăturat pe toţi guvernatorii numiţi 
de el. Din păcate, marele cneaz.a.izbutit.să.scape. 
În această clipă de răscruce, ţesătorii noștri, care 
n-au astîmpăr niciodată, s-au încumetat să pună la 
cale o răscoală şi să- -I spînzure pe judecătorul orașu- 
lui, pe scumpul nostru [lo Orbeliani, iubit de toată 
lumea. Vai, vai, vai, ce nelegiuire ! Prieteni, noi 
avem nevoie de pace în Gruzia, noi vrem pace și 
iar pace. Şi, mai cu seamă, dreptate ! Iacă, l-am adus 
cu mine pe nepreţuitul Bizergan Kazbeki, nepotul 
meu, un om destoinic; să fie el judecător de azi 
înainte. Eu sînt însă de părere că poporul trebuie 
să hotărască singur. 

PRIMUL CĂLĂREȚ ÎN ZALE: Asta înseamnă că noi înșine 
trebuie să ne alegem judecătorul? 

CNEAZUL CEL BURDUHĂNOS: Da, așa este. Poporul 
trebuie să-l aleagă pe cel mai destoinic. Sfătuiţi- -vă 
între voi, prieteni. (În timp ce călăreţii în zale 
se string laolaltă. ) Fii pe pace, puiule, te poţi socoti 
ca și ales. lar cînd vom izbuti să punem mîna și pe 
marele cneaz, nu vom mai fi nevoiţi să ne tîrîm 
pe brînci înaintea miîrlanilor. 

CĂLĂREȚII ÎN ZALE (discutind între ei): Tremură mărun- 
taiele în ei, fiindcă nu l-au înhăţat încă pe marele 
cneaz. — Pentru asta trebuie să-i mulțumim gră- 
măticului ăstuia de la ţară, căci el l-a lăsat să 
scape. Incă nu se simt stăpîni pe situaţie, de aceea 
îi dau zor cu „prieteni“, „poporul trebuie să hotăras- 
că“. — Acum dumnealui cică vrea să facă dreptate în 
Gruzia. — Acu e acu, să vedem care pe care! — Hai- 
deți să-l întrebăm pe grămătic, el știe mai bine 

cum se face dreptate. Măi coţcarule, ţie ţi-ar plăcea 
să-l vezi judecător pe nepotul dumnealui? 

AZDAK: Cu mine vorbiţi? i 

CĂLĂREȚUL ÎN ZALE (urmîndu-şi vorba) : Tu ai vrea să 
ajungă nepotul ăstuia judecător? 

AZDAK: Pe mine mă-ntrebaţi? Chiar pe mine? 

CĂLĂREȚII ÎN ZALE: De ce nu? Doar nu-i decît o. 
glumă! | 

AZDAK: Dacă nu mă înșel, vreţi să-l cercetaţi pînă în. 
măduva oaselor. Așa-i? N-aveţi cumva vreun rău- 
făcător la îndemînă, ca să-i daţi prilej candidatului 
să dovedească ce poate? Dar să ştiţi că v-ar trebui 
unul uns cu toate unsorile. 

AL TREILEA CĂLĂREȚ ÎN ZALE: Stai să ne gîndim. Avem 
în beci pe cei doi medici ai nevestei guvernato- 
rului. Doar scroafa aceca n-ar fi ţinut pe orice 
terchea-berchea. Să-ncercăm cu ei. 

AZDAK: Nu cred că-s potriviţi. Nu trebuie să luaţi 
nişte răufăcători adevăraţi, atîta vreme cît nu știți 
dacă judecătorul va fi numit ori ba. Judecătorul 
poate să fie și un bou, nu se cere decît să fi fost 
înscăunat după litera legii, pentru a nu se știrbi. 
justiţia, căci dumneaci este tot atît de gingaşă 
ca splina, bunăoară, în care nu poți izbi niciodată 
cu pumnii, că moare omul. Pe cei doi medici n- aveţi 
decît să-i spînzuraţi, căci nu știrbiţi cîtuși de puţin 
justiţia, dacă n-a fost de faţă nici un judecător. 
Orice hotărîre judecătorească trebuic rostită cu cea 
mai mare seriozitate, oricît s-ar părea de caraghios. 
Bunăoară, dacă un judecător osîndește o femeie 
fiindcă a furat o bucată de mălai pentru copilul ei şi, 
cînd rostește sentința, nu e îmbrăcat în robă saù. 
în timpul acesta se scarpină, dezgolindu-și coapsa 
pînă sus, atunci sentința dată este o batjocură, iâr: 
justiția a fost încălcată. Mai degrabă ar putea 0 
robă și o tocă de judecător să rostească singure uni. 
verdict, decît un om fără aceste semne ale | puterii 
judecător ești. Dacă nu ești cu ochii în patru, justiţia: 
se duce de rîpă. Doar nici voi n-aţi da unui ctine: 

să guste vinul din pahar, pentru a hotărî dacă e 
bun sau nu, căci altfel vinul s-ar duce dracului. 

PRIMUL CĂLĂREȚ ÎN ZALE: Văd că te pricepi să despici 
firul de păr în patru, dar pe noi ce ne sfătuiești 
să facem? 

AZDAK: Am să fac cu pe pîriîtul. Mi-am și ticluit învinu- 

l irea. (Le şopteşte ceva la ureche. ) 

PRIMUL CĂLĂREȚ ÎN ZALE: Tu? (Se prăpădesc cu toţii 
de rîs.) 

CNEAZUL CEL BURDUHĂNOS: Ei, ce ați hotărît? 

PRIMUL CĂLĂREȚ ÎN ZALE: Am hotărît să-l punem mai 
întîi la încercare. Bunul nostru prieten aci de faţă 
va face pe acuzatul și iată jilțul de judecător pe 
care se va așeza candidatul. 

CNEAZUL CEL BURDUHĂNOS: Așa ceva nu se prea obiş- 
nuieşte. Dar fie, de ce nu? (Către nepotul său.) 
O simplă formalitate, puiule. După cum ai învăţat 
tu, cine ajunge mai repede: cel ce înaintează încet 
şi sigur, sau cel ce aleargă într-un suflet? 

NEPOTUL: Cel ce se strecoară tiptil, unchiule Arsen. 


(Nepotul se aşază în Jilp, iar cneazul cel 

burduhănos rămîne în picioare, în spatele lui. 

Călăreţii în zale şed pe trepte. Deodată Azdal 

se apropie în fugă, imitind întocmai mersul 
marelui cneaz.) 


AZDAK: Se află printre voi vreunul care mă cunoaște? 
Eu sînt marele cneaz. 

CNEAZUL CEL BURDUHĂNOS: Cine este? 

AL DOILEA CĂLĂREȚ ÎN ZALE: Marele cneaz. L-aș fi 
recunoscut dintr-o mie. 

CNEAZUL CEL BURDUHĂNOS: Bine. 

PRIMUL CĂLĂREȚ ÎN ZALE: Să înceapă judecata. 

AZDAK: Auzi, sînt acuzat de a fi dezlănţuit războiul. 
E de-a dreptul caraghios. Am spus că e caraghios, 
nu ajunge? De nu, am adus și avocaţi, vreo cinci 
sute, cred. (Face un gest arătînd în spatele său, 
ca şi cum acolo ar fi o mulțime de avocaţi.) Am ne- 
voie de toate scaunele din sală pentru avocaţii mei. 

(Călăreţii în zale izbucnesc în rîs; cneazul 
cel burduhănos ride şi el.) 


NEPOTUL (către călăreții în zale): Doriţi într-adevăr să 
judec cazul de faţă? Trebuie să vă spun că-l socotesc 
cel puţin ciudat, dar la urma urmei asta e o chestie 
de gust. 

PRIMUL TALARE ÎN ZALE: Dă-i drumul! 

CNEAZUL CEL BURDUHĂNOS (zîmbind): Achită- 1, 
puiule. 

NEPOTUL: Bine. Să judecăm, așadar, procesul intentat: 

‘de poporul gruzin marelui cneaz. Ce aveți de spus 
-în apărarea dumneavoastră, acuzat? 

AZDAK: Multe. Am citit şi eu, firește, că sîntem înfrînţi. 
Pe vremuri am declarat războiul după sfatul unor 
patrioţi, ca unchiul Kazbeki, bunăoară. Cer ca 
unchiul Kazbeki să fie citat ca martor. 

CNEAZUL CEL BURDUHĂNOS (către călăreții în zale, 
prietenos): Are haz dumnealui, nu-i aşa? 

NEPOTUL: Se respinge. Faptul de a fi declarat război 
nu constituie o vină, căci la război recurge din. 
cînd în cînd orice stăpînitor. Vina dumneavoastră 
e că nu l-aţi purtat cu priceperea cuvenită. 

AZDAK : Prostii! Nu cu l-am purtat. Am lăsat pe alţii 
să-l poarte, pe cneji. Şi ei, fireşte, au dus totul 
de rîpă. 

NEPOTUL: Tăgăduiţi cumva că dumneavoastră aţi fost 
comandantul suprem? 

AZDAK : Cîtuși de puţin. Eu sînt totdeauna și în toate: 
comandantul suprem. Chiar din clipa cînd m-am 
născut am zbierat la doică. De mic îi băgam pe toți. 
în sperieţi, de-i apuca pîntecăraia. Sînt obișnuit să: 
poruncesc. Am poruncit întotdeauna dregătorilor. 
să golească vistieria. Ofițerii își bat soldaţii numai: 
cînd le poruncesc eu. Moșierii necinstesc muierile;: 
ţăranilor numai la porunca mea. Şi unchiul Kazbeki,: 
aci de faţă, e burduhănos numai fiindcă eu i-am: 
poruncit. 

CĂLĂREŢII ÎN ZALE (bătînd din palme): E strașnic! 
Trăiască marele cneaz! 

CNEAZUL CEL BURDUIHĂNOS: Răspunde-i, puiule! Nu 
te teme, sînt lîngă tine. 

"NEPOTUL: Lasă că-i răspund eu, şi încă aşa cum mi-o 
impune demnitatea de judecător. Acuzat, vă faceţi 
vinovat de ultragiu față de Înalta Curte. 

AZDAK: Bine, bine. Îşi poruncesc să continui intero- 
gatoriul. 

NEPOTUL: Mie n-aveţi căderea să-mi porunciţi. Așadar, 

a Pretindeţi că v-au silit cnejii să declaraţi războiul? 

i Atunci cum puteţi susţine că războiul l-ar fi pierdut 

\ tot cnejii? 

AZDAK: N-au recrutat destui oameni, au furat banii 
statului, au trimis armatei cai betegi, iar cînd se 
dădea un atac, ei chefuiau prin bordeluri. Cer ca 
unchiul să fie audiat ca martor. 

NEPOTUL: Faceţi cumva afirmaţia monstruoasă că toţi 
cnejii din această ţară s-ar fi dat înapoi de la luptă? 

AZDAK: Ba nu. Cnejii au luptat. S-au luptat între ei, 
care să capete cele mai multe comenzi pentru apro- 
vizionarea armatei. 

CNEAZUL CEL BURDUHĂNOS (izbucnind): Întrece mă- 
sura! Vorbește întocmai ca un ţesător de covoare. 

AZDAK: Serios? Nu spun decit adevărul! 

CNEAZUL CEL BURDUHĂNOS: Spînzuraţi-l! La spînzu- 
rătoare cu el! 

PRIMUL CĂLĂREȚ ÎN ZALE: Nu vă pierdeţi cumpătul. 

„ Dă-i înainte, înălțimea ta! 

NEPOTUL: Liniște. Acum verdictul: condamnare la 

l moarte prin spînzurare pentru pierderea războiului. 

CNEAZUL CEL BURDUHĂNOS (strigînd ca un apucat): 

„ Spînzuraţi-l! Spînzuraţi-l! La spînzurătoare! 

AZDAK: Tinere, te sfătuiesc cu toată seriozitatea să nu 

` vorbeşti atît de scurt și tăios cînd ești în exerciţiul 

funcţiunii. Nu poţi fi pus cîine de pază cînd urli ca 

: un lup. Ai înţeles? 

CNEAZUL CEL BURDUHĂNOS: La spînzurătoare cu el! 

AZDAK: Cînd s-or dumeri oamenii că şi cnejii vorbesc. 
aceeași limbă ca marele cneaz, or să-i spîuzure pe 
toţi de-a valma. De altfel, verdictul se casează pe 
motivul că războiul e pierdut, dar nu pentru cneji. 
Cnejii au cîștigat războiul, încasînd 3.863.000 de 
piaștri pentru cai nelivraţi... 

CNEAZUL CEL BURDUHĂNOS: Spânzuraţi- l! 

AZDAK: 8.240.000 de piaştri pentru întreținerea unor 
trupe nerecrutate. 

CNEAZUL CEL BURDUHĂNOS: La spînzurătoare! 

AZDAK: Aşadar, sînt învingători. Războiul a fost pierdut 

i numai de Gruzia, care n-a fost citată ca parte în 
A faţa acestei instanţe. - 

CNEAZUL CEL BURDUHĂNOS: Cred că ajunge, prieteni! 
(Către Azdak.) Tu șterge-o, tîlharule, dacă nu vrei 
să fii spînzurat. (Către călăreţii în zale.) Sper că 
sînteţi lămuriţi, prieteni, aşa că puteţi numi pe 
noul judecător. 

PRIMUL CĂLĂREȚ ÎN ZALE: Da, să-l numim. Scoateţi 
haina de pe spînzurat și daţi-o încoa. (Unul dintre 
ei se urcă pe umerii altuia şi scoate roba de pe spîn- 
zurat.) Şi acum (către nepot), dă-te la o parte, ca 
pe scaunul potrivit să stea șezutul potrivit. (Către 
Azdak.) Apropie-te şi așază-te pe jilțul judecă- 
torului. N-auzi, omule! (Azdak se apropie de jilţ, 
face o plecăciune şi apoi se aşază.) Întotdeauna jude-. 
cătorul a fost o pramatie, iar de acum înainte o: 
pramatie va fi judecător. (I se pune roba pe umeri," 
iar în cap, învelişul de papură al sticlei de băutură. X 
Ia priviţi ce mai judecător! 


CÎNTĂREȚUL: 


În ţara bîntuită de răzmeriţă, nu mai era nimeni: 
stăpîn.: 

/ Atunci l-au pus călăreţii judecător pe Azdak, v, 
( Atunci Azdak fu înscăunat jude pe doi ani. iu 


Mi (Cîntăreţul împreună cu muzicanţii.) 

Cînd flăcările mistuiau orașele, și sîngele eurgea 
l A i „în valuri, 

Iar din adîncuri ieșcau paianjeni și gîngănii 

Intrarea-n palat o păzea un gîde, 

Un necredincios slujea la altar, 

Şi dreptatea pe atunci Azdak o-mpărţea. 


(Azdak şade în jilțul judecătorului şi îşi 
curăță un măr. Şauva mătură duşu'mneaua 
judecătoriei. Într-o parte a încăperii se află 
un olog într-un fotoliu pe rotile, un medic 
pîrît şi un om şchiop în zdrenţe, iar de partea 
cealaliă, un tînăr acuzat de şantaj. Un călăreț 
în zale stă de pază cu steagul regimentului 
său în mînă.) 


AZDAK: Ținînd seama de numeroasele cazuri pendinte, 
Curtea va judeca astăzi cîte două procese deodată. 
Înainte de a începe, voi face o scurtă comunicare: 
primesc. (Întinde mina. Numai cel învinuit de şantaj 
scoate bani din buzunar şi îi dă.) Îmi rezerv dreptul 
de a sancţiona una din părţile aci de faţă (uutin- 
du-se spre invalid), pentru desconsiderarea Curţii. 
(Către medic.) Tu eşti medic, iar tu (către invalid) 
l-ai dat în judecată. Medicul este de vină de starea 
în care te afli? l 

OLOGUL: Da. Din pricina lui m-a lovit damblaua. 

AZDAK: Ar fi vorba, aşadar, de neglijență în exercitarea 
profesiunii. 

OLOGUL: E mai grav decît o simplă neglijență. Eu i-am 

împrumutat acestui om bani ca să poată studia. 
Pînă în ziua de azi nu mi-a dat nici o leţcaie înapoi, 
iar cînd am mai auzit că-și lecuieşte bolnavii de 
pomană, m-a lovit damblaua. | 

AZDAK: Pe bună dreptate. (Către omul şchiop.) Dar tu 

“ce cauţi aici? 

ŞeHIOPUI: Eu sînt bolnavul, înălțimea voastră. 

AZDAK: El ţi-a îngrijit piciorul? 

ŞCHIOPUL: Da, însă nu pe cel bolnav. Piciorul stîng 
era bolnav de reumatism, dar mi l-a operat pe cel 
drept, de aceea am şi rămas șchiop. 

AZDAK: Şi asta a făcut-o pe gratis? 

OLOGUL: Auzi, să facă pe gratis o operaţie de cinci sute 
de piaștri! De pomană! Pentru un „mulțam“! 
Cînd te gîndeşști că pe banii mei a învăţat! (Către 
medic.) Nu cumva la facultate ai învăţat să operezi 
pe degeaba? | 

MEDICUL: Înălţimea voastră, e adevărat că se obișnuiește 
să se ia onorariul înainte de operație, căci pacientul 
plătește mai bucuros înainte, decît după operaţie, 
ceea ce omenește e foarte uşor de înţeles. În cazul 
de faţă am crezut că servitorul meu primise ono- 
rariul înainte de a începe cu operaţia. Dar m-am 
înșelat. 

OLOGUL: Auzi, dumnealui s-a înșelat! Un medic bun 
nu se înșală niciodată! El cercetează bine cazul 
înainte de a opera. 

AZDAK: Ai dreptate. (Către Şauva.) Dar în cazul celă-. 
lalt, despre ce e vorba, domnule acuzator public? 

ŞAUVA (continuind să măture cu sîrguinţă); Santaj. 

CEL ÎNVINUIT DE ŞANTAJ: Înaltă Curte, eu sînt nevino” 
vat. N-am vrut decît să aflu de la respectivul 
moșier dacă într-adevăr își violase nepoata. Dînsul 
m-a lămurit cu cea mai mare bunăvoință că nu: 
făcuse așa ceva, iar banii mi i-a dat numai ca să-mi. 
pot ajuta unchiul să studieze muzica. E, 

AZDAK: Aha! (Către medic.) În ceea ce te privește): 
doctore, nu poţi invoca nici un fel de circumstanţe” 
atenuante pentru delictul pe care l-ai comis. Nu-r: 
așa? 

MEDICUL: Cel mult că orice om poate să greșească. | 

AZDAK: Tu nu știi că un medic bun are simţul răspun-" 
derii cînd e vorba de bani? Am auzit chiar din gură 
unui medic că s-a ales cu o mie de piaștri de- pê- 
urma unui deget scrîntit, deoarece a descoperit: 
că provenca dintr-o proastă circulaţie, ceea ce- Wa 
medic nepriceput poate nici n-ar fi bănuit, “18r. 

altă dată tot el, printr-o îngrijire atentă, a trans- 
format o simplă bășică a fierii într-o mină de 
aur. Va să zică nu poţi invoca nici o circumstanţă 
atenuantă, doctore. Cunoscutul negustor de grîne 
Uxu l-a trimis pe fiul său la Facultatea de medicină 
ca să înveţe negustoria, căci facultăţile de medicină 
sînt vestite în privinţa asta. (Către şantajist.) 
Cum se numește moşierul acela? 

ŞAUVA: Dînsul dorește ca numele său să nu fie pomenit. 

AZDAK: Atunci voi pronunţa sentinţele. Curtea soco- 
teşte că șantajul este dovedit și de aceea tu (către 
olog) eşti condamnat la o amendă de o mie de 
piaştri. lar dacă vei mai avea un al doilea atac de 
apoplexie, medicul va fi dator să te îngrijească pe 
gratis, eventual să te și amputeze. (Către şchiop.) 
Iar tu vei primi drept despăgubire o sticlă de spirt 
pentru freoţie. (Către şantajist.) Tu vei ceda o 
jumătate din onorariul tău acuzatorului public, 
pentru că n-ai destăinuit Curţii numele moşierului 
și, pe deasupra, Curtea te sfătuiește să studiezi 
medicina, deoarece ai aptitudini pentru această 
profesiune. Pe tine, doctore, Curtea te achită pentru 
greșeala de neiertat, pe care ai comis-o în practi- 
carea meseriei tale. Următoarele două cazuri! 


CINTĂREȚUL ÎMPREUNĂ CU MUZICANȚII: 


Ce i-ar plăcea nu poţi face, 
Căci dreptatea-i mîţă-n sac. 
Doi se ceartă; să-i despartă 
Vine preabunul Azdak. 


(Dintr- -un han de pe Şoseaua Militară Gru- 

zină iese Azdak, urmat de hangiu, un bătrîn 

cu barbă mare. În urma lor, un argat împreună 

cu Șauva duc jilțul de judecător. Un călăreț 

în zale îi însoţeşte ducînd steagul regimentului 
său.) 


UDAK: Aduceţi-l încoace. Aici stăm barem la aer 
curat, iar din crîngul de lžmîi de colea adie o boare 

plăcută. Şi justiţiei îi priește în acr liber. Vîntul 
îi ridică poalele și poţi vedea ce are dedesubt. Şauva, 
iar am mîncat amîndoi prea mult. Aceste călătorii 
de inspecţie sînt foarte obositoare. Va să zică de 
nora ta e vorba? 

HANGIUL: Înălţimea voastră, e vorba de onoarea fami-. 
liei noastre. Am venit eu cu jalba în locul fiului 
meu, care a plecat după treburi peste munte. Iată-l 
pe argatul care a păcătuit, și aceasta e nenorocita 
de noră-mea. 


(Se apropie nora, o femeie trupeşă, cu un văl 


pe obraz.) 


AZDAK (aşezîndu-se): Eu primesc. (Oftînd, hangiul 
îi dă nişte bani.) Aşa, cu aceasta formalităţile sînt 
îndeplinite. Va să zică este un caz de viol? i 

HANGIUL: Înălţimea voastră, cînd am intrat în grajd, 
am dat peste neisprăvitul ăsta și am văzut cu ochii: 
mei că o trîntise pe Ludovica noastră pe paie.- îi 

AZDAK: Aha, în grajd. Straşnici cai aveţi! Mi-a plăcut; 
mai ales cîrlanul șarg. N 

HANGIUL: Fireşte că numaidecît am luat-o la rost pe 
Ludovica, fiul meu fiind plecat de acasă. 

AZDAK (serios): După cum îţi spuneam, mi-a plăcut 
grozav. 

HANGIUL (tăios): Într-adevăr? — Ludovica mi-a măr. 
turisit că argatul o silise să se culce cu el, cu toată, 
împotrivirea ei. 

AZDAK: Scoate-ţi vălul de pe obraz, Ludovica. (Ea se. 
supune.) Să ştii că eşti pe gustul Curţii, Ludovica.. 
Ia istorisește cum s-au petrecut lucrurile. a 

LUDOVICA (ca şi cum ar spunc o lecție învățată pe de rost): i 
Cînd am intrat în grajd ca să văd mînzul celnou: 
născut, argatul mi-a spus deodată: „Ce zăpuşeală 
e azi!“ — și mi-a pus mîna pe sînul stîng. Euam 
încercat să- l opresc, zicîndu-i: „Nu se cade să fati 
așa ceva“. Dar el nu s-a astîmpărat şi purtarea-lui 
necuviincioasă m-a făcut să-mi pierd cumpătul:. : 
Înainte ca eu să-i ghicesc gîndurile păcătose;' 

m-a strîns atît de tare, încît n-am mai putut scăpa. 
Faptul cra îndeplinit cînd socrul meu a dat peste 
noi și m-a izbit din greșeală cu piciorul. 

HANGIUL (precizînd): În locul fiului meu. 

AZDAK (către argat): Recunoşti că tu ai început? 

ARGATUL: Da. 

AZDAK: Ludovica, îţi plac dulciurile? 

LUDOVICA: Îmi plac mai ales seminţele de floarea- 
soarelui. 

AZDAK: De obicei stai mult în cadă cînd te îm- 

„ băiezi? 

LUDOVICA: Cel puţin o jumătate de ceas. 

AZDAK: Domnule acuzator public, pune-ţi cuțitul colo 
jos. (Şauva execută ordinul.) Ludovica, du-te şi 
ridică de jos cuțitul procurorului. 


(Ludovica se duce să ridice cuțitul, legănîn- 
du-şi şoldurile. ) 


AZDAK (arătînd-o printr-un gest): Ei, vedeţi cum se 
leagănă ! lată că a ieșit la iveală partea cu pricina. 
Așadar violul este dovedit. Tu, care mănînci prea 
mult, mai cu seamă dulciuri, care te lăfăiești prea 
mult în apă caldă, tu, care din pricina trindăviei 
ai pielea catifelată, tu l-ai siluit pe bietul om. 
Îţi închipui oare că, înfruntînd lumea cu asemenea 
șolduri, poţi înșela Curtea și scăpa nepedepsită? 
E vădită agresiunea premeditată cu o armă foarte 
primejdioasă. Eşti condamnată să dai Curţii calul 
șarg, pe care călărește socrul tău în locul fiului său. 
Şi acum, Ludovica, ai să vii cu mine în grajd, 
pentru ca Înalta Curte să poată cerceta locul delic- 
tului. 


(Pe Şoseaua Militară Gruzină, Azduk este 
purtat din sat în sat în jilțul său de judecător 
de către călăreţii în zale care-l însoțesc. În 
urma lui vine Şauva, cărînd o spînzurătoare, 
şi argatul, care duce cîrlanul şarg de căpăstru.) 


441 


CÎNTĂREŢUL ÎMPREUNĂ CU MUZICANŢII: 


Hci, mai lesne-o duc săracii 

Cînd pe domni i-ncurcă dracii, 

Nu le mai fură de la gură, cum tot fac. 
Trece judele cetăţii 

Cu cîntarul direplăţii, 

Cu săracii, nu cu pitacii ţine Azdak. 


De la domni ia fără teamă 

Şi dă tot, la cei de-o seamă, 
Judecata astfel dată i-e pe plac 
Dreptul-strîmbul jude trece, 
Gloata-l apără,-l petrece, 

Pentru Gruzia, un tată e-Azdak. 


(Micul convoi se îndepărtează.) 


La boieri vin pasămite 

Cu securile-ascuţite; 

Nu cu piedici ori cu predici vii de hac. 
Cu blîndeţea n-ai ce face; 

Doar securile sărace 

Fac minuni, şi în minuni credea Azdak. 


(Jilțul de judecător al lui Azdak se află într-o 
cîrciumă. Trei chiaburi stau în picioare în 
faţa lui Azdak, căruia Şauva îi aduce un pahar 
de pin. Într-un colf stă o fărancă bătrină. Uşa 
e deschisă şi ţăranii din sat privesc înăuntru 
din prag şi de afară. Un călăreț în zale stă 
de strajă, ținînd în mină stindardul regimen- 
tului.) 


AZDAK: Are cuvîntul domnul acuzator public. 
ŞAUVA: E vorba de o vacă. Acuzata ţine de cinci săptă: 

mîni în grajdul ei o vacă ce aparţine chiaburului 
Suru. S-a descoperit la ea și o şuncă furată, iar 
chiaburului Şutev i-au fost ucise niște vaci în ziua 
cînd i-a cerut acuzatei să-i dea ceca ce i se cuvine 
pentru ogorul lucrat de ca în dijmă. sie 


CHIABURII (toţi deodată): 
E vorba de şunca mea, înălţimea voastră. 
E vorba de vaca mea, înălţimea voastră. 
E vorba de ogorul meu, înălțimea voastră. 


AZDAK: Ce ai de zis, măicuţă? 

BĂTRINA: Înălţimea voastră, acum cinci săptămîni, 

într-o noapte pe la cîntători, a bătut cineva la ușa 
mea şi, cînd am deschis, am dat cu ochii de un om 
cu barbă, cu o vacă după cl, și omul mi-a spus: 
„Eu sînt sfîntul Bauditus, făcătorul de minuni, 
şi fiindcă fiul tău, măicuţă, a căzut în război, 
ţi-am adus această vacă în amintirea lui. Vezi de-o 
îngrijește cît mai bine.“ 

CHIABURII: E tîlharul Irakli, înălţimea voastră! E 
cumnatul ei, înălțimea voastră! După ce ne fură 
vitele, mai dă şi foc caselor noastre ! Să i se taie capul 
banditului! 

(De afară se aude un strigăt de femeie. Mul- 
țimea freamătă şi se dă îndărăt. Intră banditul 
Irakli, cu un topor uriaş în mînă.) 


CHIABURII: Irakli! (Îşi fac cruce.) 

BANDITUL: Bună seara, oameni buni! Un pahar de 
vodcă! 

AZDAK: Domnule acuzator public, un pahar de vodcă 
pentru oaspe. Dar cine ești? 

BANDITUL: Sînt un pustnic pribeag, înălțimea voastră, 
şi vă mulţumesc pentru milostenie. (Dă de duşcă 
paharul pe care i l-a adus Şauva.) Încă unul. 

AZDAK: Eu sînt Azdak. (Se ridică şi face o plecăciune, 
la care banditul îi răspunde tot printr-o plecăciune.) 
Curtea urează bun venit pustnicului călător. Po- 
vestește mai departe, măicuţă. 

BĂTRINA: Înălţimea voastră, în prima noapte încă nu 

> ştiam că sfîntul Banditus poate face minuni. La 
urma urmei, mă alesesem și eu cu o vacă, atîta tot. 
Dar peste cîteva zile au venit la mine într-o noapte 
niște argaţi de-ai chiaburului și au vrut să-mi ìa 
vaca. Cînd au ajuns la ușă, s-au lăsat însă păgubași 

şi au făcut cale întoarsă — şi ce să vezi? — pe cap 
le crescuseră niște cucuie cît pumnul. Atunci mi-am 
dat seama că sfîntul Banditus le-a muiat inima 
şi i-a schimbat în oameni de omenie. (Banditul 
ride cu hohote.) 

PRIMUL CHIABUR: Ştiu cu cum i-a schimbat. | 

AZDAK: E bine că ştii. Ai să ne spui şi nouă mai tirziu. 
Urmează, femeie! 

BĂTRÎNA: Înălțimea voastră, a doua minune s-a întim- 
plat cu chiaburul Şutev, care s-a făcut şi el om cum- 
secade după ce o viaţă întreagă a fost mai rău. ca 
Satana, aşa cum știe toată lumea. Totuși sfîntul 
Banditus l-a înduplecat să mă scutească de dijmă 
pentru peticul acela de pămînt. 

AL DOILEA CIA BUR. Păi dacă mi-au înjunghiat vitele 
pe cîmp! (Banditul ride.) 

BĂTRÎNA (după ce Azdak i-a făcut semn să continue): 
Şi într-o bună dimineaţă m-am trezit că-mi zboară: 
o şuncă pe fereastră în casă. M-a izbit drept în șal6 
de mai şchiopătez şi azi, după cum vedeţi, înălțimea. 
voastră. (Face cîțiva pași. Banditul ride.) Acum:Vă& 
întreb şi eu, înălțimea voastră, cînd s-a mai pomenit: 
vreodată să dăruiască cineva o şuncă unui om sărac 
și bătrîn? Ca să se întîmple așa ceva e nevoie da. 0: 
minune. : 

(Banditul începe să plingă cu hohote.) 

AZDAK (ridicîndu-se de pe scaun şi plimbindu-se încolo 
şi încoace prin faja Jiljului său): Măicuţă, cu între“ 
barea ta ai înduioșat inima judecătorului. Fii attt : 
de bună și așază-te aici. ac, 

( Bătrina se așază cu sfială pe jilţul judecă- =- 
torului, iar Azdak pe jos, cu paharul de vin: Sp di 
în mână.) 


AZDAK: 


Măicuţă, cît pe-aci să-ți spun măicuţă Gruzie,. În”. 
durerătă, 

Prădată, cu fiii duși în război, 

Adrobită în bătăi, arzînd de nădejde! 

Plîngi cînd primeşti o vită în dar, 
Şi te miri cînd nu ești lovită. 
La judecată fii milostivă cu noi, blestemaţii! 


(Urlind la chiaburi.) 


AZDAK: Mărturisiţi că voi nu credeţi în minuni, păgî- 
nilor ! Condamn pe fiecare dintre voi la cîte o amendă 
de cinci sute de piaştri pentru că n-aveţi frică de 
Dumnezeu! Afară cu voi! 


(Chiaburii se strecoară pe uşă afară.) 


AZDAK: lar tu, măicuţă, și tu, cuviosule (către bandit), 
haideţi să beţi un ulcior de vin împreună cu acuza- 
torul public și cu Azdak. 


CÎNTĂREȚUL ÎMPREUNĂ CU MUZICANȚII: 


Şi astfel frînse el legile, cum se frînge o pîine, 
Ca să aducă pe ţărmul dreptăţii poporul sărac 
Şi astfel, cei mai de jos, biata gloată, aveau un om 
în sfîrșit 
Pe care-l mituia mîna goală, îl aveau pe Azdak. 


Şi zile şapte sute și douăzeci măsură cu cîntarul lui 
strîmb, 

Toate jalbele lor, şi grăi cum doar hoţii cu hoţii 
o fac. 

Din jilţul de jude, cu parul spînzurătorii în faţă, 
Dreptatea pe drept măsluită a împărţit-o Azdalk. 


CÎNTĂREȚUL 


Dar se sfîrși cu vremea tulbure și iar se-ntoarse 
marele cneaz, 
Se-ntoarse şi soaţa guvernatorului, aducînd drep- 
i tatea lor. 
Pe mulţi îi osîndiră la moarte, şi pîrjolul cuprinse 
iar mahalaua. 
Atunci se-nspăimîntă şi Azdak. 

(Jilţul de judecător al lui Azdak sc află iarăşi 

în curtea judecătoriei. Azdak şade pe jos şi-şi 

cîrpeşte o gheati, stind de vorbă cu pauva. 

Din stradă se aude zarvă. În spatele zidului 

este purtat în ţeapă capul cneazului burdu- 
hănos.) 


AZDAK: Şauva, zilele cît le mai ai de slujit sînt numărate, 

poate chiar și clipele. Te-am ţinut cît am putut: 
mai mult în frîul aspru al cugetului care ţi-a în-: 
sîngerat gura, te-am biciuit cu temeiurile raţiunii: 
și te-am chinuit cu logica. Tu ești un om slab din: 
fire, iar cînd te prosteşte cineva cu un argument. 
viclean, te repezi să-l înghiți, căci nu te poți stăpîni.’ 
Tu ești "făcut să lingi mîna unei făpturi mai presus 
decît tine, dar vezi, asemenea făpturi pot fi foarte, 
deosebite între ele. În curînd însă, vei fi iar slobod: 
să-ți urmezi pornirile josnice, care te îndeamnă în-. 
totdeauna să. strivești sub talpa-ţi groasă capete: 
omenești. Căci a trecut vremea răzmeriţei și a tulbu- 
rărilor, așa cum e înfăţişată în cîntecul de răs- 
coală pe care îl vom mai cînta acum o dată impreună; 

în amintirea acestor timpuri cumplite; stai jos: 
şi vezi să nu păcătuiești împotriva melodiei. Nu-ţi 
fie teamă, îl putem cînta fără grijă, căci are un refren. 
care place multora. (Ciîntă.) 


Soră, trage-ţi vălul pe faţă, 
Frate, ia cuțitul în mînă, timpul a ieșit din făgaș, 
Cei mari jelesc, se bucură amăriţii. 
Orașul vuiește de strigăt: 
Să izgonim dintre noi pe boieri! 
Cu sila să intre mulțimea în dregătorii și să rupă. 
izvoadele  iobăgiei;; 
Domnii sînt prinşi în jug, iar cei ce n-au avut 
parte de soare ies la lumină. 
Lacrele de abanos din biserici sînt sfărîmate, 
Şi din minunatul lemn de Sesnem se taie scînduri. 
de pat. 


Flămînzii de ieri au azi hambarele pline; cine 
| cerşea un pumn de făină 


Azi împarte bucate. 


ŞAUVA: Of, of, of, of. 
AZDAK: Unde ești, generale? Fă ordine, rogu-te! 


Nu mai recunoştipe fiul celui cu vază; copilul stă- 
pînei ajunge fiul roabei. 

Sfetnicii au și început să-și caute adăpost în șuri. 
Cine-nnopta pînă ieri afară, rezemat de-un zid, 

Azi se lăfăieşte în pat. 

Cine viîslea într-o luntre are azi corăbii; degeaba 

Vă zgîiți după ele, voi, foștii stăpîni, 

Căci astăzi nu mai sînt ale voastre. 

Cinci argaţi sînt trimiși de stăpîni încotrova; ei 

îi răspund: 
De astăzi mai du-te şi singur, 
Căci noi am ajuns la liman. 


ŞAUVA: Of, of, of, of. 

AZDAK: „Unde ești, generale? Fă ordine, rogu-te!“ Da, 
era cît pe-aci să ajungem și noi la liman, dacă ar 
mai fi zăbovit cîtva timp ăștia cu rînduiala lor. 
Acum însă, marele cneaz, pe care eu, ca un bou ce 
sînt, l-am scăpat cu viaţa, s-a întors în capitală 
cu o armată pusă la dispoziţie de persani, ca să rein- 
staureze ordinea lui. Mahalaua a și început să ardă. 
Adu-mi cartea cea groasă, pe care șed de obicei. 
(Sauva îi aduce cartea de pe jilțul de judecător, 
iar Azdak o deschide.) Asta-i pravila şi tu ești martor 
că am folosit-o întotdeauna. Ia s-o răsfoiesc, să văd 
ce or să-mi bage ăștia de vină. Că de, pe toţi săracii 
i-am lăsat să-mi scape printre degete şi asta o să mă 
coste scump. Fiindcă am sprijinit sărăcia ca să 
poată merge înainte pe picioarele ei slăbănoage, 
or să mă spînzure pentru beţie. Prea m-am uitat în 
punga bogaților și asta nu se iartă. Nu mă pot as- 
cunde nicăieri, căci nu-i om să nu mă cunoască, 
fiindcă pe toţi i-am ajutat. 

ŞAUVA: Vince cineva. 

AZDAK (rămîne o clipă în picioare, înlemnit de spaimă, 
apoi se îndreaptă spre Jilt, clătinîndu-se): S-a isprăvit: 
Dar n-am de gînd să fac pe eroul de hatîrul nimănui, 
Te rog în genunchi, fie-ţi milă de mine, nu mă părăsi, 
sînt mort de spaimă! 


(Apare Natella Abaşvili, soția guvernatorului, 
însoțită de aghiotant şi de un călăreț în zale.) 


SOȚIA GUVERNATORULUI: Ce fel de om e judecătorul, 
Salva? 

AZDAK: Un om plin de bunăvoință, înălțimea voastră, 
gata oricînd să vă slujească. 

AGHIOTANTUL: Natella Abașşvili, soţia răposatului 
guvernator, s-a întors chiar acum din pribegie 
și îşi caută fiul, pe Mihail Abaşvili, în vîrstă de 
doi ani. Ea a allat că o fostă slujnică i-a răpit 
copilul și l-a ascuns în munţi. - 

AZDAK: E de ajuns să porunciţi, și copilul va fi găsit, 
să trăiţi! 

AGHIOTANTUL: Se pare că femeia dă copilul drept al ei. 

AZDAK: Atunci i se va tăia capul, să trăiţi! 

AGHIOTANTUL: Asta-i tot ce am avut de spus. 

SOŢIA GUVERNATORULUI (plecînd): Nu-mi place omul 
ăsta. 

AZDAK (o însoţeşte pînă la uşă, făcîndu-i temenele): Să 
trăiţi, înălțimea voastră, porunca înălțimii voastre 
va fi îndeplinită. 

CERCUL DE CRETĂ. 


CÎNTĂREŢUL: 


Acum ascultați ce s-a petrecut la judecată, 
Şi cum s-a hotăr ît cinc-i mama adevărată 
Prin vestita încercare a cercului de cretă. 


bă 

(Curtea judecătoriei din Nukha. Ciţiva că- 
lăreţi în zale intră ducîndu-l pe Mihail 
de mînă şi numaidecit ies cu toţii prin fund. 
Un călărej în zale, cu sulița întinsă, o oprește 
pe Gruşa în poartă şi n-o lasă să intre decit 
după ce copilul a fost scos din curte. Gruşa e 
întovărăşită de bucătăreasa cea grasă, care 
slujise şi ea la Curtea fostului guvernator A baş- 
vili. Din depărtare se aude larmă şi se vede 
lumina roşie a unui incendiu.) 


GRUŞA.: E un flăcău și jumătate, știe să se şi spele singur. 

BUCĂTĂREASA: Din fericire ai de-a face cu Azdak, și 
nu cu un judecător adevărat. E un beţivan fără pe- 
reche și habar n-are de lege; pînă și pe tîlhari i-a 
scos basma curată. Ăsta le încurcă pe toate şi, cum 
nu se mulţumeşte niciodată cu mita pe care i-o dau 
bogaţii, mai are și cîte unul de-ai noștri norocul 
să scape cu bine din mîna lui. 

GRUŞA: De-ar da și peste mine norocul ăsta, că altfel 
nu știu ce m-aş face. 

BUCĂTĂREASA : Taci, nu cobi. (Îşi face cruce.) Eu cred 
că ar fi mai bine să spun la repezeală o rugăciune: 
poate ne ajută Dumnezeu să fie beat judecătorul. 


(Se roagă în tăcere, mişcîndu-și numai buzele, în 
timp ce Gruşa îşi roteşte privirea prin curte, doar- 
doar o zări copilul.) 


BUCĂTĂREASA: Un lucru nu pricep: de ce ăi fi ţinînd 
mortiş să păstrezi copilul, dacă nu-i al tău, și încă 
pe vremurile astea? 

GRUŞA: Ba e al meu, doar eu l-am crescut. 

BUCĂTĂREASA: Nu te-ai gîndit oare niciodată ce are 
să se întîmple dacă se întoarce dînsa? 

GRUŞA: La început m-am gîndit că o să i-l dau înapoi, 
iar mai tîrziu mi-am zis că n-o să se mai întoarcă. 

BUCĂTĂREASA : La urma urmei, şi o haină de împrumut 

„îţi ţine cald, nu-i așa? (Gruşa încuviinţează din cap.) 
Sînt gata să jur tot ce vrei, fiindcă te ştiu cît ești 

de cumsecade. ( Repetă ca o lecţie învățată pe de rost. ) 
Mi-l dăduse mie în grijă şi îmi plătea cinci piaștri 
pe lună, dar de Paști, în seara cînd au început tul- 
burările, Grușa a venit să și-l ia. (Îl zărește pe os- 
taşul Hahava, care se apropie de ele.) Mare păcat 
ţi-ai făcut cu Simon! Am stat de vorbă cu el: 
Nici pînă azi n-a priceput bietul om ce s-a întîmplat, 

GRUŞA (care nu l-a văzut pe Simon): Nu mi-e gîndul 
la el acum, dacă nu pricepe nimic, să fie sănătos. 

BUCĂTĂREASA: Că nu-i al tău copilul, asta a înţeles 
el. Dar că te-ai măritat, că n-o să mai fii liberă 
pînă ce moartea nu te va despărţi de bărbatul tău — 
cu gîndul ăsta nu se poate împăca. 


(Gruşa îl zăreşte pe Simon şi îl salută.) 


SIMON (încruntat): Aş vrea să-ţi spun ceva, femeie: 
m-am hotărît să jur că eu sînt tatăl copilului. 
GRUŞA (în şoaptă): E frumos din partea ta, Simon; 
SIMON: Totodată ţin să afli că prin aceasta nu ne luăm. 
nici un fel de îndatoriri unul față de celălalt. 
BUCĂTĂREASA: Asta-i de prisos. Ştii prea bine că e. 

căsătorită. 

SIMON: E treaba ei, pe mine nu mă privește. 

(Apar doi călăreţi în zale.) 

CĂLĂREȚII ÎN ZALE: Unde-i judecătorul? L-a văzut. 
cineva pe judecător? 

GRUŞA (care s-a întors şi şi-a acoperit obrazul): Stai. în 
faţa mea. N-ar fi trebuit să viu la Nukha. Ce mă 
fac dacă mă pomenesc față-n faţă cu acel călăreț: 
în zale, pe care l-am izbit în cap.. 


UNUL DINTRE CĂLĂREȚII ÎN ZALE (care a adus copilul. 
se apropie de ceilalţi doi): Judecătorul nu-i aici, 


(Cei doi călăreți în zale continuă să-l caute.) d 


BUCĂTĂREASA: Sper că n-o fi păţit ceva. Cu altul n-ai 
sorți de izbîndă nici cît negru sub unghie. i 


(Se apropie un alt călăreț în zale.) 

CĂLĂREȚUL ÎN ZALE (care întrebase de judecător, ti 
raportează celui nou venit): Acolo nu-s decît doi 
bătrîni şi un copil. Judecătorul s-a făcut nevăzut. 

CELĂLALT CĂLĂREȚ ÎN ZALE: Mai caută-l! 


(Primii doi călăreţi în zale ies în grabă, iar 

cel de al treilea rămîne pe loc. Deodată Gruşa 

scoate un strigăt. Călărețul în zale se întoarce: 

e chiar caporalul, care are acum faţa brăzdată 
de un semn mare.) 


CĂLĂREȚUL ÎN ZALE DE LA POARTĂ: Ce s-a întîmplat 
Şotta? O cunoşti pe femeia asta? 

CAPORALUL (după ce o priveşte lung): Nu. 

CĂLĂREȚUL ÎN ZALE: E învinuită de a fi răpit copilul 
lui Abașvili. Dacă știi ceva în legătură cu asta, e 
rost.să te îmbogăţeşti, Şotta. 


(Caporalul pleacă suduind.) 


BUCĂTĂREASA: El era? (Gruşa încuviinţează dînd din 
cap.) Cred c-o să-și ţină gura. Altfel ar trebui să 
recunoască și că a urmărit copilul ca să-l ucidă. 

GRUŞA (oftind uşurată): Era cît pe-aci să şi uit că am 
scăpat copilul din ghearele lor... 


(Intră soția guvernatorului, însoțită de aghio- 
tant şi de doi avocaţi.) 

SOŢIA GUVERNATORULUI: Slavă Domnului, nu-i lume 
pe aici. Nu pot suferi mirosul gloatei; mă apucă 

. migrena. | 

PRIMUL AVOCAT: Stimată doamnă, vă rog să fiți cu 
mare băgare de seamă, să vă cîntăriţi bine fiecare 
cuvînt, atîta timp cît judecătorul n-a fost încă 
schimbat. 

SOȚIA GUVERNATORULUI: Bine, dar n-am spus încă 
nimic, Illo Şuboladze. Eu iubesc poporul cu jude- 
cata lui simplă, dreaptă, dar ce să fac dacă nu-i 
pot suporta mirosul... 

AL DOILEA AVOCAT: Cred că n-o să asiste aproape 
nimeni la proces. Populaţia stă ascunsă în casă 

tu uşile încuiate, din pricina tulburărilor de la 
mahala. 

SOȚIA GUVERNATORULUI: Asta-i hoaţa? 

PRIMUL AVOCAT: Stimată Natella Abaşvili, vă rog să 
vă abțineţi de la orice injurie, pînă ce vom fi siguri 
că marele cneaz a numit un nou judecător și că am 
scăpat de cel în funcţie, care este cea mai josnică 
făptură ce a purtat vreodată haină de magistrat. 
lar după cum vedeţi și dumneavoastră, lucrurile 
par să se şi îndrepte. 


(Ciţiva călăreţi în zale intră în curte.) 


BUCĂTĂREASA: Cucoana ţi-ar smulge părul din cap 
fâră multă vorbă, dacă n-ar şti că Azdak ţine cu 
cei de jos. El judecă oamenii după ochi. 


(Doi călăreți în zale leagă o fringhie de un 
stîilp. Azdak este adus în curte cu cătuşe la 
mâini, urmat de Şauva, de asemenea cu mîi- 
nile în cătuşe. După ei vin cei trei chiaburi.) 


UN CĂL.ĂREȚ ÎN ZALE : Ai încercat să dai bir cu fugiţii, ai? 
(Îl loveşte pe Azdak.) 


UN CHIABUR: Scoateţi-i haina de judecător înainte de 
a-i pune ștreangul la gît! 


(Călăreții în zale şi chiaburii smulg de pe 

Azdak haina de Judecător, scoţind la iveală 

zdrenţele pe care acesta le poartă pe dedesubt. 
Apoi unul dintre ei îl îmbrînceşte.) 


UN CĂLĂREȚ ÎN ZALE (împingîndu-l spre altul): Vrei 
să strîngi dreptatea în braţe? Na, ţine-o! 


(Strigind „Ia-o tul“, „Mie — nu-mi trebuie“, 

călăreţii în zale îl îmbrîncesc pe Azdak de 

la unul la altul, pînă ce acesta se prăbuşeşte; 

apoi îl ridică di jos cu brutalitate şi-l tîräsc 
la spinzurătoare.) 


SOȚIA GUVERNATORULUI (care a bătut din palme ca 
o apucată tot timpul cît a durat acest „joc cu mingea“). 
Omul ăsta mi-a fost antipatic de cum l-am văzut. 

AZDAK (plin de sînge, gifiind): Nu mai văd nimic, 
daţi-mi o cîrpă să mă şterg la ochi. 

CĂLĂREȚII ÎN ZALE: Ce vrei să vezi? 

AZDAK: Pe voi, cîinilor. (Îşi şterge cu cămaşa ochii 
plini de singe.) Noroc, cîinilor! Ce mai faceţi, 
potăilor? Cum e în lumea voastră cîinească, miroase 
bine a stîrv, ai? Aveţi iarăși o cizmă de lins, ai? 
Vă sfîșiaţi iarăși între voi, javrelor? 

(Un sol călare, plin de praf, a intrat în curte 
împreună cu un caporal. Scoate dintr-o geantă 
de piele nişte hirtii, din care alege una.) 


SOLUL: Vă aduc un ordin din partea marelui cneaz, cu 
privire la noile numiri. 

CAPORALUL (răcnind): Linişte! Drepţi! (Toţi încre- 
menesc.) 

SOLUL: lată ce scrie aici despre noul judecător: Este 
numit judecător acela datorită căruia a fost salvată 
viaţa unui om de cea mai mare însemnătate pentru 
țară, şi anume Azdak din Nukha. Este aici? 

ŞAUVA (arătîndu-l pe Azdak): Iată-l colo, lîngă spîn- 
zurătoare, să trăiţi! 

CAPORALUI. (răcnind): Ce se petrece aici? 

UN CĂLĂREȚ ÎN ZALE: Am onoarea să raportez că înăl- 
ţimea sa a mai fost o dată judecător. Dar acești 
chiaburi l-au dat în vileag, arătînd că-i un dușman 
al marelui cneaz. 

CAPORALUL (arătind spre chiaburi): Duceţi-i! (Chiaburii 

` sînt scoşi afară, în ciuda protestelor lor vehemente.) 
Aveţi grijă ca de acum înainte nimeni să nu mai 
îndrăznească să supere pe înălțimea sa. (Iese îm- 
preună cu solul.) 

BUCĂTĂREASA (către Şauva): Să sperăm c-o fi văzut 
şi judecătorul cum se mai bucura dumneaci, cînd 
au tăbărît pe el. 

PRIMUL AVOCAT: E o catastrofă! 

(Azdak, care leşinase, e coborit de pe spin- 
zurătoare. Cînd îşi vine în fire, i se pune 
iarăşi pe umeri haina de judecător şi, în cele 
din urmă, clătinîndu-se, iese din ceata călă- 
reţilor în zale, care îl înconjuraseră.) 


CĂLĂREȚII ÎN ZALE: Să nu ne-o luaţi în nume 
de rău, înălțimea voastră! Ce doriţi, înălțimea. 
voastră? 

AZDAXK : Nimic. Am ajuns un cîine, ca și voi. Ce-aș putea 
să mai doresc? Poate doar o cizmă de lins. (Către 
Şauva.) Ție să ţi se dea drumul. (I se scot lui Şauva 
cătuşele de la miini.) Adu-mivin dinăla roşu, dulce. 
(Sauva iese.) Voi ștergeţi-o, căci am un caz de 
judecat. (Călăreţii în zale ies. Şauva se întoarce cu 
un ulcior de vin. Azdak bea pe nerăsuflate.) Pune-mi 
ceva sub șezut! (Şauva aduce codul de legi şi îl pune 
pe jilțul de judecător. Azdak se aşază.) Primesc! 
(Pe fețele pirîtorilor, care stăteau îngrijoraţi la sfat, 
apare un zîmbet de uşurare şi mulțumire. Încep să 
şușotească cu însufleţire între ei.) 

BUCĂTĂREASA: .Vai de mine! 

SIMON: Vorba aceea: „Nu cu rouă se umple fîntîna“.: 

AVOCAŢII (apropiindu-se de Azdak, care se ridică nerăb- 
dător): E un caz de-a dreptul ridicol, înălțimea 
voastră. Partea adversă a răpit copilul și refuză să-l 
dea înapoi. i 

AZDAK (cu mîna întinsă spre ei şi cu capul întors spre 
Gruşa): Încîntătoare făptură! (Cînd simte banii 
în palmă se aşază mulțumit.) Acum să începem 
dezbaterile. Vă rog să-mi spuneţi numai şi numai 
adevărul. (Către Gruşa.) Mai cu seamă tu. ^> ` 

PRIMUL AVOCAT: Înaltă Curte, din sînge apă nu se 
face, după cum spune poporul. Această vorbă 
înţeleaptă din bătrîni... SE: 

AZDAK: Curtea dorește să știe care este onorariul avo=: 
catului. Esi 

PRIMUL AVOCAT (mirat): Poftim? (Azdak zîmbindusi 
prietenos, îşi freacă degetul mare de arătător.) Aha! 

Cinci sute de piaștri înălțimea voastră, ca să răs- 
pund la această întrebare ciudată a Curţii. 

AZDAK: Aţi auzit? Dumncalui i se pare ciudată între- 
barea. Am pus-o fiindcă vă ascult cu totul altfel, 
ştiind că am de-a face cu un avocat scump 
plătit. 

AVOCATUL (înclinîndu-se): Vă mulţumesc, înălțimea 
voastră. Înaltă Curte! Nu există pe lume legături 
mai strînse decît cele de sînge. Oare se poate închipui 
o dragoste mai puternică decît cea dintre o mamă 
şi copilul ei? Poate fi despărțită o mamă cu forţa 
de pruncul ei? Înaltă Curte! Mama l-a zămislit în 
siînta înfiorare a dragostei, l-a purtat în trupul ei, 
l-a hrănit cu sîngele ci și l-a născut în dureri. Înaltă 
Curte ! Se știe că pînă şi tigroaica cea crudă, atunci 
cînd își pierde puiul, rătăcește fără odihnă prin 
munți în căutarea lui, slabă ca o umbră, din pricina 
durerii. Însăși natura... 

AZDAK (întrerupîndu-l, către Gruşa): Ce poţi răspunde 
la toate cîte a spus şi cîte mai are de spus domnul 
avocat? 

GRUŞA: Copilul e al meu. 

AZDAK: Asta-i tot? Sper că ești în stare s-o și dovedești. 
În orice caz te sfătuiesc să-mi spui drept de ce 
socotești că trebuie să-ţi dau ţie copilul. 

GRUŞA: Doar eu l-am crescut, cum m-am priceput mai 
bine, după cum m-a îndemnat cugetul. Totdeauna 
i-am făcut rost de mîncare, oricît mi-a fost de greu. 
De cele mai multe ori i-am găsit și un adăpost, 
şi cîte ponoase am mai tras din pricina lui, ca să 
nu mai vorbesc de banii pe care i-am cheltuit. 
N-am precupeţit nimic și nu m-am cruțat de fel. 
Am învăţat copilul să fie prietenos faţă de oricine 
şi l-am obișnuit de pe acum cu munca, firește atît 
cît îl ajută puterile, vedeţi doar cît e de mic. 

AVOCATUL: Înălţimea voastră, e semnificativ faptul că 
inculpata nici măcar nu invocă vreo legătură de 
sînge între ea şi copil. 

AZDAK: Curtea va ţine seama de acest lucru. 

AVOCATUL: Vă mulţumesc, Înălţimea Voastră. Îngă- 
duiţi unei femei copleșite de durere, care şi- a pierdut 
soţul şi acum mai este ameninţată să- Și piardă şi 
copilul, să vă adreseze cîteva cuvinte. Stimată 
Natella Abașvili... 

SOȚIA GUVERNATORULUI (cu glas înăbuşit): O soartă 
cumplită mă sileşte azi să vă rog, domnule judecător; 
să-mi dați înapoi copilul meu iubit. Cred că nu-i 
nevoie să vă descriu chinurile unei mame căreia 
i s-a răpit tot ce are mai drag, zbuciumul ei, nopțile 
nedormite... 

AL DOILEA AVOCAT (izbucnind): E nemaiauzit cîte 
umilințe a trebuit să îndure biata femeie! A fost 
oprită să intre în palatul soțului ei, i s-a pus 
poprire pe toate veniturile moșiilor, spunîndu-i-se 
cu nepăsare că totul revine moștenitorului. Așadar, 
fără copil este legată de mîini și de picioare, nu 
poate întreprinde nimic, nu-și poate plăti nici 
măcar avocaţii! (Către primul avocat, care, îngrozit 
de izbucnirea lui, îi face semne desperate să tacă.) 
Lasă, dragă Illo Şuboladze, la urma urmei de ce 
n-am spune răspicat că sînt în joc moşiile familiei 
Abaşvili? 

PRIMUL AVOCAT: Te rog, stimate Sandro Oboladzel 
Altfel ne-am înţeles noi... (Către Azdak.) Fără 
îndoială că prin hotărîrea judecătorească se va 
stabili, între altele, dacă onorata noastră clientă 
va putea dispune de întinsele moșii ale familiei 
Abașvili.. Intenţionat am spus „între altele“, căci 
pe primul plan trebuie să stea tragedia umană a 
unei mame, așa cum pe drept cuvînt a arătat Natella 
Abașvili la începutul zguduitoarei sale expuneri. 
Chiar dacă Mihail Abașvili n-ar fi moștenitorul unor 
întinse moșii, el ar rămîne totuşi copilul mult- 
iubit al clientei noastre! 

AZDAK: Nu e nevoie să .stăruiţi! Curtea e adînc impre- 
sionată de menţionarea moșiilor, socotind-o: un 
argument cît se poate de omenesc. 

AL DOILEA AVOCAT: Vă mulţumesc, Înălțimea Voastră. 
n orice caz, dragă Illo Şuboladze, noi putem dovedi 
că persoana care a luat copilul cu forţa nu este 
mama acestuia! Îngăduiţi-mi să înfăţişez Curţii 
faptele ca atare. Printr-un concurs de împrejurări 
nenorocit, copilul, Mihail Abașvili, a rămas la 
Nukbha, atunci cînd maică-sa a fost nevoită să fugă 
din oraş. Grușa, pe vremea aceea ajutoare de bucătă- 
reasă la palat, se afla în duminica aceea de Paști 
la faţa locului şi a fost văzută învîrtindu-se în jurul 
copilului. 

BUCĂTĂREASA: Păi dacă dumneaei nu se gîndea decît 
ce rochii să-și mai ia! 

AL DOILEA AVOCAT (imperturbabil): După vreun an, 
Grușa a apărut într-un sat din munţi cu un copil 
şi acolo s-a căsătorit cu... 

AZDAK: Cum ai ajuns în satul acela de munte? 

GRUŞA : Pe jos, Înălţimea Voastră, iar copilul era al meu. 

SIMON: Eu sînt tatăl lui, Înălţimea Voastră. 

BUCĂTĂREASA: Îmi fusese dat mie în grijă, Înălţimea 
Voastră, pentru cinci piaștri pe lună. 

AL DOILEA AVOCAT: Bărbatul acesta e logodnicul Gruşei, 
Înaltă Curte, așa că mărturia lui nu poate fi luată 
în considerare. 

AZDAK: Tu ești cel cu care s-a căsătorit în satul acela 
de munte? 

SIMON: Nu, Înălţimea Voastră. Ea s-a măritat cu un 
ţăran. 

AZDAK (făcîndu-i semn Gruşei să se apropie): De ce? 
(Arătînd spre Simon.) Nu e bun de nimic în pat? 

__ Spune adevărul. 

GRUŞA: Între noi lucrurile n-au ajuns atît de departe. 
M-am măritat numai de dragul copilului, ca să 
aibă un adăpost. (Arătindu-l pe Simon.) El era 

| plecat în război, Înălțimea Voastră. 

AZDAK: Şi acum s-a întors iar la tine, așa-i? 

GRUŞA (cu ciudă): Acum nu mai sînt liberă, Înălțimea 

< Voastră, 

SIMON: Aş dori să sc consemneze că... 

AZDAK: Vrei să spui că e un copil din flori? (Văzind 
că Gruşa nu răspunde.) Să-ţi mai pun o întrebare: 
ce fel de copil este, un golan și un nepricopsit, sau 
e moștenitorul unui neam nobil și bogat? 

GRUŞA (furioasă): E un copil ca toţi copiii. 

AZDAK: lată ce vreau să știu: ai văzut la el de mic 
trăsături mai delicate? 

GRUŞA: Eu n-am văzut decît năsucul lui. 

AZDAK: Aşa, n-ai văzut decit năsucul lui. Socotese 
răspunsul tău de cea mai mare importanţă. Se 
povesteşte despre mine că odată, înainte de a rosti 
o hotărîre, m-am apropiat de un boschet de tran- 
dafiri ca să-i miros florile. Ce să-i faci, pe vremuri 
de astea trebuie să recurgi la asemenea tertipuri. 
Acum să încheiem cît mai degrabă. M-am săturat 
să tot ascult minciunile voastre. (Către Gruşa.) 
Mai cu seamă pe ale tale. Îmi închipui eu (către 
grupul inculpaţilor) cum aţi încurcat voi iţele ca 
să mă trageţi pe sfoară. Las” că vă ştiu eu ce pra- 
matii sînteţi. 

GRUŞA (izbucnind): Cred și eu că sînteţi grăbit să 
încheiaţi mai repede, după ce am văzut cu ochii 
mei cum ați luat mită! 

AZDAK: Ține-ţi gura! Da’ ce, de la tine am luat? 

GRUŞA (deşi bucătăreasa încearcă s-o oprească): N-aţi 
luat fiindcă n-am de unde să vă dau. 

AZDAK: Într-adevăr, dac-aş aștepta să capăt ceva de 
la niște nepricopsiţi ca voi, aş putea să mor de 
foame. Dreptate știți să cereţi, dar de plătit nu 
vreţi să plătiţi! Cînd se duce omul la măcelar, știe 
că trebuie să-i plătească, numai la judecător vine 
ca la pomană. 

SIMON (cu glas tare): Vorba aceea: „Din coadă de pore 
nu faci sită de mătase!“ 

AZDAK (înfruntindu-l la rîndul său cu însuflețire): „Mai 
bine să fii un măgar viu decît un leu mort!“ 

SIMON: „Frumoasă zi, n-ai vrea să mergem la pescuit? 
— o tot îmbia pescarul pe rîmă.“ 

AZDAK: „Eu singur sînt stăpîn pe soarta mea — zise 
argatul — și-și tăie un picior.“ 

SIMON: „Vă iubesc ca un părinte — zise ţarul către 
mujici — și porunci să i se taie capul ţareviciului.“ 

AZDAK: „Ce-și face prostul singur, nici dracul nu-i 
face.“ 

SIMON: Dar „şi prostul, pînă nu-i fudul, nu-i şade bine!“ 

AZDAK: Te condamn la o amendă de zece piaștri pentru 
ultragiu adus Curţii, ca să înveţi ce înseamnă 
justiţia. 

GRUŞA : Halal justiţie! Pe noi ne iei în răspăr fiindcă nu 
sîntem subțiri și nu umblăm cu vorbe meşteșugite 
ca dumnealor, cu avocaţii lor plătiţi. 

AZDAK: Aşa-i. Voi prea sînteţi neciopliţi. De aceea e 
şi drept să vi se dea la cap. 

GRUŞA: Ne cauţi pricină numai fiindcă vrei să-i dai 
copilul dumneaei, care e prea subţire ca să-și fi 
murdărit vreodată mîinile schimbîndu-i scutecele! 
Văd eu că te pricepi la justiţie ca și mine, habar 
n-ai! 

AZDAK: Cred că e ceva adevărat în ceea ce spui. Carte 
prea multă nu știu eu, și vezi bine că sub haina 
de judecător port niște pantaloni zdrenţuiţi. Toţi 
banii mi se duc pe mîncare şi pe băutură, că de, 
am fost crescut de călugări. Dar, ce mai tura-vura, 
te condamn şi pe tine la o amendă de zece piaștri 
pentru ultragiu adus Curţii. Afară de asta, eşti 
o proastă că mă întărîţi, în loc să-mi faci ochi dulci 
și să-ţi legeni şoldurile, ca să mă cîştigi de partea 
ta. Pentru asta îţi urc amenda la douăzeci de piaștri. 

GRUŞA : Chiar de-ar fi s-o ridici la treizeci, tot am să-ţi 
spun ce cred despre felul cum faci dreptate, beţi- 
vanule! După ce te-ai cocoţat ca scroafa în copac, 
mai și îndrăznești să vorbeşti cu mine ca un boier? 
Cînd te-a făcut maică-ta, nu s-a gîndit că într-o 
zi ai s-o lovești peste mînă cînd o lua un pumn de 
mei de la altul, ca să nu moară de foame! Şi apoi 
nu ţi-e rușine cînd mă vezi cum tremur în faţa ta? 
Eşti argatul lor, fiindcă te-au cumpărat ca să nu-și 

piardă casele pe care le stăpînesc prin furt; de 
cînd au ajuns ploșniţele stăpîne peste case? Dar ia 
seama: dacă tu nu te-ai fi vîndut bogaţilor, ca să-i 
aperi, ăștia n-ar putea să ne ia bărbaţii cu sila în 
război ca să moară pentru ei. 


(Azdak s-a ridicat; faţa începe să i se lumineze. 

Loveşte în masă cu ciocanul lui de judecător, 

ca şi cum ar vrea să facă linişte, dar fără prea 

multă convingere. Cind Gruşa îl ocărăşte din 

-ce în ce mai tare, el bate cu ciocanul în ritmul 
cuvintelor ei.) 


GRUŞA: N-am nici un pic de respect pentru tine! În 
ochii mei nu preţuieşti mai mult decît un hoţ sau 
un tîlhar de drumul mare, care își face de cap fiindcă 
are un cuţit la brîu. Nu mă-ndoiesc că poţi să-mi 
iei copilul, dar, cu toate astea, îţi spun de la obraz: 
într-un post ca al tău ar trebui să fie numiţi numai 
ucigași de rînd și cămătari, şi drept pedeapsă să fie 
puși să-și judece semenii, căci asta e o osîndă mai 
grea decît spînzurătoarea. 

AZDAK (aşezindu-se): Acum ai să plătești treizeci de 
piaștri amendă. N-am de gînd să mai mă iau la 
harţă cu tine ca la cîrciumă, căci mi se duce de 
rîpă demnitatea 'de judecător. De altfel, mi-a 
pierit şi cheful să mă mai ocup de cazul tău. Unde 
sînt cei doi soţi care vor să se despartă? (Către 
Sauva.) Să vină încoace. Procesul acesta îl suspend 
pentru un sfert de oră. 

PRIMUL AVOCAT (în timp ce Şauva iese): Nici nu mai 
e nevoie să intervenim, stimată doamnă. Procesul 
nostru e ca și cîştigat. 

BUCĂTĂREASA (către „Gruşa): Tu ești de vină că e atit 
de pornit împotriva ta. Acum o să- ţi ia copilul, 
fără doar şi poate. 

SOȚIA GUVERNATORULUI: Şauva, dă-mi sticluța de 
săruri, că mă apucă migrena. 


(Intră un moșneag cu baba lui.) 

AZDAK: Primesc. (Bătrînui nu înțeleg.) Aud că vreţi 
să vă despărțiți. De cîtă vreme trăiţi împreună? 
BĂTRINUL: De patruzeci de ani, Înălțimea Voastră. 

AZDAK: Şi pentru ce vreţi să vă despărțiți? 

BĂTRÎNUL: Fiindcă nu ne putem suferi unul pe altul, 
Înălţimea Voastră. 

AZDAK: De cînd? 

BĂTRINUL: Dintotdeauna, Înălţimea Voastră. 

AZDAK: Trebuie să mă mai gîndesc. Am să mă pronunţ 
după ce termin cu primul caz. (Şauva se E 
cu ei în fundul scenei.) Să fie adus copilul. (Îi 
face semn Gruşei să se apropie, se upleacă spre ea, 
vorbindu-i cu un ton destul de prietenos.) Văd că nu 
eşti lipsită de simţul dreptăţii. Nu te cred, femeie, 
cînd pretinzi că este al tău copilul, dar, presupunînd 
'că ar fi al tău, n-ai vrea să fie bogat? Pentru asta 
ar fi destul să mărturisești că nu este al tău. Şi 
numaidecît ar ajunge stăpînul unui palat şi ar avea 
o herghelie întreagă de cai în grajdurile sale, o 
ceată mare de cerșetori la poarta lui, o mulţime de 
ostași în slujba sa și curtea plină de oameni cu jalbe. 
Nu-i așa? Ce-mi poţi răspunde la asta? Nu vrei să-l 
vezi bogat? 


(Gruşa tace.) 


CÎNTĂREȚUL: Ascultaţi acum ce gîndea ea mînioasă, 
dar nu rostea. 


(Începe să cînte.) 


Ai călca pe cei mărunți, 
Că de aur ţi-s condurii! 

Tu faci rău și te încrunţi; 
Creţuri faci în jurul gurii. 


Piatră închizi în pieptul tău, 
Şi e greu din cale-afară. 
Cît de greu e să faci rău 
De din zori şi pînă-n seară! 

Nu îlămînzii care pier, 
Foamea o să te-nfioare; 
Şi nu soarele pe cer, 
Întunericul mai mare. 


AZDAK: Mi se pare că te înţeleg, femeie. 
GRUŞA : Nu-l dau nimănui. Eu l-am crescut și s-a învăţat 
cu mine. 


( Şauva aduce copilul.) 


SOȚIA GUVERNATORULUI: Umblă în zdrenţe! 

GRUŞA:: Nu-i adevărat. Nu mi-au dat răgaz să-i pun 
barem o cămășuță mai bună pe el. 

SOȚIA GUVERNATORULUI: A fost ţinut într-o cocină 
de porci! 

GRUŞA (furioasă): Porci sînt alţii, nu cu. De ce ţi-ai 
părăsit copilul? 

SOŢIA GUVERNATORULUI: Îţi arăt eu ţie, necioplito! 
(Vrea să se repeadă la Gruşa, dar avocaţii o opresc.) 
E o hoaţă de rînd! Să fie biciuită pe loc! 

AL DOILEA AVOCAT (astupîndu-i gura cu palma): Sti- 
mată Natella Abașvili! Ne-aţi făgăduit... Înălțimea 
Voastră, starea nervoasă a reclamantei... 

AZDAK: Ascultă, reclamantă, și tu, inculpată! Curtea 
a cercetat cazul vostru, dar n-a izbutit să se lămu- 
rească care din voi este mama copilului. E datoria 
mea de judecător să predau copilul mamei sale ade- 
vărate. De aceea am să vă pun pe amîndouă la în- 
cercare. Şauva, ia o bucată de cretă și desenează un 
cere pe jos. (Şauva desenează cu creta un cerc.) 
Pune copilul la mijloc. (Şauva îl pune în cerc pe 
Mihail, care îi zimbeşte Gruşei.) Reclamantă şi 
pîrîtă, apropiaţi-vă amîndouă de cerc. (Soţia guver- 
natorului şi Gruşa se apropie de cerc.) Luaţi copilul 
de cîte o mînă. Mama cea adevărată va avea destulă 

= putere să-și tragă copilul din cerc. 

AL DOILEA AVOCAT (grăbindu-se să intervină): Înaltă 

` Curte, am o obiecţiune de ridicat: soarta întinselor 
moșii ale familiei Abașvili, care e strîns legată de 

acest copil în calitatea lui de moștenitor, nu poate fi 
hotărîtă printr-o astfel de luptă fără noimă. La acea- 
sta se mai adaugă și considerentul că mandatara 
mea nu dispune de forţe egale cu ale părţii adverse, 
obişnuită cu munca fizică. 

AZDAK: Pare să fie destul de bine hrănită. Trageţi! 


(Soţia guvernatorului trage copilul din cerc 
spre ea. Grușa îi dă drumul şi rămîne abătută. ) 


PRIMUL AVOCAT (felicitînd-o pe soţia guvernatorului): 
Nu v-am spus eu că din sînge apă nu se face?! 
AZDAK (către Gruşa): Ce-i cu tine? Nici nu l-ai tras 

măcar. 

GRUŞA: Nu l-am prins bine de mînă. (Fuge la Azdak.) 
Înălţimea Voastră, retrag tot ce am spus împotriva 
dumneavoastră și vă cer iertare. De aș putea să-l 
păstrez măcar pînă ce-o învăţa să rostească 
toate cuvintele. Acum de abia îngaimă cîteva 
vorbe. 

AZDAK: Nu căuta să influenţezi Curtea! Pun rămășag 
că nici tu nu știi mai mult de douăzeci de cuvinte. 
Bine, sînt gata să mai fac o dată încercarea, ca să 
stabilesc adevărul. Trageţil| 


(Cele două femei îşi reiau locul de la început. 
Gruşa dă iarăşi drumul copilului.) 


GRUŞA (desperată): Eu l-am crescut! Cum aș putea 
să-l sfișii? Nu, nu mă lasă inima. 

AZDAK (ridicîndu-se): De astă dată Curtea s-a lămurit 
pe deplin care e mama adevărată. (Către Gruşa.) 
Ia-ţi copilul şi du-l de aici. Te sfătuiesc să nu rămîi 
în oraș cu el. (Către soția guvernatorului.) lar tu, 
piei din faţa mea, cît încă nu te-am condamnat 
pentru înșelătorie. Moșiile vor reveni orașului, 
spre a fi transformate într-un parc pentru copii, 
căci au mare nevoie de așa ceva. Totodată hotărăsc 
ca parcul să-mi poarte numele, să i se zică „Parcul 


lui Azdak“. 

(Soţia guvernatorului, care a leșinat, e scoasă 
afară de către aghiotant, căci cei doi avocaţi 
s-au grăbit să plece înaintea tuturor. Gruşa a 
rămas înmărmurită. Şauva îi aduce copilul.) 


AZDAK: lar acum îmi lepăd haina de judecător, că au 
început să mă treacă toate nădușelile. Nu vreau să 
fac pe eroul, nici să înșel pe cineva. Dar înainte de 
a ne despărţi vă poftesc la o mică serbare cîmpe- 
nească pe pajiștea de colo. Ah, sînt atît de ameţit, 
încît era să uit ceva foarte important, și anume. să 
pronunţ divorțul. (Scrie ceva pe o foaie de hirtie, 
Jolosindu-se de jilțul de judecător drept masă, apoi 
dă să plece. A şi început să se audă muzica de dans.) 

ŞAUVA (după ce a citit hiîrtia): Stai puţin, ai greșit. 

n loc să pronunți divorţul celor doi bătrîni, ai 
despărțit-o pe Grușa de bărbatul ei. l 

AZDAK: Să fi greşit într-adevăr? Mi-ar părea rău, dar 
oricum nu mai pot îndrepta nimic, căci ar însemna 
să calc legea. În schimb, vă poftesc și pe voi la ser- 
barea pe care o dau, că de, nu-mi vine a crede 
că vă dușmăniţi într-atît, încît să nu jucaţi măcar 
în seara asta împreună. (Către Gruşa şi Simon.) 
Iar voi amîndoi îmi datoraţi patruzeci de piaștri, 

SIMON (scoțindu-şi punga din buzunar): Am scăpat 
destul de ieftin, Înălțimea Voastră. Primiţi pe 
deasupra și mulțumirile noastre. 

AZDAK (viîrînd banii în buzunar): O să-mi prindă bine. 

GRUŞA: Ar trebui să plecăm chiar astă-noapte din 
oraş, nu-i așa, Mihail? (Către Simon.) Îţi place 
băiatul? 

SIMON: Am onoarea să vă raportez că-mi place. 

GRUŞA: Şi-acum să-ţi mai fac o mărturisire: l-am luat 
numai fiindcă l-am găsit în ziua de Paști, în ziua 
cînd ne-am logodit. Va să zică e copilul dragostei 
noastre. Hai să dansăm și noi, Mihail. (Gruşa dan- 
sează cu Mihail, iar Simon cu  bucătăreasa. Şi cei 
doi bătrîni au început să Joace. Azdak stă dus pe 
gînduri. În curînd e ascuns de perechile care dansează. 

Doar din cînd în cînd se mai zăreşte, însă tot mai rar, 
pe măsură ce apar alte perechi.) 


CÎNTĂREŢUL: 

Şi din acea seară plecat-a Azdak și de atunci nimeni, 

nimeni nu l-a mai văzut. 
Dar poporul Gruziei nu l-a uitat și încă mult și-a 
amintit de timpul cît a fost judecător, ca de o vreme 
de aur prea scurtă, cînd a domnit dreptatea. 


(Porechile ies dansind din scenă. Azdak a 
dispărut.) 


Voi, însă, dragi ascultători 
ai poveștii cu cercul de cretă, ţineţi minte vorba 
înţeleaptă 


- din bătrîni: orice lucru pe lume să fie 


al celor ce știu să se poarte cu el, 

copilul al mamei ce-l crește cu drag, 

căruţa a cărăușului destoinic ce o mînă cu dibăcie, 

şi valea, a celor ce-o sapă și-o udă cu sîrg, ca să-i 
fie rodul bogat. 


Muzică 


